text:
事隔差不多一年
係2007年12月24日我同老婆既然有機會重回舊地
當然主角不再是我們
我地變回一個賓客參加老婆個表哥的婚宴
今次當然俾上次輕鬆得多啦!
老婆仲同d親友打吓牌添
老婆其實係接力佢個輸清光既細佬
點知老婆坐落去同佢細佬同一命運
一餔牌都未食過
, 而不同的地方係..........
輸清光那個係我
其間台上叫男家親友影相, 不過台下既我地既然冇人理會
繼續決戰四方城, 殺啊
到坐埋位已經八點半有多囉
此時mc都係一貫咁講吓野, 介紹吓咁啦
不過mc有一句話嚇親好多人, 包括我在內
mc: 今晚係平晚夜, 如果大家可以的話,
盡量留到12點鐘, 一齊倒數
第一時間既反應係..... 睬妳都傻, 食飽就走人
跟住到新郎講野, 佢好似騰騰震咁多謝阿媽, 阿爸
跟住到新娘就冇咁騰啦, 不過都係多謝阿媽, 阿爸, that's all
之後仲攪野, 請埋雙方的阿媽上台講野
兩個阿媽一定心諗: 咁大整古啊 衰仔
之後到咗尾段d姊妹話朝早d兄弟遲大到, 要罰d兄弟喎
不過玩用腳夾唔知咩野, 完全睇唔到, 失敗
之後玩玩吓又停咗, 話新娘要換衫喎
到咗11點半左右, 大家都走人囉
完全忙記咗倒數件事
當晚既回禮小禮物
上年小老婆試唔到既甜品, 今晚終於有機會試啦


c: text/html

text:
11 Feruary 2008 (大年初五)
上年12月阿B去荔景〝分科診所及特殊教育服務中心〞做測試後,約左今日1430見醫生.老公,娣婦,高達叔叔放假可以一齊同阿B去,但肥仔要返工.
今日一見阿B就覺得佢好眼訓,就問娣婦〝佢係咪好早起身?〞,娣婦話佢鼻敏感夜晚鼻塞訓得唔好,都係我十點幾叫佢起身,果時佢都未訓夠.
我地去左〝吉野家〞食野,這裡可以容納到阿B,帶住小朋友比方便.阿B坐到呆左又扭下計,我就拎尋日買既〝Elmo〞比佢,見到不知笑得幾開心,自己拎住玩.阿B不時都含情脈脈望住高達叔叔,表情好似望住D女仔咁,又笑得好含蓄又怕羞~好攪笑.阿B自己食野叻左好多,我諗好快就可以放心比佢自己食.
老公與高達叔叔食完飯出去食煙,我同阿B望出窗外講〝呢架巴士,的士,小巴〞突然喊喎!嚇死我唔知咩事?我再望下~哦!原來佢見到高達叔叔係窗外行過回來,之後見到高達叔叔就收聲喇!阿B咁鬼好眼〝新都會~吉野家〞約半個舖位係低於地面,而個窗頂多只睇到對腳,加上佢只見過高達叔叔2次,咁都認得~犀利.
我地比預約時間早到,阿B去到放佢落地時開心到不得了,週圍走又大叫.醫生觀察阿B,溝通,做測驗後問我地擔心D咩?擔心佢講野方面.醫生都話阿B行得都幾好幾穩陣,上落樓梯都好好,做左評分得出阿B係比較遲,手指有D細微既野做唔到,講野得一歲多D,建意比阿B讀一些特別班,係由政府撥一些款項在幼稚園舉辦一些特別班,我聽到大概係咁,因為阿B扭眼訓我陪佢玩冇留意,見完醫生要再等社工講解特別班的資料,整個過程用左2小時有多.
阿B見完醫生後等社工期間,老公就抱左出電梯口哄佢訓,因為阿B好眼訓又打呵欠又卒眼,我有時又出去睇下又哄下佢訓,都唔得又入回去玩,玩左一陣老公又抱回出去再試,今次我聽到宰豬既哭聲持續左一段時間我才出去看看,我問阿B〝抱〞?佢己撲過來,我都未抱好佢已經個頭僕係我肩上訓左.
跟住我地約左同屋住老婆和佢2個女,要行去搭車再轉車點樣郁都唔醒.之後我地又去左〝樂園〞,〝玩具反斗城〞,夜晚仲買左〝元氣〞回去同屋住家吃,阿B玩得好開心.
〝樂園〞內阿B最鍾意就係個〝波波池〞佢伸手入去想拎D波出嚟!攪到自己個額頭紅晒.
欲知後事如何請到:呷醋阿B~

robotstxt: allowed

filter: keep


text:
나 눈안의 새계
2016年8月31日星期三
2016年3月12日星期六
新城
2016年3月3日星期四
你有可能會⋯
2015年11月22日星期日
你決定
有人會諗過呢樣嘢,咁梗係好喇.
但係有冇人諗過,當人嘅健康不再,但又死不去嘅時候,會點呢?
又或者當人已經失去語言能力,又無法表達佢哋嘅意願,又會點呢?
到咗嗰陣時,人又會唔會諗返如果自己仲可以預先做出決定,決定自己以後要行嘅路,要點樣嘅醫療方式,唔駛人哋幫自己做決定,又或者唔想人哋決定自己唔願意接受嘅治療,有幾好呢?
就好像捐贈器官咁,自己想捐就可以捐.以後等到真係死咗,只要你有一張捐贈咭在身,醫生就可以依照你意願,將你嘅器官移植畀有需要嘅人.
其實,人係有能力自己做決定自己想要接受嘅治療,就算你已經失去意識都好,只要你有通其他人,尤其係自己嘅屋企人講過,你係有能力做出呢個決定嘅.
呢個係星加坡嘅宣傳片.馬來西亞雖然仲未立法確立呢樣嘢,但係如果你有決定過,醫生都會尊重你/佢嘅決定嘅.
2015年9月4日星期五
無題
2015年4月19日星期日
超人老竇
阿仔始終係阿仔,總是以為自己嘅老竇永遠都係超人,唔會老嘅.
當有一日發覺老竇真係老到咁多時,無論自己有幾巴閉,始終都係手騰腳震,拜神唔見咗隻雞咁.
原來老竇真係老咗咁多⋯⋯
2015年2月6日星期五
始終都係要回到原點
話說我哋部門已經向外宣布只有MO先可以轉介病人,但係外科部門仲係明知故犯,仲係HO轉介病人.我本身就對HO轉介病人方面係冇咁介意,只要佢哋可以講述病人嘅病歷,仲要點解要我哋嘅意見.
我嘅呢位同事就收到HO嘅來電,轉介病人.我本身係有同呢位HO一齊共事,佢係有能力好清楚咁講述病人嘅病歷,係一位好好嘅HO,以後大把前途.好可惜礙在佢仲係HO嘅身分,我呢位同事就好介意,要佢MO嚟同佢講述.
好喇,呢次輪到個MO嚟講話.雖然口齒伶俐,好可惜對於個病歷乜都唔知.最後都係要去睇個病人.
我心諗,反正到最後都係要睇個病人,何必咁介意對方嘅身份?最後都係換嚟自己嘅負面情緒⋯⋯


text:
如果我問你Le碗係乜?而你答清湯蘿蔔牛腩嘅話,你只係答啱蘿蔔嗰一半!
你可能會覺得D肉係牛腩但surprise surprise其實佢係豬肉嚟架!!!
去車車媽個blog見佢話炆咗個蝴蝶腩,第一時間就諗起D牛腩舖有坑腩,爽腩同蝴蝶腩可揀,再睇落去佢話個蝴蝶腩唔係牛腩係豬肉wor!! Ha?唔好呃我wor!話哂我縱橫街市咁耐從來未聽過豬肉檔有咩蝴蝶腩賣,真係係豬肉?
以我咁為食又咁好奇嘅人當然第一時間撲落街市,口震震問個老板有冇蝴蝶腩賣?個老板話;車!D人"安"個好聽D嘅名啫!豬肉邊有蝴蝶腩架?除手拎塊肥瘦相間嘅腩肉出嚟問我要幾多.
輪到我話:車!你Le塊係五花腩之嘛!我見到我朋友買嗰塊蝴蝶腩有好多筋又唔肥架!跟住我就想走,點知佢叫我等一陣,叫伙記係檔裏面攞咗兩塊肉出嚟問我係咪Le D肉?Yes,that was it!
佢話Le塊成塊牛腩咁樣嘅豬肉佢哋叫豬肺裙wor!話Le塊肉又滑又多筋,佢哋D豬肉佬好鐘意食架!
我唔理你叫乜,總之就係Le塊肉.兩大塊才$28平過牛腩好多呀!
你睇下D筋!豐富骨膠原呀!
用炆清湯腩嘅方法 -- 豬骨湯一盒,加花椒,八角,香葉及原粒白胡椒,再切兩片薑及少量冰糖煲滾
加入蝴蝶腩
大滾放入真空煲炆至7成冧
就可加入白蘿蔔同炆
正呀!(同牛腩一樣原塊炆,炆好先切肉質會軟滑D)
多多筋少少肉啱哂我!D肉質好嫩,有D似豬"月展".今餐食咗一塊,仲有一塊留返第二餐!
多謝車媽好介紹呀!我估我以後會炆Le個蝴蝶腩多過炆牛腩Lu!


text:
宮頸囊腫點治療?多數患者知道宮頸囊腫會有多嚴重,應該儘早治療.但係到底該點治療呢?方法係咪唯一嘅等等,呢啲問題相信唔少女性朋友亦曾喺心中存喺著大大嘅疑問.
宮頸囊腫係宮頸炎嘅一種,喺已婚女性朋友中比較常見.深圳婦科醫院專家介紹,治療宮頸囊腫並唔難,但係我哋應該覺眼嘅係呢個病係由邊一種病菌感染引起,仲有患上該病嘅女性朋友病情嘅嚴重程度,淨做到咁樣,才可做針對感染引起相應嘅治療.
宮頸囊腫點治療?一般有四種方法:
1,應該以藥物和物理治療相結合嘅原則.選擇高效藥物抗炎嘅同時,運用婦科物理治療如:婦科微米波,納米波,體外短波,宮頸光譜,紅光治療儀,以及喺宮頸處直頭上藥等.
2,對於散喺嘅比較小嘅宮頸囊腫一般唔需治療,宮頸囊腫嘅治療只要每年檢查即可.
3,對於密集嘅較小嘅納氏囊腫或比較大嘅囊腫,宮頸囊腫嘅治療方法可考慮光療,鐳射,微波,自凝刀等物理治療.
4,LEEP刀治療.
婦科專家介紹,LEEP刀治療係目前治療宮頸囊腫嘅最好方法.它可以至到傳統電刀唔得嘅非常精細嘅手術效果,平均手術時間為3~5分鐘,所用嘅麻醉量亦係非常小嘅,疼痛感小,至到治本嘅功效.
婦科專家希望女性朋友認真對待自己身子上出現嘅問題,有疾病咨詢醫生,呢係非常重要嘅一啲.總嘅嚟講,宮頸囊腫嘅治療查實並唔難嘅,女性朋友應該有信心治療好翻嘅.


text:
源利飯店
餐廳地圖
餐廳描述
普通食材 炒出非一般味道
小編今次想介紹嘅源利飯店位於鰂魚涌,於今年八月先剛剛新開張.雖然源利係新舖,但坐陣嘅大廚已經係有三十多年經驗嘅老師傅啦,佢係邊個?佢就係源利老闆王小姐嘅爸爸,王生啦~
王生做咗中菜幾十年,本身都諗住退落嚟㗎啦,不過女女話想創業,身為廿四孝爸爸嘅佢,又點捨得女女一個人做咁辛苦呢,所以亦一於加盟源利嘅廚房,成為女女最大嘅後盾.王生唔止負責煮,連餐廳嘅餐牌都係佢一字一句諗出嚟,係佢呢三十幾年煮食經驗嘅精華嚟㗎!
避風塘百花茄子
茄子先釀上蝦膠,再經油炸,然後再加人避風塘香料快炒.唔好睇佢好似好簡單,其實呢道菜都好考功夫.先講炸漿,老闆話個炸漿一定要調得好,咁炸出嚟嘅成品先會鬆脆,香口.另外就係茄子啦,因為茄子唔受火,好易就會過熟,所以炸嘅時候,火喉,時間都要控制得好,源利嘅炸茄子做得好,當然有賴於大廚經驗豐富啦~
大漠牛柳粒
呢款牛柳粒有濃香嘅燒烤味,而且辣辣地,送飯真係一流!採用新鮮本地牛柳,牛柳原塊燒香,鎖住肉汁,之後先再切粒,然後加入多香料,好似香葉,甘草,黑胡椒等快炒,香味濃郁得嚟,牛柳仲會keep到juicy嘅口感.
黑椒牛仔骨
牛仔骨先經醃製再香煎,你可能覺得呢款餸好簡單,但就係愈簡單,就愈睇到師傅嘅手勢好唔好.牛仔骨嘅醃料份量同醃製嘅時間都要好準確,咁先可以減低牛嘅騷味之餘保留當中嘅鮮味!
潮式墨魚餅
用新鮮墨魚打成膠,再加人墨魚粒,提升口感.墨魚餅做出嚟鮮味濃郁又香口,最啱就係拎嚟送酒啦~
小炒王
先將蝦乾,魷魚絲,銀魚仔炸至金香,再加人韭菜快炒,臨起鑊時先加入花生同腰果,保持兩者鬆脆嘅口感.


text:
其實上一集電影已經好圓滿,四個人三個結左婚仲有乜野可以講
結果佢地行左呢條路,其實都算正路...
今集係圍繞「婚姻」呢個topic:Stanford同Anthony結婚,Carrie同Big的婚後生活,charlotte湊女ge煩惱,carrie個侍從同o係印度ge太太ge關係...等等,不斷係講結左婚點點點…正路ge處理但成個舖排好膚淺…又,幾個single girls變成desperate housewives (雖然samantha冇結婚,但佢咁desperate for sex..XD),實在係wtf
本集ge故事其實可以話係亂來,坦白講stanford結婚o個段幾乎冇必要,個故仔大部分係講佢地去阿布扎比旅行ge經歷 (對了,明明係sex and the city, where is the city? NYC ge戲份加埋有冇10分鐘?),前面o個part除左俾d老公出下場之外幾乎冇用,真正個故事係由smith套戲個premiere開始....好多枝節亦係唔知點解會o係度:同miley cyrus撞衫,個唔知邊度爆出來的丹麥建築師,miranda同charlotte一路飲一路傾...最尾o個十五分鐘佢專登將d可能出現ge troubles都爆哂出來(好似放煙花最後o個幕咁),唔好意思,其實真係ok cheap
幾個主角亦嚴重overdressed,尤其係carrie同big去完婚禮番屋企之後,嘩,carrie o係屋企都著到好似去飲咁?以前唔會咁架喎…product placement繼續厲害,有一幕係carrie同big一齊梳洗,我見佢地個廁所擺左好多樽唔同ge野,即係呢,真係有人將d用品咁擺法嗎?
人物戲份極度唔平均…電影繼續carrie-centred,samantha同charlotte就差唔多,miranda幾乎係隱左形,如果唔係同charlotte「sip」o個場戲佢幾乎o係個旅行入面係隱形的…我最愛ge miranda竟落得如斯下場實在係要痛心疾首 XDD 另外,carrie,真係拜託,如果真係有下一集,請著番多d衫,同埋唔好再有close up鏡頭,今集佢畫眼線o個幕實在係慘不忍睹…其他三個都冇佢走樣走得咁快…幾個老公係咁咦出下就算,big的戲份已算多但好冇野…客串ge penelope cruz同miley cyrus真係客串下…初初仲以為penelope cruz會有多d戲....
總之成齣戲故仔連製作都幾差下,不過呢,雖然如此,有一樣野幾乎令我可以唔理呢齣戲ge缺點,就係...
呢齣戲極之好笑,我幾乎由頭笑到落尾,我唔係誇張,我笑到塊面好支力,呢齣遠比任何一集好笑…好多笑位其實幾硬滑稽,但又真係令人幾開懷…另外,今次d對白比上集witty
有機會想睇多次,希望呢齣唔係o個d只會令人笑一次ge戲…
80/100 (呢個分數包含左好多感情因素o係入面 XDDD)


text:
為咗解決人才荒,無綫力捧一班年輕演員上位,但似乎還未成氣候.要挽救收視,當然要搵救兵啦!有網民就喺網上票選最想回歸拍劇嘅女演員,無綫不妨可以參考下!
郭藹明
郭藹明自從下嫁劉青雲之後,佢就翹埋雙手做少奶奶,專心做老公背後嘅女人.依家大家見到佢嘅新聞通常都係講佢哋兩公婆嘅戀愛之道或者恩愛多年之謎.不過其實郭藹明有樣,有學識,有演技,當年拍電視劇已經擔正,亦係無綫最受歡迎花旦之一.佢嘅代表作有《大時代》,《笑看風雲》,《狀王宋世傑》,《天地豪情》等等,套套都令人記憶猶新.郭藹明係香港小姐出身,佢亦好有觀眾緣,去到而家仍然有好多網民希望佢回歸拍劇.如果佢可以返去無綫同Bobby做拍檔嘅話,相信觀眾應該會幾期待!
郭可盈
本身生於大富之家,同樣由香港小姐出身嘅郭可盈憑著樣靚同精湛演技當年被無綫力捧,套套劇集都好收得,更曾被譽為「千禧年代無綫五大當家花旦之一」.代表作有《刑事偵輯檔案》,《真情》,《O記實錄》,《創世紀》.不過自從2011年,佢父親郭達昌去世,有指郭可盈接管家族生意做女強人.咁大盤生意,相信佢依家都未必得閒返去拍劇㗎啦.
梁小冰
1990年參選港姐入行嘅梁小冰,當年被喻為90年代無綫當家花旦,最為人熟悉嘅有同馬浚偉及陳小春合作嘅《鹿鼎記》,演出阿珂一角.不過近年多數喺大陸拍劇,而且多數都係古裝劇,收視都十分唔錯,仲俾網民封為「古典美人」,上年仲幫香港電視拍咗套大受好評嘅劇集《導火新聞線》.雖然而家已經46歲,不過身材仍然keep得好好,皮膚白白滑滑,簡直可以話係美魔女.
陳法蓉
雖然頭三位返無綫拍劇嘅機會都唔大,不過去到陳法蓉終於有返啲希望!相信大家對陳法蓉都唔會陌生,雖然已經50歲,不過皮膚仍然keep到又白又滑,被網民大讚佢駐顏有術.有報道指佢三月嘅時候「賣關子」大爆於四月拍攝無綫新劇,而前排J2亦播出佢有份嘅內地劇.
溫碧霞
出名係凍齡美魔女嘅溫碧霞,外貌青春無敵,時不時仲大晒比堅尼照,係唔少人心目中嘅性感女神.相隔16年,近排溫碧霞終於再喺香港拍劇,不過就係幫ViuTV指攝新劇《三一如三》,對手係邵仲衡,而且更表示同幕前幕後合作得好開心.
楊羚
被稱為《大時代》女神嘅楊羚,而家已經由命運坎坷嘅方家小妹變身幸福人妻.佢為咗全心全意照顧家庭,喺過去13年都無正式接拍過任何電視劇.只係偶爾客串港台劇集或者電影演出,就好似喺《竊聽風雲》入面飾演古天樂太太咁.不過各位都唔係無希望嘅,因為錫仔女錫到燶嘅佢話一對子女都希望佢復出拍劇.咁唔知呢位媽媽會唔會聽仔女話復出呢?
大家又最想邊位回巢拍劇呢?


text:
11.04.2008
Pie Life
「你女友星相好不穩定,好多野諗.若佢同同年紀的人一齊,三四十歲都未必結到婚.但遇到你,因為有年紀的距離,反而要佢穩定落黎.不過你唔好遷就佢太多,佢雖然知道你好鍾意佢,但個人實在太不穩定,有時候會有把聲同佢講野,令佢胡思亂想.好似隻魔鬼o係耳邊咁,叫佢唔駛同你一齊:阿湯都唔係好錫你啫.(hahahaa) 唔好縱佢,要佢自己堅定.」
最好笑係男友話:
魔鬼呀
好符合你天主教呀你地話有魔鬼嘛
宗教crossover?
其實這些我都知道
我都唔係好鍾意你
只係你對我有益咋嘛
你係牛油果
唔好味但有營養o個隻!
你個油林林o既牛油果吖
為免被人話滿口只有牛油果
我要說說今天一件美好事
有人今日漏口話本來想買earphones俾我
雖然不需要發生
但...好感動啊
我諗我部ipod鐘意你多過我
恨不得把自己變橙
工作帶來的傷
慢慢痊癒
要用自己的方法
高人講得最啱係
一定要硬淨點
2 comments:
-
-
好sweet
好乞人憎
- 11/06/2008 12:05 am
-
-
你都係catholic? 咁就得個聽字好喇,唔好信呢d,信自己!
- 11/10/2008 6:14 pm


text:
我地公司逢親有人last day, 都會買西餅請大家食. 雖然我唔係resign, 但都算係0係香港office既最後一日, 所以我都有準備請大家食野.
不過我唔想咁普通又係買美心/聖安娜既西餅(雖然我屋企仲有好多餅卡), 所以諗佐好耐到底買咩請大家食好, 諗佐好耐先諗到不如買cupcake, 於是上個星期五專登去訂佐40個, $20/個, total $800.
間cupcake shop叫Cake-A-Licious, 係中環擺花街11號LG層. 本來諗住拎完搭兩個站電車返公司, 點知... 唉, 間shop真係痴痴地, 我都唔知點解個盒要咁QQQQQ大盒, 真係痴乸線, 個盒大成咁, 完全上唔到電車啦, 於是焗住由中環擺花街行番落上環.
盒野咁X大, 沿途D人見到我都即刻讓開, 同埋吸引到好多途人既注目囉. 我覺得間野都唔知係咪專登整D咁X大既盒, 等D人拎走既時候可以吸引途人目光, 以收宣傳之效.
但說實在, 拎住盒咁大既野由中環行返上環, 天氣又熱, 拎到我隻手痺晒, 而且睇唔到前面既路, 真係驚仆X死. 真係拎到我火都黎, 好慶呀!!! 白痴架, 我下次唔會再去幫襯架啦~ (因為真係好慶, 所以請原諒我用字比較粗俗)
拎到返公司, 同事都驚奇點解個盒可以大成咁, 就算我揸車去拎, 個咁大既盒都唔知放唔放得入後座, 真係低能!!
講番個味道, D同事話個士多啤梨味好甜, 而我就食過朱古力(相中第二排)同埋朱古力香蕉味(相中第四排), 我覺得味道就一般啦, 同埋我覺得個款真係唔太似cupcake囉, 我唔太推介呢間shop.
順帶一提, 呢間shop都係外國店員, 無人識講中文架, 去到請用英文與店員交談.


text:
搵工0既日子真係太無聊兼罪疚,坐左0係屋企3個月令人好唔舒服
得閒到日日寫blog,我都唔想...就算0係澳洲幾唔想番香港出來做野都好而家已經因為太無聊開始心急想有份工
尋日睇番中小學偶然寫0既日記,醒起其實我讀書時都有唔少不為人知0既衰野
我讀書時係老師心目中品學兼優0既好學生,成績表d評語千篇一律都係讚,品學兼優到好多教我閒科0既老師根本唔認得我 (佢地只會記得d勁叻 or 勁曳)
除左默書,測驗,通告,考試全部自己簽埋名0既小兒科外,就係呢一點,造就我犯校規的空間:
中一時,我冇帶is堂用0既樹葉,同個同學落樓下籃球場扮睇人打籃球其實隻手0係後面摘花圃d樹葉;
家政堂變態miss派俾我地做圍裙裝飾用0既格仔布唔見左,同佢講實死緊,但又買唔到.我同另一個都係唔見左塊布0既同學趁小息冇人0係home e room,佢負責0係門口睇水,我潛入課室偷左幾塊;
中三時,班內出猫風氣甚盛,我當然唔輸蝕,出埋一份.maths測驗d mc扮隔離位; 中文默書俾佢睇; 英文默書默完自己改番自已果份,當然順手改埋d錯處,結果因為白痴地用兩枝唔同顏色0既藍筆默同改而被miss識穿,好彩佢冇記我過,只係叫我寫悔過書.
有次maths測驗,有同學可能因為同另一個同學有過節,同趙sir報串有人出猫.趙sir叫出猫者自首輕判,其時人心惶惶,因為個個都出猫,唔知自己有冇lai野,我估自己冇得罪人,所以不太擔心,結果都唔係我
不過中三最經典0既出猫事件就係代課老師曾子君竟然0係中文測驗派卷時派左之後一日測0既中史卷
do do賤格地收埋左份中史卷俾我地見到,我同幾個女同學lunch趁do do唔0係課室0係佢櫃筒搵到份中史卷拎去圖書館影印,一邊影一邊笑到肚痛,然後當住佢面俾番份卷佢,賤鬥賤
不過最後差唔多全班都有卷在手,果次中史test個個都好高分,成績作廢
中五時,運動會因為怕悶,走去做跳高工作人員.由於跳高下午冇活動,我同徐仔決定唔番,兩個去左我屋企做倫理project.點知做做下,聽到樓下運動場有miss搤咪搵我同徐仔,仲搵左兩次,嚇到我同徐仔心都跳出來.好彩第二日番學冇人追究點解我地唔見左.運動會第二日,我同徐仔仲大膽到將個工作人員証俾第二個同學,自己唔番‧唔知點解,都係冇人追究.
又有一次中文科要做個錄音功課,我地遲遲先簽紙book課室,張紙連搵老師簽名都費是,自己搞惦; 落到課室,先發現借來果部機唔錄得野,想用個課室入面果部機錄,但要用mic.去問中文miss借mic,佢話課室d錄音機唔可以錄音,仲借我多次我地頭先用唔到果部機俾我地.無奈之際,發現一個阿sir將之佢mic就咁放0係開放式簿架.由於肯定個阿sir已經走左,故一聱唔該,就拎左佢支mic來用.但餅帶又漏左0係還左俾miss部機入面.可惜最後效果太差,果日份功課都係做唔成.
中六中七時係犯校規0既高峄期.中六做prefect,由於兩個head prefect都唔係地班,所以我地班做prefect0既同學都借d二唔守崗.我守左一個sem就冇去守.基本上,唔守崗除左會俾人0係prefect大會時點名之外都冇咩後果.只要臉皮厚,冇話唔得.
雖然prefect0既職責我冇盡,prefect0既好處我係識享有的.例如星期五高form要集會既日子,我同tak會借d二話自己要去低form課室守崗唔集隊,其實係匿左0係prefect休息室睇報紙.個prefect章,只會0係適當0既時候先會戴.
上pe堂,更試過走堂無數次.因為學校教pe0既miss得兩個,佢0既學生咁多,記得我同TAK呢兩個普通學生0既機會係0.1,記得我同TAK 0係邊個時間上PE堂0既機會更低至0.00000001.有一次我地0係樓下集完隊走PE堂,上一樓自修室時竟當面撞到佢蒼落樓下上我地PE堂.我同TAK一臉鎮定,當然冇被識穿.EVEN我地上PE,都會賤格地去禮堂台下個雜物房匿埋唔跑山.後來走PE堂之風漸盛,直去到一次中七時有個隔離班0既女同學走PE堂時去教員室問阿SIR野始被識穿
除左PE堂,我地更試過走倫理堂.由於偶理堂唔係0係課室上,走左兩個人並唔顯眼,加上幾肯定阿SIR唔會認得我地,故一次我地走左落圖書館.期間仲係樓梯同倫理阿SIR撞過正著.當然冇被識破.0係圖書館見到真係空堂0既一個中七師兄,佢好意外我地敢走倫理堂,話舊年佢地班有人走被發現記左過,所以我地唔敢再走多次.


text:
2013年11月12日 星期二
住家飯 @ 媽咪屋企 ( 12-NOV-2013 ) + ( 13-NOV-2013 & 14-NOV-2013 )
蒸龍躉仔
白切雞半隻 ( 外賣 )
西蘭花
西生菜
合桃茨實蓮子山斑魚湯
( 12-NOV-2013 TUE )
里奧大人一上大陸就會早過我出門口 咁我臨走嘅時候就會 double check 幾次熄咗冷氣未 熄咗爐未 關好水喉未 關好雪柜門未 鎖好門未咁 精神有 d 緊張呢 ~
早餐食奶油多 其實今朝餓架 不過 lunch 要食好多嘢 所以唔食咁飽 ~
番到菇場又忙啦 忙到 11 點幾 咁 receptionist 又請咗假 所以我又要行出行入 所以更加覺得多嘢做 好在佢聽日番 唔駛我做多樣嘢嘛 ~
今日食 lunch box 嘅餸同埋叮個超力米粉 下次都係咪搞 又要分開叮 又要洗兩個盒 好辛苦 ~
晏晝可以 hea 過 無無聊聊又諗起家姐 呢個星期佢開始放大假 咁我 whatsapp 佢喺邊啦 原來佢去咗惠州浸溫泉 仲話我知添 我只係知佢會去惠州 但唔知邊日 之後用 Viber 打比我 傾咗陣 又話買甜梅菜比我 咁我實要架 因為我鍾意食甜梅菜呢 ~
放工即走 又落毛毛雨 所以覺得份外凍咁呀 之後越落越大 真係唔開遮唔得 最慘係超勁大風 幾驚把遮會反呀 ~
今晚唔駛等家姐先開飯 咁 6 點半可以食 lu 想早 d 食早 d 番屋企休息 ~
買比媽咪嘅帽
買比家姐嘅 mouse pad
食完又抖啦 次次喺媽咪屋企 食完飯就勁想瞓 喺自己屋企就唔會啦 食完飯仲要洗碗 嗚嗚 ~
媽咪依家跟足哂營養師吩咐 真係食咩嘢都要用水浸下 可以講話係無油無味 咁見到佢肯戒口都好嘅 因為糖尿病最緊要戒口嘛 同埋做運動 好在佢都有做運動 瘦咗好多呀 但臉色黃哂咁呢 無油水嘅臉色真係差好遠 我同媽咪講 其實可以食下其他嘢嘅 不過就唔好一下子狂食同埋日日食咪得囉 去飲茶都可以食蝦餃燒賣牛肉 每樣食一粒都可以 人嘅身體唔可以無油同鹽份家嘛 ~
差唔多 8 點左右就走喇 今晚自己一個走好唔慣添 掛住家姐之餘又諗起朱仔 又落緊雨 個情境突然有 d 悲傷添 哈 ~
番到屋企無耐 聽到門口有人開門聲 望下防盜眼 原來係里奧大人 佢 7 點半話喺上水家嘛 估唔到 8 點幾就番到屋企呢 ~
我又煲中藥再開機洗衫 里奧大人居然話沖涼先 佢好小會一番到屋企就沖涼 仲以為佢超多嘢做 好感恩原來佢唔駛做公司嘢 仲好 relax 咁上網睇劇添 如果晚晚係咁就好 lu ~
今晚早瞓喇 10 點 40 分就瞓 lu ~
( 13-NOV-2013 WED )
雖然一覺瞓天光 但起身都係頭暈暈 勁似每月一到咁 ~
好在都餓 因為食多定多 d 嘢打底 咁之後無胃口食嘢都唔驚啦 哈 ~
菇場忙呀 眨眼又到 lunch time 唔想叮麵 所以落樓下買雞翼丁丁番菇場食呢 ~
呵呵 終於每月一到啦 個肚都有 d 痛 但就唔係劇痛 好感恩呢 不過有 d 暈 同埋有 d 作嘔 放工即走去睇醫生 拎埋聽日假紙 ~
睇開個醫生下午唔開診 咁唯有去執死雞度睇啦 我掛咗號 5 點 45 分到啦 不過差唔多 6 點半先有得睇 佢好奇怪 個病人出咗黎之後 又唔叫人入去 但我聽到有人講緊電話 應該係醫生講電話啦 ~
執醫生問我痛嘅程度有幾多 話 0-10 之後話同上次比呢 咁我咪話你想我講依家痛嘅程度 定係同上一次比較嘅程度先 唔同架噃 佢講嘢又鬼食泥 聽到我好辛苦 佢叫我食藥 我聽到佢話叫我食嘢 我話要食咩嘢 暈 ~
又等拎藥啦 見到得 2 個人睇 但 d 人 walk-in 黎睇 話要 9 點先有得睇 奇怪 ~
我無胃口呀 拿拿聲沖個熱水涼再食藥 里奧大人差唔多 8 點番到屋企 佢食車仔麵 我都食咗幾啖 因為佢有辣汁 唔想食 d 咁刺激嘢 ~
個肚唔係劇痛 所以都睇下電視 差唔多 10 點就瞓呢 ~
( 14-NOV-2013 THU S/L )
個肚都係痛痛地 所以都係請假休息 ~
今次都有嘔 不過肚嘅次數同嘔嘅次數 小過上次好多 感恩感恩 ~
樓上裝修 都瞓得麻麻地 咁瞓到 11 點就熄冷氣 其實都係瞓下醒下 差唔多 3 點都係開番冷氣瞓 感覺靜 d ~
瞓到 5 點半就醒啦 但其實唔想醒 拎埋張冷氣被去梳化度 me 埋隻眼 感覺到自己想瞓 仲係比我熟睡果隻 瞓咗差唔多 40 分鐘就醒喇 果下就真係好精神喇 ~
里奧大人番到黎都 9 點 佢買熱狗餐 咁我又食 d 薯條 熱辣辣又粉糯 超級正呀 ~
今晚 11 點瞓喇 但其實未眼瞓 不過聽日要番工 點都要瞓呢 ~
4 則留言:
五指毛桃笠..午安我黎啦! 今日唔斷臂但斷腳啦..哈哈回覆刪除
咦~~?! 星期二返去媽咪屋企食..係拎帽比佢定見家姐去旅行
所以都過去陪佢食飯呀? 笠媽聽話就好啦~身體始終佢架ma
唔c服都係自己辛苦無人幫到佢架~依家天氣涼..叫笠媽好好保暖呀
~~~~~
嘩! 火雞笠..唔係呀ma~仲開冷氣??! 我已經打雙冷氣被用+無開風扇都凍呀
不過羽絨被又未用~上星期好天都曬定先啦..你知我冷血好怕凍ma..哈哈
每月一無咁痛=有好轉啦~不過依然嘔又唔得喎! 個醫生古古怪怪咁既
又唔係多人..定佢要出診幫人做手術~唔係駛咩排到9點咁晏呢?回覆
二笠早啦 凍唔凍呀妳 ^^刪除
呢排公私都忙呀 不過就好充實啦 好快就天黑 哈 ~
我邊有咁孝順丫 小奧上大陸嘛 我咪番媽咪屋企食囉 咁順便比埋帽比佢
其實好在今晚去媽咪屋企食飯咋 第日已經每月一到喇 如果唔係又要隔一星期先見到媽咪 ~
媽咪真係好聽話 佢知糖尿病手尾好煩嘛 ~
依家開始凍喇 大家都要好好保暖啦 妳同 mi 媽都要呀 ~
~~~~
笠 依家唔駛開冷氣啦 之前真係要開架 同埋個 bb 喊聲嘈到我瞓唔到覺呀 ~
嘩 我聽見羽絨兩個字都熱呀 哈哈 不過我都終於知道妳隻手真係好鬼凍 所以捉住妳好舒服 哈哈 ~
其實每月一到真係無咁痛 我最想係唔嘔囉 ~
個醫生超怪啦 其實呢間診所 d 醫生都好怪 之前果個又係 不過我睇開果個無開 所以先迫住睇佢囉 ~
神經緊張五之~ 就放工喇喎你 happy~ 今日煮唔煮飯呀? 自從tue老闆請完隔離dept食ruby tuesday之後 我就勁想食喇..不過今日煲佐湯冇得食呢~回覆刪除
你一早開咁多嘢架 我得嗰幾個字淨係換衫同捉糖妹都唔可以做其他嘢架喇...但點解仲要開冷氣 我已經成個月冇開喇....但你真係神經過份緊張喎 relax下喇
之媽肯戒口同做運動咪好囉 以前我阿爺唔肯戒口..啤酒當飯 到糖尿最後期又睇唔到又行唔到...好辛苦架 所以唔好面色但身體好佐都算喇 因為糖尿病真係好恐怖架
你同之家姐真係好好感情 見少陣即時感覺到悲傷既情緒 有姊妹真係好~ 最近b媽唔係幾c服..大姨住上水都話出嚟買餸去煮呀 好感動~ 但如果我有事就.....嗚~
又嘔呀 唔係睇佐嗰個中醫好佐好多既咩回覆
二木早啦 依家開工啦 哈哈 ~ 今日都精神呀 感恩 ~ 妳呢 ?!刪除
我尋晚煮懶人餐呀 排骨 + 菜心 好過唔煮啦 係咪先 ~
老闆請人地 dept 食 ruby 令到妳都想食 好搞笑呀 不過妳咁細食 食得咩先 ?!
滾熱 d 中藥同肉汁好快之嘛 不過要洗野先耐囉 ~
妳成個月無開冷氣咁勁嘅 我係呢個星期先開始無開咋 ~
我真係超級緊張 天生架喇肯定 嘩哈哈哈 ~
我媽咪肯戒口呀 戒得好清添 糖尿病唔戒口 同自殺無分別 衰 d 講 真係累人累己囉 ~
咁慣咗同家姐一齊走嘛 自己一個人走好似弧零零咁囉 ~
b 媽好番未呀咁 ?! 上水過香港區真係好遠 b 大姨好好呀 ~
妳有事有小俊嘛 傻豬豬黎架 ~~~~
係啦 唔嘔就更好 睇中醫好咗好多架喇 之前仲勁呀 ~


text:
乜都有 d
我覺得好多呀 所以今次食剩一半
雲吞 / 水餃 - 好味呀 皮薄又足料
水魷 / 牛柏葉 / 豬皮
手切牛肉 - 呢度 $100 咁我覺得好過買雪花肥牛 因為雪花肥牛都唔平呢
白蘿蔔
炸魚皮 家姐話要 $82/斤 我覺得貴呀 下欄嘢之嘛 咁工人去到嘅時候仲未有 叫佢 20 分鐘之後先再黎買 佢再去嘅時候已經有人排緊隊等買
西洋菜 - 我第一次打邊爐食西洋菜咋
唐生菜 - 實在太飽 所以佢就原封不動 呵呵
蒜蓉 / 指天椒 - 一定唔小得啦 ^^
( 31-DEC-2013 TUE )
真係話咁快就過咗一年 感恩神嘅保守帶領 我呢一年都平平安安 快快樂樂咁過呢 ~
今朝食五香肉丁雙腸米 其實叫之前都驚驚地 因為驚好飽 點知呢 原來我個中藥杯無冚實 比我 fing 下 fing 下 fing 咗大半杯出黎呀 好在我有 2 個膠袋包住咋 但係呢 我 2 個膠袋都無縛實架 真係好在無倒哂出黎 中藥好大陣味 同埋好難洗甩架 丫 下次都係用密實杯好 d 咁今朝飲得果 1/3 杯 所以真係整定可以食米粉餐啦 哈哈 ~
個個都放 4 點 有 d 番半日添咋 勁羨慕 所以番到菇場真係無咩 mood 架 10 點幾 8 卦話我知放 4 點 我即睇 email 估唔到真係放 4 點 我做咁耐未試過呀 好感恩呀 ~
我同時希望里奧大人都可以放早啦 11 點佢打黎話放 5 點呀 佢尋晚先講 佢 d 同事話都唔知有幾多年無放早 lu 估唔到今年放 5 點 實在太感恩喇 感謝神聽我不斷嘅禱告呢 ~
好快又到 lunch time 今日有 lunch box 不過唔係咁想食 所以食到 1 點 再慢慢去洗碗 ~
4 點即時走喇 搭 van 仔去家姐屋企 其實我唔識行去佢屋企 不過佢工人要整嘢 所以唔可以即刻黎接我 咁我落車之後就打比家姐囉 等佢教我點行 行到差唔多到佢屋企 佢工人就出咗黎接我 好在沿途無大狗咋 如果唔係我肯定嚇到亂行都似 哈 ~
B 仔 & B 頭 - 家姐話佢地好 frd 架 因為 B 頭成日同麥包鬧交呢
自己坐喺飯廳嘅麥包
悶到想瞓 哈哈
佢個姿勢好搞嘢
影咗好耐 佢都無咩點郁 哈哈
咁睇又幾得意嘅 因為好似 BB 樣
家姐放 3 點半嘛 不過佢唔係準時走 所以佢番到黎都差唔多 5 點 15 分 lu 佢一番到黎就問我餓唔餓 我話都幾咁啦 佢就叫工人整皮蛋夾酸薑 嘻嘻 ~
皮蛋治呀 咁樣夾都唔錯喎
一見工人拎隻碗整嘢比佢地食 佢地就即刻轉身望佢 家姐話 B 頭同麥包要食減肥狗糧 B 頭由原本 33 磅減到 27 磅 麥包就唔記得 但都減咗幾磅 話有番條腰喎
無處不狗 @@
里奧大人就 5 點半先可以走到 差唔多 6 點半就喺寶琳地鐵站接佢 家姐痴咗線呀 里奧大人坐低就即開車 但係門都未關架噃 嚇到我話唔好開車住呀 之後家姐話因為見到無車 所以即開走 @@
今晚打邊爐 對上一次喺家姐屋企打邊爐係夏天 果次又係好飽 所以話 3 個月之後先再打 估唔到真係隔咗好耐先再打呢 ~
又係食唔哂 d 嘢架 但我超級勁飽 個肚好似想裂開咁 真係無本事再食喇 ~
差唔多 9 點走喇 因為媽咪又每人買咗 6 杯啫喱比我地 家姐驚我星期五拎得辛苦 所以去咗去媽咪屋企先 叫工人拎落黎 之後再送我地番屋企喇 ~
里奧大人話食完鹹要食甜 衰啦 成日笑家姐講呢句 佢咪一樣係咁 ~
番到屋企即沖涼喇 其實都 10 點幾 勁想瞓架 不過點都要睇電視 一齊倒數開心嘛 哈哈 ~
瞓下等下終於到 12 點喇 新一年開始喇 希望新一年繼續開開心心 健健康康 平平穩穩渡過呢 ~


text:
春卷豬大腸小鍋米線 ( 中辣 ) - 唔酸唔辣 仲諗住開開胃胃 最慘係 d 肉碎有蝦米味 好似好稀嘅擔擔麵醬咁 搞到個湯底變咗好漏 ~
豬軟骨蟹籽丸小鍋米線 ( 大辣 ) - 個辣汁有蝦米味 勁唔鍾意 因為我唔 expect 酸辣湯底係咁囉
( 9-DEC-2013 MON )
尋晚勁熱呀 所以瞓得唔係咁好 我仲以為得我自己熱添 好在里奧大人都覺熱 佢覺得熱就係熱架喇 因為佢平時夏天開冷氣都着抓毛褸 而我覺得凍就係凍 如果我話凍要着褸呢 我屋企人同佢第一句會講話天氣真係凍 哈 因為我好小會話凍呢 ~
早餐食芝腿治烘底 umm 好掛住 Marriott 嘅魚蛋湯米呀 ~
番到菇場忙咗陣 諗住 load 相 點知勁多嘢做 做到 lunch time 都未做完 不過唔理啦 食飯要緊嘛 好在有 lunch box 可以慢慢食呢 ~
忙忙忙 真係忙到放工 不過都仲未做完 woo ~
今晚去鰂魚涌睇中醫 家姐喺中醫度幫我排隊 但都要等咗陣先有得睇呢 ~
醫師仲話我個肚脹卜卜成肚風 話個人虛喎 咁我依家都好聽話啦 肯燉肉汁 ~
差唔多 6 點 45 分就搞掂 我超級餓呀 又想食濕嘢 所以去樂林食酸辣米線 唉 我食過呢間 3 次 每食一次都比機會佢 不過今次真係完全唔掂 湯底唔酸唔辣都算 個湯唔夠熱先死囉 之後同家姐講 原來佢個湯都唔夠熱 下次真係唔再幫襯佢 lu ~
食到超級飽 最慘係有 d 反胃 咁又見到架 606 走咗 所以家姐話行去北角坐 619 ~
去萬寧買 super sour sugar 連食幾粒真係舒服好多 起碼無哂反胃感覺 家姐沿途又係咁講依間好食果間好食 我叫佢唔好講 我咩都唔想食 之後又行去阿信屋睇嘢 雙眼離不開食 哈 ~
感恩去到有 619 呀 所以好快可以番到屋企 可以快 d 煲中藥同開機洗衫 今晚好攰 所以搞掂哂就沖涼 唔熨衫住喇 ~
里奧大人 8 點幾先放工 我叫佢買唐記牛肉飯番屋企食 因為我想快 d 見到佢呀 ~
今晚里奧大人刷完牙之後 無啦啦話哎呀 我問佢咩事 佢話想食芒果布甸 點知走咗去刷牙 咁我話食完再刷囉 想做就做 之後佢話要學佢阿 head 咁要及時行樂 我話不嬲都要咁想法啦 做人都開心 d 我好怕 d 人係咁儲錢儲錢儲錢 錢唔係唔儲 不過都要比自己適當嘅享樂家嘛 ~


text:
以為今個星期三可以唔洗駛開夜,點知都係因為要等阿頭夜晚11點返黎交帶開會嘅嘢,結果都係要做到半夜4點先走!! 上星期自己開會遲大到,今次輪到阿頭嘞,8點半船15分鐘前約咗佢碼頭等,打俾佢先話在仍在洗手間,叫我同個同事去先,哈~點知落船後收到佢電話,原來佢已經到咗,聽到十分驚訝,冇可能佢會快過我地存架,原因只得一個~~~搭直昇機囉!阿頭真係威,居然花上仟多元搭只有廿分鐘路程嘅直昇機,為的只是一個例會!所以話全公司老闆級嘅人仕對抗$係冇concept,真係冇錯架,我呢d打工仔唔知幾時先有d豪嘅機會大灑金錢呢?!
之後落咗地盤同contractor夾施工進度,嘩....天氣熱之餘,冇著到長袖衫結果就俾d毒蚊咬到手手腳腳滿是"蚊爛",痕到我死死下,真可惡~~個同事話d蚊一定針到地盤工人冇晒驚喜兼冇肉食,見到我呢舊新鮮嘅肉當然唔會放過,所以在場嘅工人對蚊咬根本唔會當作一回事囉!
早排睇"男人之苦"時,有集講到帶白色安全帽做PM嘅劉松仁誤以為李思捷係新人AA,在地盤時誤叫佢帶黃色安全帽而搞出一堆笑話......星期四果日我帶上白色安全帽,即刻問有關人仕其實電視劇所講安全帽顏色顯示職級嘅真確性,如金色屬老闊級等之間類問題,原來唔係真得晒架,不過至少黃色同白色就真係有分別嘅......


text:
2010年6月18日 星期五
回憶錄---生仔過程2
痛左兩日
都係開得2度......OMG
到左零晨5點幾
做左無痛分娩
因為唔痛
終於可以休息一下
之前姑娘幫我穿左羊水
希望可以開快D
休息一陣
到早上8點幾
有一個女醫生嚟睇我
開左3度......
醫生話等到4點前
如果仲未開夠度數
要考慮開刀
打電話同老公講一講個情況
因為唔想浪費D 假
叫老公先番工等消息
中午個醫生都有嚟幫我CHECK多次
不過都仲係開到4度 = ="
除此之外
我仲開始發燒
鬼咩....喊左咁奈
落到產房又唔比飲水
只可以濕下個口~
又成2晚無乜點瞓
唔燒就奇喇~
所以
醫生都話好大機會要開刀
立即打電話CALL老公
叫佢早走
老公4點到到
入左嚟產房睇我
4點幾,醫生嚟CHECK~開到6度
唔等啦~立即簽紙開刀
咁大個女,第一次比人鋸~仲要係半身麻醉
驚當然驚,不過當時只想BB安全出世
所以唔諗到咁多嘢
預備好手術前的程序
被進入了手術室
當時感覺就好似屠宰場的豬
被綁住一個十字文型的手術床
飲左一杯好難飲嘅胃藥(防胃酸倒流)
因為之前以經做左條藥管係背脊
所以可以直接打藥入去
麻醉科醫生一直問我有無感覺
直到OK就開始落刀
落左麻醉藥應該唔痛架
但唔知點解我覺得痛囉
我好驚咁同醫生講我覺得痛
但醫生話無可能架,叫我放鬆D
攪左好奈(我覺得......)
到令唔到個BB出嚟~
隔左一陣
其中一個醫生同我講~
BB個頭比較大
要開大D個刀口,問我好唔好
(我心諗:可以話唔好架咩)
口裡就答:好!快!
又攪左一大輪
終於........
宇正出世喇~
當時嘅我,以經無理自己嘅身世
只係不停問:「BB有無事呀?」
等到聽到喊聲,我個心終於定落嚟
姑娘抱過嚟,叫我望一下係男仔定女仔
再抱走一邊清理一下~
個姑娘仲好抵死咁話無抱過隔離房
唔會LOW亂(個排公立醫院好興掉亂BB)
清理完,包好布,就抱過嚟比我KISS一下
要抱去第二度BODY CHECK喇~
因為我知道老公係外面等緊
所以我叫姑娘比佢先望一眼
姑娘都好好咁話OK
之後,我被堆到一個AREA休息
要等麻醉藥散先可以上病房
等到唔知幾奈
等到個人好驚,好凍,霞哂,
開始又亂諗嘢
點解下半身咁奈無感覺?
點解無人理我
我好想見老公吖~
好驚,好驚.....
姑娘見我咁,叫我放鬆
我就話如果比我老公係度陪我
我先放鬆到
姑娘當然話唔得喇~大老,呢樹公立醫院嚟架!
我好努力咁"育"我D腳趾
又等左一排,終於可以上病房喇~
姑娘見我打哂冷震,低聲哭泣嘅樣
比我係上病房前先見一見我老公
一見到老公,個心就定左D,
我唔知道當時我個樣係點
不過應該都幾恐怖
出到口
我仲見到DADDY~
原來DADDY一直同老公係出面等我
見到DADDY
又急唔住喊(無錯!我係一個喊包)
可能有人覺得我好咋
不過我就真係盡左我能力
我有試過放鬆
當初我都好想自然分娩
不過試左兩日
真係唔得就唔得
有D嘢
你未試過
你唔會知道
就算你試過
但個個人感受唔同
有D媽媽話
生仔雖然好痛
不過你係會覺得值得囉~
呢點我同意
自從宇正出世個一刻
我真正感受到做為一個媽媽的偉大
不過我知道路還是很長
我未必係一個100分嘅媽媽
但我會盡力去做
希望宇正可以感受到我的愛
比佢可以自信,健康的成長!
2 則留言:
- 隊長 Mammy - Christy2010年6月18日 下午8:13
開完刀生完 BB 係果個 AREA 休息既時候, 唔會隔一小陣就會有姑娘黎幫你按下肚, 推下啲 "魚" 血出黎?回覆刪除
[版主回覆06/19/2010 16:41:00]都有嚟嘅,當日可能好忙啦,嚟左一兩次到掛. 不過個度大部份時間得我一個 都幾驚架 推血都好似上到病房 先有姑娘幫我咋! 佢仲話點解有咁多血係裡面嘅?
- 隊長 Mammy - Christy2010年6月19日 上午2:00
梗係多啦, 我係休息 AREA 已經隔一少陣就有人黎推下勒, 真係隔一少陣咋, 仲可以話幾密下添...回覆刪除
睇完你個生仔過程, 如果俾著係我, 我估我會癲左, 要痛咁耐, 又無人理...
[版主回覆06/20/2010 01:06:00]無計啦~公立醫院係咁架啦~當係一個經驗囉~ 其實當時我都癲癲地架喇~


text:
September 27, 2015, Sunday, 中秋夜
中秋節真係一個開心嘅日子. 一家人開開心心食飯, 的小朋友玩瑩光捧, 燈籠, 個個都咁開心.
奶奶家平時好少飲烈酒, 但型爸就帶咗枝山岐18年同兄長同姪仔飲番杯. 其實我唔贊成架, 唔應該教的後一輩飲烈酒, 但型爸話咁多人大家少少啫.
呢枝山岐18年, 呢兩次去日本都買唔到, 以前在機場賣JPY16,500, 但現在比國內同胞買到斷市.
山岐改咗包裝, 同樣18年, 現賣JPY50,000. 哈哈, 咁嘅價錢, 有好多酒選擇, 唔使一家買呢款酒呢!
我整的兩個冷盤, 其中一款就係麻醬青瓜手撕雞
而另下一款就係緬甸式涼拌蕃茄. 天氣熱, 兩款涼拌菜都好搶手, 佢地話好好味呀!
二嬸母煮了栗子冬菰炆腩肉
大伯煮了三個小菜. 蒜頭豆豉南瓜蒸豬軟骨
欖菜肉碎四季豆
臘腸蘭段肉碎拌豆腐
而奶奶叫工人姐姐煮咗白切雞 (同我在哥哥家食嘅相差實在太遠啦)
無咩味嘅蘿蔔炆鴨掌
髮菜炆豬手
羅漢齋
燒肉
根著仲有的冬菰生菜, 蕃茄煮多, 栗米煎魚餅, 結果又二十幾碟. 老人家, 叫咗佢唔好煮咁多, 但永遠你有你講, 佢有佢唔聰.
食完晚飯就到生果餐
樣樣生果都咁甜呀!
姪女婿又整咗新款甜品
呢款豆糕好花時間喎.
跟著仲要切的月餅一齊食.
就係咁嘻嘻哈哈, 切的又食的, 咁的後生仔先會幫手食咁的月餅呀!
又一個開心快樂的家庭聚會.


text:
近期無論係喺香港定其他國家,唔少地區都因為手機遊戲《Pokemon Go》嘅推出,而再次興起左新一輪嘅寵物小精靈熱潮. 喺大家都三五成群,約埋一齊捉小精靈嘅同時,全球唔少嘅玩家都開始喺好多奇特嘅地方發現不同小精靈嘅蹤跡.
唔知你地玩左一排成績又係點呢?不如有玩《Pokemon Go》嘅大家都一齊黎對比下自己有冇喺啲咁特別嘅地方發現過佢地嘅身影啦?!
▼ 獨角蟲唔係應該出現喺叢林嘅咩?竟然會出現左喺底特律紅翼隊嘅場館裡面?!冰天雪地咁,獨角蟲你怕唔怕凍呀?!
▼ 要搵蛋蛋呢隻小精靈?估唔到原來真係可以喺超市賣蛋嘅貨架上面,搵到佢嘅蹤跡!雖然蛋蛋呢隻小精靈擺明就係爛蛋一堆,但如果可以喺蛋架上面搵到佢,真係開心都嚟唔切!!
▼ 如果提起人型嘅小精靈,大家第一時間會諗到嘅就一定係紅唇娃!但唔知道佢係唔係想執番個look,有人就發現左擁有一頭金髮嘅佢喺一家理髮店外現身呢!
▼ 想當年皮皮係唔少女同學喜歡嘅小精靈之一,而有網友竟然就喺一張超級凌亂嘅檯面揾到佢,而且附近仲係有一大堆銀紙嘅添!喂,右手邊嘅林克係望咩呀望!宜家講緊寵物小精靈而唔係薩爾達傳說呀!
▼ 如果好似呢位朋友咁喺沖涼嗰時遇見噴墨海馬,都唔知可以話係好運定黑仔.好在,《Pokemon Go》喺二次元嘅遊戲者!如果唔係佢攻擊起上黎都唔知點算..
▼ 本來心裡面一直覺得大鉗蟹係得個名,本身都係細細隻,但點不知喺見過呢位朋友喺棒球場遇到佢嘅時候發現,如果大鉗蟹真係變成好大隻嘅話,都真係幾恐怖....
▼ 喺呢間個人護理用品店遇到波波球都還好,好在唔係喺演唱會見到佢咋!如果唔係?佢一家就會搶咪唱歌,搞到你無得聽原本嘅歌之餘仲瞓堆覺!大拿拿千幾蚊咁就無左喇!!
▼ 波波心諗... 你殺左佢啲同類囉... 大家都係鳥類動物,唔好分得咁清楚... 但真係就算唔係煮蛋,煮野食有波波喺身邊都非常尷尬,可唔可以唔好出現喺廚房呀波波!!?
▼ 主要特性為精神力嘅卡斯,又點會放過休息嘅機會??所以有朋友就喺搭車嘅時候發現左正在閉目養神嘅小卡斯.唔好嘈醒佢呀!偷偷地捉左佢啦!


text:
呢排,我哋特區各大報章嘅財經版,都一路有報道關於電訊盈科PCCW大股東賣股嘅新聞.首先,孫柏文想問大家,究竟仲有乜嘢古仔比電盈更yesterday,更out?講真嗰句,我哋特區市民同股民對電盈呢間公司啲古仔已經聽到好攰,可以話筋疲力盡.
邊 個邊個賣盤賣股?又邊個邊個走去買?買嗰陣時點樣借錢?問邊個借?慷慨借錢嘅人又有冇控制權?如果今日個買家只係一名泊車仔,「終極」買家係邊個?「終 極」買家又想點同點解買?甚至今日個買家問人借錢究竟有冇特登講大話或隱瞞真相?如果有特登講大話,點解港交所同證監會好似碌木咁?如果冇特登講大話,點 解港交所同證監會都係好似碌木咁?喺港交所同證監會返工班「千方百計,為求自保(今日同明日飯碗)」嘅人,究竟佢哋部印特權狀嘅印機刷,印到出煙未?呢啲 問題,甚至呢啲問題嘅答案,畀我哋特區市民同股民聽到,都只會擘大個口「打呵欠」.頂多學我朋友Rapiere咁問一句:「Who fxcking cares?」
因為好似班做心理輔導嘅朋友話齋,我哋特區對1186又好,對8號又仔,已經某程度上有closure,或者俗語話齋「睇得開,睇化咗」.不過講真,雖然我哋對電盈冇乜興趣,孫柏文相信我哋真係好想知,究竟李澤楷同佢老竇之間what has happened同what's going on?當然,孫柏文唔係話李澤楷欠咗我哋一個交代,因為兩父子嘅嘢,始終都係佢哋嘅嘢.
邊個仔未試過頂撞老竇
不 過,如果李澤楷當年做咁多嘢,例如攞數碼港令股民瘋狂賠上千億,原因唔係為錢,又唔係為國家做事,而係要證明畀老竇睇「一定要讀完大學先至可以出頭」呢個 conventional wisdom傳統智慧係錯,咁都最好同我哋講吓.兩父子,個仔搞啲嘢出來,事前老竇叫咗佢唔好做,個仔唔聽,最後個老竇要出來「解決」個仔根本唔覺得係 「問題」嘅「問題」.有邊個未見過?之不過今次,有成千上萬嘅人,成億上兆嘅錢,一齊同李澤楷走過路,我哋就算冇權知,都應該睇在我哋為你流過咁多眼淚嘅 份上,出嚟同我哋講.試問,一個仔特登做啲嘢去頂撞老竇,有邊個做仔嘅未試過身同感受?又試問邊個做老竇嘅唔會明白?孫柏文話, 最慘我哋特區冇好似花旗國Oprah Winfrey咁,喺電視中能善解人意,做心理輔助嘅清談節目主持人.如果有,李澤楷應該上去,真心同我哋講佢同佢老竇嘅嘢.如果到時李澤楷有需要,等 Oprah可以攬實佢講一句:「Richard,it took courage to tell us what you told us today.If you want to let it out,let it out...」


text:
2014年6月29日 星期日
雨中漫步@大潭水務文物徑
今日卒之可以三人行囉(☆_☆) , 目的地[大潭水塘文物徑]
由於天氣太熱,禾哋嘆完下午茶先出發Y(^_^)Y
去到銅鑼灣轉的士係陽明山莊外邊落車.
認住E個入口
沿途大都會有喱個指示牌提醒大家
由呢度開始行半個鐘先係文物徑起點
我哋個樣咪就係落湯雞個樣囉.哈哈
好彩明哥夠耐性,
等咗半個鐘就停雨敢就開始行喇!
條路仲係濕濕哋
佢咪係陽明山 莊
仲唔行個天 又黑面
大潭上水塘
記得影底佢,行行吓掛住睇景影相就認唔到路
見到呢條橋影相佬轉左,模特兒轉右
石橋 1883 - 1888 興建
落大雨影相一定要遮,禾唔開心都唔係禾行
仲落雨喎,唔通奶茶哥無掛個晴天娃娃出嚟
過橋轉左
Yeah ! Shirley 萬歲!佢比禾落地,最多今晚佢幫禾再洗白白
你睇禾幾開心
夏天到咗喇! 開始有好多花花
行時行,你睇頭頂蜘蛛精等緊唐三藏
影完相記得行返嚟
唔巧影正面吓
左面會唔會靚啲架
由花崗石砌成水掣房
副水塘既水掣房
係呢度轉右返黃泥涌峽道,過橋睇副水塘小水壩
彩虹乍現
上下各有一截彩虹
落咗雨個水壩先有咁多水
中途小休
又落湯雞(≧∇≦)
其實禾哋一直沿住水聲向下行
要巧似禾咁樣先睇到啲水流去邊嘛
見到水壩喇.哈哈
行到水壩底,因為水滿浸咗一段路面,唔可以再前進
大潭篤水塘石橋 好有英倫味
攰死禾哋莎莉,有雨無雨,水漥泥濘,都負責抱抱
大潭篤三孔橋,另外一條巧令令既橋只可以行係上面影唔到(~_~;)
大潭篤水塘水壩 壩面係一條連接柴灣同石澳既行車道,係時候返屋企
訂閱: 張貼留言 (Atom)


text:
今日覆完診 聽番好多好多以前既歌 諗番好多以前同你爸爸拍拖既事 浪漫既事
諗諗下忍唔住攞番d相出黎睇 (連衣櫃執執下都冇執) 原來以前爸爸同mami真係有好多好多完美既回憶
由海洋公園第一次約會 第一次拖手仔 第一次......嘻嘻 到認真的結婚
我們從沒有人家說的一生承諾 沒有轟天動地既約定 我們有的只有信任 和開心生活 (都幾純品架)
結完婚買左樓 有埋車 就諗到要迪迪你啦 於是MAMI就陀住你啦 (本來我地想你係 埃及BB 但你黎遲左)
好回味以前拍拖既日子 去旅行 行街街 等你爸爸帶我出去玩 一見到你爸爸我就好開心 好緊張
依家都開心 但日日見住 冇左以前分開住既難捨難離 朝早見佢打機 夜晚又係打機
都唔似得以前焦點O係晒我身上 算啦 lover 或者couple 真係應有大家既私人空間
你就黎出世lu 我地好快連二人世界都會冇埋 但我一D都冇唔開心喎
因為你公公婆波成日都話 :人 係應O係適當既時間做適當既野 錯過左就返唔
到轉頭
讀書時好去讀書 拍拖時應好好拍拖 到適婚年齡就好結婚 有仔係要趁嫰生
呢一堆既說話真係好啱 人唔把握機會 永遠冇進步既機會
迪迪BEBE 你明唔明呀 唔好任性 唔好自負 追求安穩開心 係好緊要~
WE LOVE U 你的爸爸mami......


text:
尋晚我地開左個一年一度既聖誕party.以往未有一言出世, 多數都係o係我屋企搞既, 而家多左一言喇, 我屋企又細, 所以要搵另外地方搞party.本來除左kate之外, 個個都可以join既, 不過當日luby, baillie 唔舒服, choi 生陪baillie, 所以最後有3個人冇出席.姜太o係佢屋企既會所book左個room, 由6-9pm, 叫左到會, 由我, Midby 爸, june + alan一齊去九龍糖law, 叫客貨車直上姜家.由於mama 分咐過, 因為我同sam 帶孝o係身, 唔好搞到人, 唔好上人屋企, 所以9:00pm 交番場之後就o係出面公園再聚多一陣就走人了.
我都話過, 自己唔係好貪靚既人, 但係有左Midby 之後, 就好擔心自己會好肥.由細到大, 都未試過肥既滋味, 今次真係驚架, 見到鏡前既我真係天天長大, 天天生肉, 我既工作仲會成日見人, 所以我成日都行路, 去supermarket, 買野, 煮飯, 洗衫, 真係咩都做, 不過隨著Midby 既長大, 我身體既脂肪都會增多, 呢層我都明, 好明顯, 胸, pat pat, 背部, 手臂, 同埋唔洗講個肚都會多左脂肪.我之前見得太多肥既大肚婆, 問心, 真係幾明顯一個大肚婆款, 手臂粗粗, nose 大大 (係呀...好易分到佢係唔係大肚架, 大肚既人多數面圓d, nose 大d 架), 面倉白d, etc, 我真係唔想好似佢地咁架!!!
好在, Midby 好錫我, so far 佢仲未搞到我變成我心目中既"典型大肚婆", 不過而家只係6個月, 我知道...終有一日, 我會變成咁架...
Honey 話我只係個肚大, 睇個樣都唔似大左肚, 其實好多人都係咁講, 但係自己知自己事嘛
Esther 都講過, 邊個會咁冇品去笑大肚婆肥? 每次我諗起都覺得好安慰, 不過o係HK, 真係好多人冇問架, 自己自己係有品之人, 但之前見到咁肥咁輪儘既大肚婆, 我都即刻滴汗架!
我地繼去年既secret angle 之後, 今年又搞過交換禮物, 不過june+alan 睇錯email, 以為仲係原來方案, 所以兩人共買左一份.我就抽到honey既blueberry honey, yeah!!!! Midby 爸就抽到cindy 媽既北海道戀人biscuit, 我就同Midby 爸準備左兩份禮物出來 - 1)我稱之down to earth 之選, 就係3包既instant noodles (但3隻都係我既favourite, 因為好味之餘, 不含MSG, 亦冇油炸) + 1枝MEKA既石榴汁+1包調好味既即食pasta + 2包海折.呢份係由左june/ alan 抽到既. 另一份禮物我稱之為high class 之選, 包括左1 bottle J's 既poccini sauce + 度小月既蟹sauce, 全部都係工展會既勝利品, 我知Midby 爸會有d 心痛架喇, 將我地o係工展會買番來既度小月既蟹sauce contribute 出去, 不過我又唔食得蟹, 見到Midby 爸一個食, 咁難受, 不如contribute 出去, 比有心人帶佢番屋企仲好啦!
最後要提下一言仔, 佢6:00pm 之前先食完媽媽奶, 到7:30pm 左右就已經餓了...見到姜生姜太兩位對一言既照顧, 我真係有d 壓力.我並唔係有耐性既人, 見到個bb 成日喊 (其實個個bb 都會架喇), 我真係唔知點好, 我怕到時Midby 出左世之後好難搞, 我都唔知點過日子.感恩既, 我有Midby 爸, 我相信佢既高EQ 可以幫到我呢隻典型白羊去克服困難.最重要係我深信我地既Midby仔會好乖, 會好易照顧既!! Midby, 媽媽對你有信心!!!!


text:
8月12日,呢日一早起身,一家人去九龍仔做下運動.帶埋球拍諗住玩下,呢套羽毛球套裝係姑姐送比妹妮既一歲生日禮物黎架,而家終於叫做可以攞黎玩!
去到公園妹妮好似D婆婆伯伯咁,第一時間即刻衝去玩阿婆gym
同公公婆婆爭器械玩
可惜腳仔唔名長玩唔到單車,做完器械我教妹妮玩羽毛球,但係玩左一陣都未係好識開波,妹妮又走番去做器械操
呢排睇完奧運,妹妮對體育多左認識,跟住同爸B賽跑
爸B教起跑, ready-set-
GO!
妹妮跑左差唔多一個圈呀!!中途停左一陣就比爸B趕佢繼續跑喇
你睇樣跑到wher晒!
仲有小小就跑晒400米喇,但係佢已經攰到唔想再郁,不過爸B話奧運會D運動員都唔會咁易放棄架!推妹妮跑埋佢
最後妹妮真係無放棄跑到終點呀!!!!連有幾個係運動場既叔叔見到都拍手鼓勵妹妮,話佢叻!幾開心?!
呢日節目密麻麻呀,中午去朗豪坊同公公,EE,舅父食buffet.最近朗豪坊個display幾靚呀!
全部都係手織既作品黎架
手織既金魚街,入面D金魚都係織出黎架
包括呢個水龍頭
架巴士既表面都係手織既patchwork
夠鐘入場食buffet,妹妮每次食buffet都係甜品食得最多既!
因為妹妮無啦啦話以後見到人唔駛叫人,唔叫EE喇,EE扮野話嬲左,點知妹妮即時喊呀!(唔知係驚EE嬲定係,自己覺得無禮貌內疚呢?)我地教佢請番EE食野賠罪啦,佢開頭都尷尷尬尬咁,後來硬住頭皮tum番EE,開心番晒!
為左攞朱古力仲搞到媽me同佢自己件衫都污漕晒,黐晒朱古力!
影下大合照先!!
係餐廳出面有部攝影機架!!可以見到自己,哈哈
我地自己又自拍一番!
見到石象就走埋去扮埋一份
返屋企換件衫(因為求先有朱古力漬污漕晒)又要出發!去表妹生日會
表妹今年兩歲了!
生日party係嫲嫲一家自己人食下野,hea 下,不過我地啱啱先食完buffet咩都食唔落住
hea到6點鐘左右,蛋糕出場了!!妹妮近期好鐘意既little Miss 呀(佢任何Mr Men 同 little Miss都咁鐘意!)生日主角都無佢咁興奮即刻撲上前好似想吹焟燭咁
食飽飽 同表妹一齊玩下先啦
祝表妹生日快樂,快高長大,健健康康!


text:
最近筆者獲邀出席一個跑馬地賽馬日的活動, 除左賽馬之外, 聞說仲有美食,有啤酒,有LIVE BAND表演, 又有靚女明星, 咁我就即管去下, 果然無失望, 美食啤酒都係其次, 當日除左好多明星之外, 連久未露面的2R 都比我見到, 係咁既環境下, 如果無良好既攝影技術就真係有d 浪費, 所請借機會又分享一下d 影Event 既心德.
首先講器材準備
- 相機一台, 最好是反應快速的DSLR
- 鏡頭最好用中長距離變焦鏡, 約28-140 之內比較岩用, 光圈就緊係越大越好啦
- 閃光燈, 呢個真係無左佢唔得.
- 心容與大方的態度, 呢個唔係器材, 但呢個係必須的態度, 鬼鬼鼠鼠好難影到好相既.
事前準備工夫
- 影EVENT 前 要先了解重要人物, 要知道有D 咩重要人物黎, 了解主辦單位既需要
- 先了解現場環境光度, 先進行測光及測試, 以得到最準確曝光及背景光度
- 拿取記者証/PRESS 証, 呢個好緊要架, 你貼係心口, 明星都會望你多D
閃燈應用
好了, 準備好哂, 我地去片吧, 我地先黎請出莊思敏小姐幫手教用閃燈
先黎一張無閃燈既相先
呢個就係當日現場環境喇, 留意其實個背景係幾靚既, 如果要影得人靚又有背景時, 最重要係控制好個快門, 記住 光圈, 閃燈及ISO 全要是控制閃燈所能到達的位置光圈, 即係如果個人暗左, 就開大D光圈, 高D ISO , 大D GN, 相反而然太爆咪減ISO 收光圈LAW
而快門對閃燈範圍的光度基本上影響輕微, 唔知點解可以睇返之前既(GN值教學) 但對背景則意義重大了, 快門越慢, 背景越光.
(ISO400 1/80 F4.5 閃燈 TTL)
由於仲係黃昏, 所以1/80 夠了.
快門應用
其實影EVENT 第一要訣唔影靚相, 而係影一張清楚既相, 清楚左先好諗點樣影好張相, 頭先講到我地如果想背景光D, 就係要慢D 快門, 但係當主角唔係乖乖地望住你笑時, 你仲用慢快門會好大穫的.如以下 TONICK 的主音阿恒咁丫, 當時我用左1/50 去影 好在佢個頭無亂FING, 都叫做睇到個樣, 但隻手就BLUR 哂LU
所以如果我地影舞台, 最好都係用返快D 既快門, 不過由於有閃燈同步問題, 大部份閃燈如果要保持FULL POWER, 個快門最快都係1/160-1/250 左右, 下面張相係用 1/160 影既, 但由於個快門都算快, 所以動態就改善很多了, 不過背景就相對暗左.
如何搶包山
當有明星出現, 一大堆攝影師圍攻就在所難免, 點樣先可以突圍而出影到一張望鏡頭笑笑口既信和級明星相呢, 今次我請黎2R, 影2R 比一般明星困難N倍, 因為要兩姐妹同一時間望過黎, 難道高很多.
好似下圖咁, 有哂構圖又點呀, 幾十部大機隊住佢地, 佢地眼神好少會望住同一部機的.
係呢個時候, 就一定要清楚佢地個名喇, 當時ROSANNE 已經望住我就係爭個RACE, 咁就當然要叫埋RACE 望過黎啦, 但係記住唔好淨係叫RACE 喎, 因為咁, ROSANNE 又會望左等二個架喇, 所以當時就要咁叫: RACE 呢邊呀 ROSANNE KEEP 住~都幾電光火石架, 兩個人望埋黎時就連拍幾張, 唔好失拖了~
總結返少少搶包山要訣係
- 留意下大會主攝影師, 明星的保母位置, 有時佢地拎相機, 明星會望多少少, 你係佢附近搵食就好D
- 記得明星個名, 有時要叫下佢, 但唔好大聲叫囂 而係大聲而又溫柔咁叫佢望過黎
- 反應要快, 一望過黎就狂影, 唔好等, 明星都係人, 你KEEP 住影得越耐, 佢就幫得你越耐
- ISO 高少少, 光圈大少少, 減低閃光燈輸出, 加快回電速度, 等支閃可以連續係咁影
- 全程跟蹤, 唔好放棄, 當明星叫你跟左佢咁耐, 佢自然會望你多D 架LA
構圖小TIPS
其實影明星, 第一張, 當然是信和級啦, 即係影半身, 對影笑, 佢係咩活動, 做緊D 乜完全係唔駛理既, 但係影得多呢D 咁既相都有D 悶啦, 大家就可以試下, 去表達一下當時既環境氣氛, 好 今次搵靚女羽翹黎幫幫手先.
下圖咁既級數, 大家有理無理影左先, 呢D 日後一定有用, 哂左佢拎去信和都賣到錢丫嘛
其實果日羽翹係專登去睇SHOW 的,影相緊係要有D 表達架啦, 所以我咪影左下圖囉, 不過我又衰既, 人地睇睇下SHOW 都仲阻住佢~ 但係明星即係明星, 佢反應快之餘仲保持親切笑容, 如果係我就黑面了~~
最後醒多張好野給大家, 潮流興自拍, 呢d 咁既場面, 可以影到明星最自然既一面
黎緊6月15 號同22號(星期三), 跑馬地馬場仲有Music Rock the Valley同類活動呀, 大家有興趣去玩下就快d 去啦, 唔駛登記, 10蚊就可以入場架喇


text:
今日又係好開心
同我既良朋歡聚 幫sasa補慶返生日
參與成員有我,嵐嵐,阿4同sasa
去左cafe度傾計,講下大家既近況 時間過得超快
之後又影貼貼 好靚啊 !!! 我好鐘意
sasa同阿4都話我曲髮好睇d 真好
haha 真的似日本人嗎???? 搞笑
夜晚去左香港仔食飯 做冬
食到好忟 好悶 ....d餸又黎得耐!
之後同father送麻麻返去養老院
依家麻麻身體差左好耐 ..
行動下便唔可以自己照顧自己
雖然有工人睇住 但最後唔放心都送左麻麻入養老院
起碼24小時都有姑娘睇住 我地會放心好多
今晚麻麻血糖升左好耐 我地都擔心
因為今晚除左做冬,重係幫麻麻做生日
佢唔聽話食左好多野 最後結果真係超標左好多
姑娘都話咁高 可能 麻麻會訓訓下昏迷 叫我地要有心理準備
聽到咁真係好想喊 雖然我同麻麻個邊感情無咁深厚
但係聽到自己既親人好像快要離我而去 個心好痛好酸
father都話麻麻唔會捱得好耐 叫我多d過黎探佢
佢又講返麻麻後生既野 麻麻真係好叻
1手湊大9個仔女 重要自己1路做野1路養
依家佢個個仔女都好孝順 真係佢積落黎既福
即使現在百年歸老 佢亦會去得安心無掛
我唔敢望麻麻會突然變得好健康
只希望佢現在可以生活得舒服 唔好再受病魔帶來既痛苦


text:
離開寧靜的五到漁村 (Cinque Terre), 搭左一輪火車, 終於到達佛羅倫斯 (Florence).佛羅倫斯果然係大城市, 繁忙同噪吵程度極高.今次係第二次造訪佛羅倫斯, 上世紀嗰次 (哈哈) ~~ 村姑, 你仲記唔記得呀???
出左火車大站 (Firenze SMN = Firenze Santa Maria Novella), 沙塵滾滾, 大修路!! 之前喺香港一早在網上訂左hostel, 所以跟著地圖搵間hostel.不過又一次攞膽之推行李路程..... 同hostel網頁上描述好近火車站嘅講法有D出入喎!!! 兩手fing fing咁行就OK, 但揸住行李, 喺呢條爛路度行 (仲要途中要過馬路添), 甚為狼狽呀.
最終, 安然到達hostel.
間房在2樓, 睇落都幾OK, 要share bathroom, 但只有另一房人同我地share bathroom, 所以都尚算方便.日頭呢間房好好陽光, 但 ~~ 出面街真係噪到冇人有!!! 因為有兩層玻璃, 所以原先唔覺噪; 但當我地打開窗時, 就大大鍋喇!!! 出面係大馬路, 巴士,私家車, 仲有最重要係超多摩托車喺出面行!!! 一朝早就比D車聲噪醒; 而夜晚就夜一夜都仍然好多車, 好噪, 真係攪到發神經.
牆上邊呢張poster好靚, 我一入到房就即刻影低佢留念. 可能大家都知, Vespa係意大利嘅摩托車名牌.D車真係好靚呀, 不過佢地發出來嘅噪音太犀利喇, 有D難頂.
放低行李後, 效率奇快嘅我地當然就係出街參觀啦!! 佛羅倫斯嘅傍晚夕陽時分真係異常美麗, 不愧係浪漫之地.但係.... 呢個城市實在多遊客得緊要, 成個旺角咁, 大大減低左佢嘅浪漫程度. 呢張相裡嗰兩個人影, 就係我地兩個喇! 最出名嘅 Ponte Vecchio (舊橋) 就在前面.
根據 "邊走邊畫意大利" (小米麻糬著) 呢本書所講, 橫跨Arno河嘅Ponte Vecchio最早建於972年, 因為橋墩太低, 毁於兩次大水.現在嘅模樣係在1345年搭建嘅, 而亦係唯一一條在二次大戰時逃過納粹德軍轟炸嘅老橋 (據講係希特拉嘅order, 亦有話係佢嘅軍官唔聽佢轟炸嘅order, 先保住呢條橋).
美麗非凡嘅Ponte Vecchio, 喺16世紀之前, 烏煙瘴氣, 橋上嘅商店都係經營肉攤,鐵器舖等, 肉販在Arno河邊屠宰, 然後將核突嘅垃圾倒落河;而鐵匠製鐵聲噪吵不停.Ferdinando I de' Medici執政後, 整頓呢條橋上嘅環境.命令所有呢D肉檔鐵器檔等通通要OUT, 然後要城裡嘅珠寶金飾店搬入來, 真至現在.現在, 呢條橋係必遊景點, 而橋上嘅舖亦全部都係金飾舖.
好閃呀!!!
跟著我地行呀行, 走呀走, 走上到米高安捷勞廣場 (Piazzale Michelangelo) ~ 遠眺佛羅倫斯最理想嘅地方.記得上一次來, 我地係搭巴士上來, 今次上來用左好多力氣呢.
由呢度望番落去市中心, 真係靚到冇人有, 而且呢度少人好多, 寧靜得多.正!!! 廣場上有一座復製版嘅大衛像.呢個廣場我極之推薦, 來佛羅倫斯的話, 一定要上來看佢嘅全相!!
一日完結 ~ 食餐好醫肚先 (本來諗住)!! 可惜 ~~~ 呢個難食到無輪嘅pasta, 係本人有生以來食過最難食嘅所為食物!!!! 仲要最火滾係 ~ 呢度嘅人嘅服務態度簡直係不知所謂!!!
劉德華要黎呢度幫呢班人洗腦先得呀.
~~ 穿梭意大利2008 ~~ 待續 ~~


text:
尋日去過終端之濱,令我哋對久米島嘅沙灘充滿霞想,所以臨時PLAN左今朝去EEF海灘游個早水先.我地7點幾就行緊去海灘 (隻錶係香港時間).
因為我哋BOOK呢間酒店只係得素泊無包早餐,所以之前喺房到食些少嘢先出去游水.一人一個桃就係我哋嘅早餐!日本啲桃可以用四個字形容:香,軟,大,甜!
食完就人出發去海灘!
岸邊都係好多珊瑚,好拮腳!
去到發覺又受騙喇!首先尋日講過個沙灘有啲汚遭,周圍都有垃圾.而且啲水又濁,最弊係好大浪,攪到唔敢游咁出去.
雖然都有啲魚喺岸邊,不過真係好少同尋日喺終端之濱有好大對比.喺沙灘岸邊到HEA左一陣玩左陣堆沙就走,帶住失望咁返酒店梳洗.
臨走前影多幾張相,由酒店露台望過去EEF BEACH
另一邊係COCO
影完相就CHECK OUT去久米島其他景點.第一站去左酒店附近嘅疊石,呢到隔離就係深層海水浴場,所以入呢到電話就可以用GPS帶你揸車過嚟
深層海水浴場
電話:098-985-8600
地址:沖縄県島尻郡久米島町字奥武170-1
有路牌指示邊到係入口
離遠巳經見到疊石
一掃全景
最衰遇正潮漲,所以影得唔係咁明顯
順路去埋A-coop,都係超級市場一間無咩好介紹.
如果想買久米島手信,例如久米島鹽,呢到係好地方.
我都喺到買左包,價錢平過國際通鹽屋一截,仲買左地產梅酒同其他調味料.
因為成朝淨係食左個桃,有啲餓,見到超市有熟食賣,即時買左啲嘢食醫肚!唔知係因為係新鮮整出嚟定係我地太餓,覺得好好食!
買左炸豆腐
同埋炸蝦
仲買左2個久米島芒果,不過無之前買到果啲咁甜
呢到見到我地成日用嚟餵魚嘅麵包,原來係比人食架,用嚟煮湯用.百幾円有咁大包,都唔明點解去浮潛果陣比得咁少我地餵魚!
開完餐就出發去五枝之松
呢到有間鋪頭仔賣啲久米島手信,所以入口佢個電話就可以用GPS帶你揸車過嚟
五枝之松 (五枝の松)
地址:沖縄県島尻郡久米島町字上江洲
電話:098-896-7010
其實都無咩人嚟,泊喺到果架車都係我揸嚟
再去おばけ坂,呢個地之前森美小儀個電視節目都有介紹,話望去就係上斜,實則係落斜.話如果空波唔落HANDBREAK架車會溜前,不過我哋試左幾次都唔WORK.去呢個地方有啲麻煩,因為佢係一條路,所以無電話輸入,我哋都係睇地圖加望路牌先去到呢到!
出嚟市區果陣見到有芒果直賣,於是就駛入去睇下,但係言語不通,老闆淨係識講句"SOLD".無辦法,唯有走喇!
最後見仲有時間而且一陣又要搭幾個鐘船返那霸.於是我返尋晚住果間酒店附近搵個地方食LUNCH.今次去左間有人介紹過嘅餐廳叫「波路」.
餐廳入面環境
就喺我哋尋晚住嘅酒店對面.原本想點車海老刺身,因為呢到出名出車海老,不過比另一檯點左先(每日限量供應),我哋點果陣侍應同我哋講賣晒!
但係燒嘅就有,所以點左2份,炸得好脆可以連殼食
又係叫左例牌果兩味.豬軟骨麵同炒苦瓜.炒苦瓜炒得好老兼份量好少.
豬軟骨麵不過不失.
另外仲點左炸魚同久米島地雞加支無酒精啤酒,炸魚炸得有啲燶.久米島地雞同平時啲炸雞又無咩分別.
成餐埋單2,950円.唔係特別好食,所以唔會特別推介.食完就去入埋油還車.
原本只要揸到碼頭尋日拎車果個位,就咁擺低架車同將車匙及入油張單放喺車頭個櫃筒入面就攪掂,但係我哋遲左少少先到,個職員巳經喺碼頭上船個位等緊我哋,真係好唔好意思!
還好車之後就上船喇!不過回程唔比拎喼,要寄喺指定貨櫃,落船再認住個貨櫃去拎返.要記低個貨櫃NUMBER.
之後上船揾好位坐好,食下頭先喺A-COOP買嘅嘢又瞓下!好快就完左程船!
落船又係要比返張票尾職員.
之後就等個行李貨櫃出嚟再拎返啲行李.
由碼頭行返去美榮橋TOYOKO INN到CHECK IN.擺低晒啲行李就享受埋呢個行程喺沖繩嘅最後一夜.
我哋買左張MONORAIL一日劵,可以24小時無限任搭,我哋大大話話搭左無10次都有8次,抵返晒!
首先,我哋去左DFS站再行過去NAHA MAIN PLAZA.呢到其實幾好行,有好多衫賣又多化妝品賣.例如FANCL,SOFINA,HABA等等.
而且呢到又有個大超級市場,喺呢到買手信又齊又方便,價錢仲比國際通平!
行完又搭返過國際通行,去左少年JUMP專門店
食左芒果刨冰
喺鹽屋食鹽味雪糕同埋買洗面鹽
唔落啲調味鹽好食啲
國際通呢到有間賣年輪蛋糕好好食架,佢入面有得試食,可以試清楚先買
之後過左去「守禮」食晚飯.
MENU有介紹AGU豬同石垣牛
唔家唔使揸車,就可以飲些少酒
點左沖繩啤
瑞泉黑糖梅酒,呢到細細杯巳經要500 円.喺香港CITYSUPER見返呢隻梅酒都係賣百零,我哋都買左支返屋企.
點左餐之後就拎左下面呢兜嘢嚟,分別係水雲,麻醬豬耳,苦瓜
仲拎埋2個個爐過嚟
我地叫左一份AGU豬拼石垣牛燒肉餐,呢個餐喺中文MENU到無嘅
呢個就係實物,2種肉都好肥,一放上爐就著晒火,都幾難燒.
同埋一個AGU豬SHABU SHABU.
亦都係好肥,佢的確係少左陣平時食嘅豬膻嘅,不過無啲人講到咁好食.
2個餐都包個雪糕做甜品,一般喇.可能今日食得太多雪糕啦.
呢
餐埋單12,390円,我覺得唔值!餐廳環境OK,食物就一般,啲石垣牛同AGU豬又唔覺特別好食.而服務就更加要改善.漏左嘢無比我地,對唔住都唔講
句,錢又識照收.而且我哋燒到著晒火,啲侍應好耐先拎啲冰比我哋用嚟幫個爐降溫.再之後見隔離檯都係燒到著晒火,但係無人理添.
食完就慢慢行返TOYOKO INN,經過一間好地道嘅沖繩麵鋪.橫掂頭先喺守禮都唔係食得好飽,可以食多少少嘢,於是我哋就走左入去.
講真呢到好簡陋,啲嘢又唔係太好食,但係幾百円就有個麵,想點呀.而且呢到得阿婆一個人一腳踢做晒所有嘢,都體諒嘅!坐左陣就返酒店收拾行李準備第二日返香港.


text:
一早起身梳洗後喺TOYOKO INN CHECK OUT再寄存埋啲行李就出發去去二条市場!
搭一個站地鐵去大通站.
再喺35或者36號出口行去二条市場,呢條應該係喺路面行得最少嘅ROUTE.
起初唔識路,兜左個大圈先去到!
果到有好幾間鋪頭食海鮮,逛左個圈,結果都係去左一間叫「茶屋」嘅鋪頭到食刺身飯.呢間鋪頭好多台灣人介紹.入到去都未坐定,啲餐廳職員已經埋嚟推介佢哋嘅帶子.睇左陣menu,點左個至寶丼同一個三色丼,個都加左要靚海膽,每碗要加多500円,另外加埋個麵豉湯又每碗加多200円.仲加左一人一個燒帶子.
佢呢到無分大中細SIZE,全部都係細細碗!個飯碗只係比麵豉湯個碗大少少,合女性口胃,對男性嚟講,可能會唔夠喉!下面呢2碗湯都加左料,上面呢碗好明顯見到有魚蛋,不過同我哋食開嘅港式同台式嘅唔同,我哋係會彈啲,而呢到果啲就鬆泡泡軟淋淋.唔係咁慣呢隻質感!
下面果碗加左舊蟹,普普通通無咩特別!
個燒帶子雖然好簡單,不過食得出佢好新鮮!所以點整都會好食.
個魚生飯啲魚生新鮮過喺釧路食到嘅,不過貴好多!埋單成9,000円!同我哋食2碗飯加一隻蟹差唔多價錢呀!
嘢食OK好食,只係價錢貴左啲!可能多數做遊客生意所以價錢會貴些少.之後兜左個圈去下面呢間鋪頭,佢有賣蟹,粟米,白之戀人同帶子好平的鋪頭.
返嚟食過都OK,食之前2日由冰格擺返落雪櫃下格解凍,不過記緊要用膠袋袋住,因為都會溶出幾多水嚟.1排蟹腳都夠5-6個人每人食少少(一,兩舊),不過就可以唔使咁漏.
仲買左甜蝦,不過到呢一刻都未食,所以唔知好唔好食.
白之戀人可以去機場買,除非你見到有咩咩限定或者比原價平5%,如果唔係去機場買都一樣價!
呢到啲粟米係北海道產!好甜!行勻成個市場呢間最平!
帶子無格價,不過同樣重量,機場賣5,000円.咁識喺邊到買喇!
買海鮮一定要用發泡膠盒加冰包包好(要另收費我哋呢到收左300円),店員會代勞包到靚靚方便搭飛機寄艙!記得要問下入面係DRY ICE定ICE PACK , 因為DRY ICE不能寄倉的!
行多個圈睇下有咩買返香港.如果要買薯條三兄弟可以喺呢到買,平啲啲!
仲有牛油薯仔!拆開包裝放入微波爐叮分半鐘就香噴噴熱辣辣,冬天凍冰冰時候食一流!
離開二条市場行返去大通站搭地鐵返札幌站TOYOKO INN拎行李去機場.
搭9點40分果班JR去機場,超迫!差少少連車都上唔到!要去到最頭果卡,仲要企門口企足全程車!好彩車程短只係三十幾分鐘.
去到機場CHECK IN,雖然要喺東京轉機,不過可以直接將行李直接寄返香港,唔使去到東京機場拎行李再寄過啲行李.但係買得太多重秤嘢,仲有啲海鮮,攪到行李過晒磅!原本都拎定錢準備比航空公司罰,不過個地勤姐姐好好人,比我哋拎咁啲行李HAND CARRY,最終唔使罰錢!
入到去候機室依然仲有使錢機會!大把嘢引誘你將銀包嘅円乖乖拎出嚟!
差唔多上機喇!
好快就去到東京.原本喺新千歲機場買左啲便當上機食,結果無食到返到香港夜晚先食.味道麻麻,下次唔會買!
到東京要等到個幾兩個鐘先再搭機返香港.所以喺國內線機場搵左個地方食晏.叫左個蛋包飯同炸豬肉扒飯,仲有炸雞!味道不過不失.
再行下機場睇下有咩特別嘢買,見到呢個蘋果年輪蛋糕!除左蛋糕偏甜,整體嚟講幾好食!
差唔多時間要過國際線機場上機,要去8號站搭SHUTTLE,不過要留意有兩種SHUTTLE,一種只係來回國內線,另一種來回國內及國際線.小心搭錯!
到左國際線依然可以使錢,你繼續可以買到白之戀人,ROYCE同薯條三兄弟,不過無北海道咁多款式.不過就多左其他嘢比你選擇好似東京奈奈.買左呢隻長
頸鹿款,我覺得唔及原味好食.
上機喇!要返香港繼續努力搵錢去旅行!


text:
Ash Grove Motel@Haruru Falls à 90 miles beach à Cape Reinga à Stone Church@Paihia à Ash Grove Motel@Haruru Falls
住宿 : Ash Grove Motel@Haruru Falls
今日食咗個美味嘅早餐之後
就要出發去睇90 miles beach同埋Cape Reinga,呢個景點嘅車程要成4個幾鍾先到,所以就要早D出發唔洗咁趕 ! 大約10:30 到咗90 miles beach ,開頭揸架車入去呢個90 miles beach嘅時候都唔覺有咩特別,但係再網真D又真係幾長下喎….真係長到見唔到陣頭架 !
然後就試下揸架車係呢個沙灘到行,開頭諗住可以由頭揸到尾先出去,但係揸揸下發覺有D唔係好妥咁,因為我哋架唔係四驅車,係沙灘行始終係有危險,所以就調頭返返去入口到,不過我哋都原來行咗幾耐下,要揸幾耐先出返去 ! 之後就去 Cape Reinga ,由呢個 90 miles beach去Cape Reinga有要成104km,車速行100km/hr都要行成1個鍾先到.點知去呢個Cape Reinga嘅路都幾多修路,重要係去到差不多淨返20幾公里就到嘅時候開始整喎,成段路好似玩緊 Rally 咁,短短嘅20幾公里行咗差不多成一個鍾 !
行呢一段路好似揸緊越野賽車咁...
最後要到成12:30先到,去到呢個Cape Reinga重有好多地方都做緊工程,架車定低咗之後都重要行多一段路先到呢個景點.我哋去到嘅時候其實陸陸續續有好多人來睇,有D人重係呢到飲紅酒同食嘢添呀 !
呢個Cape Reinga 其實只係一個燈塔,不過就係係紐西蘭最北嘅燈塔,所以就好多人慕名而來附近好多地方都好荒蕪下,如果有時間同埋興趣的話,可以係附近D地方到玩沙灘滑板或者沙灘四驅車.睇完呢個Cape Reinga就驅車返歸,點知無神神來有一段路成段封咗,要兜路行,但係我哋又無留意D好細嘅路牌喎,走咗去另外一條路,又徙咗D時間,最大問題係就快無油,嘩~~~個時幾驚唔夠油係路中拋錨真係唔知點算好…..好在最後都係有驚無險.
不過因為時間實在係太晏,本來諗住去另外一個市食,但係去到都要成差不多4:30,所以最後都係食D曲奇餅同埋生果就算啦 ! 返到去 Paihia 差不多成4:30到,我哋就去返Paihia市入面個 Stone Church@Paihia 睇下,呢個 Church 成間堡壘咁都靚仔
睇完之後就返去 Motel 休息下同埋準備埋晚餐.


text:
其實何止冇興趣呀,簡直覺得係虐待添啦.無無聊聊瞓喺度任人擺布,我就會聯想到人體解剖嘞.聽講話做mask嘅時候唔可以笑,又唔可以講,真係比死更難受.不過又唔好以為我冇做過facial喎,其實我仲做過兩次添.
第一次係喺約旦,做死海泥facial.話時話,嗰次全身搽晒死海泥,唔知仲可唔可以叫做facial呢?我當然唔會無聊到特登走去約旦做facial啦,只不過係去約旦旅行,有一日住喺死海邊,有得做又唔使錢,咁唔做咪好嘥?
死海泥我一早就聽過,淨係知道好貴,有乜功效就唔係太清楚嘞.個日去到死海邊,其實都想見識吓死海泥,不過海邊只有沙灘,根本就見唔到黑掹掹嘅死海泥.後來見人喺沙灘度挖吓挖吓,居然挖到死海泥出嚟,於是又學人挖埋一份.原來真係禾稈冚珍珠,沙灘下面幾吋就係成個黑色寶藏.咁貴嘅,自己買梗係唔捨得啦,而家唔使錢,唔搽到成身都係就蝕底喇.不過搽完就知道大鑊嘞,死海泥唔止黑掹掹,仲勁臭嘅添.拿拿林影完張相,就落水洗白白.都話貪心實有報應架啦,結果就俾超鹹嘅死海水嗱到對眼鬼死咁痛.其實又黑又臭嘅泥,城門河大把啦,使鬼去死海咩!
第二次做facial係喺冰島,不過事前就完全唔知有咁嘅.話說有一日去到藍湖(Blue Lagoon),聽女團友講話嗰度白泥好正,簡直有起死回生嘅功效.有冇咁誇張我就唔知,不過對於好多女人嚟講,塊面有條皺紋都想死咁滯,梗係當美容產品係至寶啦.
藍湖其實係一個人工溫泉,白泥係咪嗰度出產嘅我都唔係太清楚,不過就擺咗喺度任人搽.咁我梗係冇蝕底,搏命撻晒上塊面度啦.同死海黑泥唔一樣,冰島白泥冇乜黏性,黐唔實皮膚,結果就流晒入眼同口,真係攞苦嚟辛!後尾喺紀念品商店見到,白泥美容產品原來貴到無倫,咁辛苦吓都算值得喇.
做咗兩次facial,事後都冇對比過皮膚係咪靚咗.不過成面搽晒泥個樣就好核突吓,點睇都係似隻喪屍多過似個人!


text:
繼迷上整麵包之後, 莎拉近來又戀上整Cupcake, 真係"幣架火"啦. 點解會突然之間挑起條筋走去整cupcake呢?!!! 因為就快到聖誕節啦, 今年家中會搞2個party, 所以就想整聖誕cupcake嚟招呼吓朋友呀, 上年專登買啲christmas cupcake一啲都唔平(C9本色又再出現!!!!), 所以不如今年就試吓自己整呢.
莎拉真係N年無整Cupcake啦, 以前就算整都係沒有icing果種呢, 所以玩唧花都係第一次呀! 經過第一次既唧花practice之後, 莎拉就好似迷上了唧花呢個小玩意, 接下來既整個星期就狂上youtube睇video學唧花, 睇咗就當然要實習一吓呢, 今次就試咗個雙色唧花, 好靚呢!!!!!
點解女仔咁鐘意cupcake, 咪就係因為個"靚
"字呢. 莎拉呢個cupcake receipe係來自"大蚊廚房
" 好多cupcake都係用buttercream icing, 但係當你睇到所用既牛油份量就係打冷震, 因為實在係成磚牛油咁食落肚呢, 所以莎拉真係怕怕呀. 因此就改用cream cheese icing, 相對用少好多牛油, 加上食既時間, cream cheese微微既酸味配上微甜既cupcake真係又出奇地夾呀, 食起上嚟guilty既感覺都無咁重呀!


text:
2013年12月1日 星期日
三十八個月成長日誌
又一個月啦!
今個月有乜大事回故?
又好似無喎!!
哈哈!!
今個月婆婆多了親自照顧 Cheryl
她好似乖咗好多
我唔係話姐姐唔好
不過同屋企人相比
真係差好遠
佢其實都係打份工
我唔可以 expect 佢會好鍚自己的仔女
會教我嘅女
會對佢哋好好
最 minimum 的要求
就係安全咋!!
唔好有危險有意外
唔好走失咗我嘅女
已經心滿意足!!
婆婆有時好激氣
工人姐姐無做好本份
唯有自己親自做親自接送
親自陪食飯沖涼去公園玩!
我有兩個囡
我都覺得婆婆好辛苦
好多謝婆婆用咁多時間心血照顧佢哋!!
不過婆婆親自教心柔後
佢真係乖咗好多
Cheryl 係一個好 curious 好多問題的小朋友
要用好多時間心機去回應她的問題
而且唔可以 hea 佢
佢一定會 Q 爆你!!
自理能力方面
她開始會自己食飯
(其實同我們出街食飯佢都係自己食!
有姐姐就要人餵!)
會照顧 Muimui 同 Share 玩具
特別去到一些新的地方
會問 Muimui
你玩唔玩呢個?
你要唔要呢個?
So Caring!!!
就嚟 X'mas
學校會有表現
今年 Cheryl 已識得同我哋分享
聖誕表演的節目
J Mama 十分期待她的聖誕表現!!
希望她不會發台瘟啦!!!
訂閱: 張貼留言 (Atom)


text:
兩姐弟約都冇咁岩, 學校一齊放假
小明就係因為幼稚園高班畢業典禮, 全校老師要總動員幫手, 除左高班全校放假! 小慈就係因為 3 年級要考 TSA, 於是 1-2 年級放假又係等老師可以有足夠人手幫手, 不過爸爸媽媽就冇假放, 但又想佢地開心, 於是爸爸開完會帶佢地去沙灘玩住先, 媽媽放工加入啦
感謝神! 尋日仲係落大雨, 今日酷熱天氣警告, 陽光普照, 真係好適合去沙灘呀
濕水前影張相先, 估唔到兩姐弟咁有默契, 動作一致
小明忍唔住要落水喇!!!
努力地一筒一筒水咁運上黎
又去執石仔砌沙堡壘
發現到舊大珊瑚, 又要羅水壺幫佢沖乾淨 d 沙, 又話要去深水 d 既地方用乾淨 d 既水同佢沖身
洗洗下諗到新方法玩, 自己掉走舊珊瑚
再憑水波既位置執番起舊珊瑚, 水底摸石咁玩到不亦樂乎
掉到冇晒力見餓, 食塊餅先
小明既創意同想像力真係無限, 永遠都唔知佢會將 d 野點玩
食飽飽又玩過
咕哩明表情痛苦
小慈就非常錫身, 早前落雨又著住膠鞋跣腳仆親成個膝頭哥擦損晒流血, 一掂海水就嗱傷口所以唔敢落水
埋葬姐姐對腳玩到卡卡笑
彎腰掘沙彎得太耐腰酸背痛, 小慈話要反下條腰平衡番
佢既表情真係笑死我
鬆晒
佢都覺得自己太醜樣整番個靚樣先
那邊箱兩姐弟玩到慶高采烈, 這邊箱有個熟睡左既爸爸
睇怕佢係沙灘上唯一一個著咁多衫既人, 所以訓到成頭汗
小慈心繫弟弟, 見佢來來回回搬呢樣洗個樣, 出去匯下佢
d 水太重, 等我幫你羅啦, 弟弟!
好可愛既背影
小慈話唔濕膝頭哥係 ok 的
小明: "媽媽, 我印左我對手同對腳係沙度呀! 睇唔睇到呀?"
報時: 而家已經係 7:00pm, 天色完全唔似! 不過個天會黑得好快, 所以係時候要閃喇!
慈女散沙
係咁依沖下個身就去近近地既布袋澳食飯, 好耐冇黎過呢度喇!
咁多海鮮, 小明睇到唔捨得走! 老闆仲為左證明佢 d 海鮮新鮮, 掉左幾隻海蝦入魚缸, d 蝦即刻游水, 石斑即刻追殺, 小明睇到眼甘甘, 好緊張!
未放暑假架, 聽日仲要返學, 下次再去沙灘玩啦


text:
回想訓練班學做戲已經係廿幾年前嘅事,你問我點解想做演員?除咗真係好鍾意演戲之餘,當然都想好似發哥咁大紅大紫.點知訓練班一出嚟,我唔suppose要做主角,但點都估唔到連一句對白都冇,係氣餒,不過冇辦法.
偷吳楚帆龍眼
我記得第一套演嘅劇係古裝劇,劇名叫《真命天子》,我呢啲做茄哩啡嘅當然要企喺藍天叔等主角後面,主角喺前面殺呀殺,我哋就做一個冇對白,淨係識得跳嘅蝦兵,真係幾hurt同戇居,真唔知自己做緊乜.
諗番喺訓練班嘅日子真係幾好笑,其實我讀嘅唔係訓練班,當時係叫進修班,我屬於第三期,同期有落選港姐,total有12人.你知啦,後生仔女好百厭,再加上為食,咁啱我哋上堂嘅地方隔籬係吳楚帆嘅大宅,佢種咗好多龍眼樹,我哋就鈎龍眼食消暑,諗起都過癮.
關寶慧撞到嘢
好多人話電視城搬去邊都咁邪,我讀訓練班時touch wood都未遇過,不過拍《大頭綠衣鬥殭屍》時,地點係清水灣第六場地,關寶慧喺車瞓覺,突然間見佢跑出車外,面青口唇白咁講唔到嘢,問佢發生乜事又唔講,成個人呆咗,猛話好驚好驚,當時大家都覺得佢見到嘢.又過兩日,佢先同我哋講番話撞到嘢,猛話好邪,仲叫我哋小心,都咪話唔驚.
口述:黎耀祥 筆錄:專案組
(東方日報)


text:
( 30-apr-2012 mon )
放咗 2 日假 番埋今日 聽日又放假 真係好爽 但之後要等到 6 月尾先有假呢 唉呀 ~
早餐食芝士豬柳漢堡包 好耐無飲拉茶 個胃好似有 d 唔舒服咁 ~
菇場靜呀 耳鳴又出現了 ~
好開心終於 lunch 喇 lunch time 過得特別快 咁都好 時間過得快 d 可以快 d 放工 ~
放工去尖沙咀睇中醫 book 咗 6 點半 差唔多 7 點半先有得睇 醫師話我脾胃太虛喎 所以吸收唔到而貧血喎 吸收唔到都咁肥 真慘 yo 8 點鐘就搞掂走人 估唔到今晚里奧大人 7 點幾就喺 office 等我 call 就即放工 平時我喺屋企又唔見佢 7 點幾可以放工 係咪咁邪呀 ~
同佢 join 喺九龍塘地鐵站一齊番屋企 佢話餓到暈喎 所以同佢去食粉麵算喇 ~
( 29-apr-2012 sun )
今朝 10 點自然醒 梳洗就去大家樂食早餐 食完番屋企抖陣就番教會 lu ~
崇拜完畢就番屋企 hea 到 2 點幾就去食 tea 星期日通常就係咁過架喇 ~
里奧大人做公司嘢 我就睇雜誌 之後抹廚房 最鍾意乾乾淨淨 ~
6 點 15 分開始預備 7 點有得食 因為就咁焗熱就食得呢 超爽呀 ~
是日懶餐 - 腐皮鮮蝦卷 + 腐皮墨魚卷
腐皮鮮蝦卷 + 腐皮墨魚卷 - 尋日喺深水埗嘅牛丸哥哥度買架 $40/磅 所以每款買半磅 點泰式辣雞醬 不過呢兩款卷都應該有唔少味精 因為食咗第 2 件 里奧大人就話要飲嘢呢 ~
今晚食榴槤 見里奧大人做完哂嘢 又沖好涼 咁我就叫佢坐梳化睇戲啦 之後我拎盒榴槤比佢食 佢話妳咁好嘅 好好招呼咁 痴線架 平時都係咁架啦 不過平時 d 語氣就粗咗少少咁之嘛 鬼咩 放工攰嘛 ~


text:
冧到暈咗,哈哈
2015年4月26日 星期日
親子時間
冧到暈咗,哈哈
24 則留言:
MARBLE仔真係好嗲, 有個仔咁嗲, 你唔使恨女啦 XP回覆刪除回覆
佢都係一時時o架咋,希望有隻仲嗲啲的刪除
- 回覆
佢肯嗲人時咪錫晒佢囉刪除
我隻小吉同傻豹見我一坐梳化都實走上嚟我大脾ga~~~要我幫佢哋R下巴.....回覆刪除回覆
佢哋好嗲喎,Marble仔就唔會坐大髀的刪除
- 回覆
佢肯嗲人時咪錫晒佢囉刪除
你又好啦!好sweet!我家中那位只會有事所求(R痕)先會行埋黎><回覆刪除回覆
我家Charco仔係為咗零食至會嗲人o架刪除
Haha妳竟然出賣老公色相回覆刪除回覆
我老公大減價吖嗎,wakaka刪除
佢地真係好痴人喎回覆刪除
好似抱著個暖水袋呀.回覆刪除回覆
佢哋唔鍾意人攬到好實,俾肯輕輕摸住刪除
真係冧爆!我兩隻仔要睇佢地心情先黐人回覆刪除回覆
其實隻隻貓都係咁啦,有事就鍾無艷,無事就夏迎春,哈哈刪除
投懷送抱 ,我鐘意^^回覆刪除回覆
會投懷送抱,真係好正o架刪除
仔仔爸點解將條褲拉到咁低嘅 ? wakakaaaa回覆刪除回覆
唔知喎,佢個大肚腩“頂”住呱,又或者係條橡根鬆呱刪除
真係好冧 好懷念呢D親子關係...回覆刪除回覆
好都可以,讓愛延續落去刪除


text:
(最靚仔既角度XD 條邊就幾靚既)
初初學整餅時已經學識呢款蛋糕, 係跟pri既食譜整既, 佢話好味過伊x家~ 後來食過伊先發覺所言非虛喎~*0* 犀利呀~
好耐冇整過, 每隔一年倒又會想整, 上次整已經係舊年復活節~
不過之後焗過幾次都冇第一次咁靚仔…次次都爆口, 今次亦唔例外…
食譜話用170度隔水焗, 我較到250度個爐溫計都只係150倒, 見佢爆口加左錫紙, 跟住較返去200度, 隔一陣個計跌到落130度倒...? audrey話太熱先會爆, 咁我應該唔好睇個爐溫計? 又會唔會d蛋白打得太企身所以脹爆? 上面食譜冇話要打企, 只係話打勻, 唔知我打譜o個陣有冇打錯…但照計應該要打企架?
依家整蛋糕都係手打cream, 尤其是又要打蛋白又要打cream, 懶得洗打蛋器又驚洗得唔乾淨抹得唔夠乾所以cream用手打, 少量都唔係打好耐.
出爐冇耐甩模之後食個心好軟好濕咁, 懷疑焗唔熟, 不過已經焗左一個鐘, 食左幾片之後放涼後再食就正常返喇~
後記: 今日問左阿SIR爆面原因, 同卓卓一樣係要熱水焗, 因為我用凍水所以個爐唔熱, 不過爆面就唔係因為太熱, 如果由頭到尾都咁熱係唔會爆, 只有當你焗焗下加熱先會爆, 焗太耐又會


text:
入夜之後,睇完 Fantasmic! 同埋煙花,響 東京迪士尼海洋 仲有咩好做?呢一晚,我選擇咗進行一場尋寶遊戲!配合 東京迪士尼渡假區 嘅三十週年慶典,東京迪士尼海洋 各個園區分別設置咗幾個特別嘅裝飾,我叫佢地做 幸福歡樂能量點!
其實,響日間都可以去呢幾個能量點,不過因為佢地嘅賣點係會閃閃發光,必然要響夜晚先可以睇得清楚,所以我最後就決定夜晚先去搵呢啲裝飾!
樂園指南上面有清楚顯示各個 幸福歡樂能量點 嘅位置,我第一個去到嘅係位於 發現港 嘅能量點!呢個裝飾以 米奇頭形汽球 做主題,汽球嘅出現更加令到園內嘅設施都升上半空啊!響呢到被升上半空嘅係一台飲水機!整個裝飾底下有兩個感應器,究竟點先可以啟動幸福歡樂能量?
其中一個感應器顯示手掌圖案,於是我就將手掌放上去;響呢一刻,裝飾嘅部份燈光亮起啦!但係仲有其餘部份未亮起喎... 仲差啲咩野呢?
係時候要為大家介紹一個有趣嘅裝置:幸福歡樂啟動器!園內各間商店都有售賣呢個啟動器,呢個裝置響不同嘅 幸福歡樂能量點 將會發揮重大作用!
幸福歡樂能量點 底下嘅另一個感應器,係特別設計俾 幸福歡樂啟動器 嘅;好,等我將自己嘅啟動器放上去,睇下會有咩事發生先!
放好之後,按一下啟動器上面嘅按鈕,一聲歡樂嘅音樂隨即響起,裝飾嘅部份燈光亦都再一次亮起!不過,能量似乎仍然未足夠喎... 點算好呢?
我明白啦!等我將手掌,啟動器同時放響 幸福歡樂能量點 嘅兩個感應器,組合兩邊嘅能量先!終於,幸福歡樂能量點 得到足夠能量,完美地發出光芒啦!
幸福歡樂啟動器 除咗可以啟動能量之外,仲有額外一個功能:響 幸福歡樂能量點 成功啟動過後,啟動器亦會將部份能量收集起黎.睇下,五個識別燈之中嘅其中一個已經亮起咗啦!咁即係話,去哂 東京迪士尼海洋 裡面嘅五個 幸福歡樂能量點,就可以令五個識別燈全部亮起!
事不延遲,即刻去搵其他 幸福歡樂能量點!以下係其餘四個能量點嘅所在園區:失落河三角洲 長椅被升起,阿拉伯海岸 盆栽被升起,美人魚礁湖 燈柱被升起,神秘島 垃圾箱被升起.
幸福歡樂啟動器 五個識別燈都著咗啦!咁有咩作用呢?尋寶過後,去到某幾間指定嘅商店,出示自己嘅啟動器,演藝人員就會送上一份小禮物,作為幫忙收集幸福歡樂能量嘅報酬!當接過禮物之後,演藝人員亦會響啟動器嘅遊玩說明書上面蓋印,表示已經完成今次嘅任務!
呢份小禮物係一個徽章掛飾,上面有 米奇造型汽球,米妮造型汽球 以及三十週年標誌.同平時我地買嗰啲徽章最唔同嘅係,呢個掛飾背後嘅唔係釘針,而係一個扣,可以扣響 幸福歡樂啟動器 嘅掛繩上面.
講多少少關於 幸福歡樂啟動器 嘅資料啦,佢嘅設計以 米奇 嘅三十週年服飾作為藍本;整個啟動器以金色為主,中間有一頂黃金高帽,並印有汽球圖案同埋三十週年標誌.反過去背後,再次有三十週年標誌,另外亦有一個按鈕,按一下就可以拆走掛繩.
底部有一個模式調校制,有「OFF」關閉,同埋「P」,「S」兩種模式.「P」模式就即係剛才所介紹嘅啟動模式,每次啟動幸福歡樂能量,燈光會亮起,響起三十週年主題曲 Happiness Is Here 以及一段 米奇 嘅話語.至於「S」模式就會持續發光,令啟動器變成一個得意嘅夜間飾物.
順帶一提,另一邊嘅 東京迪士尼樂園 同樣設置咗五個 幸福歡樂能量點,可以使用同一個啟動器啟動能量,但係就冇得拎多一份禮物嘅.可惜嘅係,我竟然唔記得咗影低嗰邊嘅所有能量點,只係影咗其中一個... 不過說實話,我就覺得 東京迪士尼海洋 嘅能量點係設計得靚啲嘅...
其實我真係好佩服 東京迪士尼渡假區 嘅策略,佢地整一樣野出黎可以達到好多目的:一,慶祝三十週年;二,作為拍照景點;三,進行互動遊戲;四,銷售商品.原先,呢啲能量點可以只係純粹幾個好靚嘅裝飾,但只要諗多少少,做多少少,整件事經已變得完全不同!


text:
香港->東京->札幌
上年9月CHECK哂校曆表,知道6月13日2位公子考完大考後,就即BOOK定6月15日零晨機去東京.原來打算去東京近郊,但最後有2位朋友一起去,所以決定改去北海道.今次就去番傳統既路線,札幌,小樽,登別,函館.飛機先去成田,之後坐VANILLA再去札榥,去到札幌大約9點幾.
去到新千歲機場,點都係要去一幻食番個拉面.同以前一樣,只係得呢間有人排,其他拉面店真係執得.
之後就在機場坐專車去TOYOTA租車,因為已習慣TOYOTA既租車流程,所以每次去日本都係在TOYOTA租車.今次我地勁,租架大7人車,初頭以為自己租得過大,點知好快就知冇選錯.
出發第一站真係冇人估到,就係去三井OUTLET掃貨先.掃左2個鐘多就去札幌間酒店CHECK-IN.
今次又係住札幌王子飯店.呢間好好咩?唔知!都係因為習慣左囉.
TEA TIME就去薄野睇下有乜野食,見到間壽司店好似唔錯喎.就食番個壽司先,都真係唔錯啦.
之後就行去札幌站去百貨公司再SHOPPING.沿途就經過大通公園,時計店呢D行野.
第一個晚餐就梗係要豪一豪啦,唔駛講~食蟹.食邊間好呢?事旦啦~就蟹將軍啦,反正未去過.呢間就在札幌站對面.
好味~好味~好味~好飽~好味~好味~好味~
食完2位老婆又再去SHOPPING,2位老公就返酒店抖下算.
一幻拉面
三井OUTLET
喜代村壽司
蟹將軍
札幌王子飯店


text:
結婚兩週年8日7夜之旅咁快就玩完喇,好唔捨得返香港哩!!希望我有心情同時間可以寫晒成個旅程同大家分享啦!
今次選擇去Koh Lipe + Bangkok因為想一次過滿足晒3個願望~游水+shopping+勁食!Koh Lipe唔係熱門旅遊區,就係貪佢夠寧靜,但交通比較麻煩,多數人會經浮羅交怡去,因為方便少少,但係我已經六年無去Bangkok,實在想去出吓血,所以都係選擇經曼谷去!第一日我哋早機10:45am搭Airasia去曼谷,揀Airasia因為喺舊機場(廊曼國際機場)落,之後轉內陸機15:45pm去合艾(Hat Yai)都係舊機場搭Airasia,咁就慳番啲時間同車錢唔洗轉機場啦!不過泰國舊機場真係無嘢好食無嘢好行,好彩無delay咋.
出發嗰日好好天吖
見到啲雲好想浸番個泡泡浴
泰國舊機場得幾間餐廳,我哋揀咗呢間食lunch等轉機,味道不錯不過價錢唔平又無wifi!
話咁快下午5點幾就去到Hat Yai,一出機場就有人問我哋去邊,因為Hat Yai好似係無的士架,全部私家車/貨van,我哋求其上咗架私家車,300THB去到酒店.司機問我哋之後去邊(想兜生意!)我哋話去Lipe Island,佢就打電話幫我哋問車同speedboat價錢,單程750THB,來回1300THB,其實間間都一樣價錢(除咗經酒店book要1400THB),見佢架車都幾新淨所以confirm了,佢話聽朝830am去酒店接我哋,回程就送我哋去到機場,唔洗自己再轉車就咁就安心晒啦!
我哋住Tune Hotel,係Airasia旗下嘅budget hotel,電視冷氣毛巾wifi咩都要比錢,一晚double bed+12hr冷氣+12hr wifi都只係424THB,即係一百蚊左右,點知wifi用唔到,reception姐姐話可能因為太多住客,真係激死我,我比咗50THB架!!
廁所咩都無,毛巾牙膏牙刷洗頭水沐浴露一概自備,一係比錢!我哋慣咗去旅行都會自備呢啲嘢所以無乜所謂!
wifi用唔到,唯有出去行吓搵飯食,合艾有個night market,不過星期一二都唔開,夜晚真係好靜,完全無嘢睇無嘢玩,好彩比我哋搵到間好正嘅餐廳!廣東菜館~~其實都係食泰國菜的!而且好好味添,我覺得係成個trip最好食嘅一餐!
就係呢間半露天餐廳
泰式炒通菜
冬陰公夠辣又多料,正!
生蝦超大隻,四十蚊一碟有十隻!!!
咖哩炒蟹,咖哩汁撈埋好多蛋醬,又滑又甜甜哋,攪到我唔覺意食咗好多飯添!!
呢餐約750THB.食飽就去士多買綠茶,喺香港機場買咗支Double Black $310,好彩有佢,如果唔係無電視無wifi成晚流流長都唔知點算!!
飲到11點幾就瞓喇,第2日晨早就去Koh Lipe喇!!


text:
講起西洋占卜術又或者紙牌占卜既最初印象,雖然個畫面唔係好肯定係邊到睇過,但就算唔係好識既人,好多都大概會想像到一個畫面;就係一個幽暗既街角,隱隱若若咁有個帳篷,入面只有微弱既燭光,同坐住個蒙住頭巾既吉卜賽女人...佢帶住好多寶石定唔知咩戒指既手係到慢慢洗牌,然後逐張遂張咁抽出黎,係圓枱鋪出一個牌陣,係呢個時候......
相信大家睇到呢到都應該想像到係點,通常電影又或者小說劇情既占卜師預測既野都係好似似是而非,跟住去到最後又真係中左又或者令主角恍然大悟咁.哩d情節雖然行貨但如果係現實生活遇到都幾正(我自己個人覺得啦,同埋情節畫面都係我自己腦海浮現XD).
最正既係通常戈D占卜師講好少野又中左,但其實又好似冇咩特別建議.相信如果有搵過我占卜又或者有睇過我寫既FAQ既朋友都知道,塔羅牌其實主要著重係分析一件事物幫問卜者更加清楚而家既情況,好少可會無啦啦無咩特別咁問黎緊有D咩特別事發生.
一直以黎相信絕大多數既人,就算係占卜師都好,對於紙牌類既占卜可能只係知道塔羅牌與撲克牌占卜,頂多或者都係近代既禪卡,天使神喻卡又或者水晶牌(總之都係近幾十年先出現既牌啦...你們懂的...|||),如果話要講出塔羅牌以外有過百年歷史既占卜牌真係無乜人講到.咁其實到底有冇D占卜術係好似哩D橋段又或者咁神奇呢?其實係真係有類似咁既占卜術,畢竟歷史流流長,就算淨係塔羅牌都發生過好多變化,所以又點會淨係得一種紙牌占卜術呢?其實有D真係好勁,用起上黎同塔羅牌比較別有另一番風味.
準備繼續睇書開牌,下次再講.信我,下一篇會更新得快好多^^.


text:
Only by renouncing our claim to discern a purpose immediately intelligible to us, and admitting the ultimate purpose to be beyond our ken, may we discern the sequence of experiences in the lives of historic characters and perceive the cause of the effect they produce (incommensurable with ordinary human capabilities), and then the words chance and genius become superfluous. -- Leo Tolstoy, War and Peace
Monday, August 29, 2016
我們的Banner
我每晚行返屋企,都會經過一幅好大嘅鐵絲網牆,佢其實係今屆立法會選舉嘅banner位黎架,掛滿左新東所有候選人嘅banner.我每次經過果條路都覺得好危險,因為佢地張張banner啲索帶都索得好核突,啲頭頭尾尾飛哂出黎,𠝹到啲途人萬劫不復咁.
但係,唯獨是4號陳云根張banner啲索帶係剪哂頭尾架!!!梗係啦,係我地熱血公民嘅手足掛架嘛!!!我每次經過都會比我地手足嘅細心感動到
然後我再望下其他banner上面嘅標語—什麼「誠意」,什麼「拼搏」,什麼「務實」⋯⋯我就覺得好諷刺.你地啲人連張banner都掛得核核突突呀!我點可以信你地係「誠意拼搏務實」呀!「誠意拼搏務實」唔係自己話自己就係架白痴仔!!!
再望下4號陳云根嘅banner,我地冇自己讚自己,上面只係寫左5隻字—「永續基本法」.其實我地熱普城團隊所有海報banner上面都只係得呢5隻字,因為呢5隻字就係我地入左立法會之後要做嘅野.只要你選左我地入去,我地就會啟動五區公投全民制憲,修改基本法第5條,永續基本法,確立香港實然主權.只要確立左實然主權,就可以將基本法改做適合香港嘅憲法了,取回單程證審批權,普選行政長官等都指日可待了
我地嘅banner就係正正話比你聽我地會做嘅野,而唔係好似其他候選人咁只有務虛嘅言詞
而我每次經過呢條banner路都會暗暗希望會有路人同我一樣咁欣賞呢張banner,然後信任我地,投票比我地,就好了
#新東4號陳云根
#新西5號鄭松泰
#港島7號鄭錦滿
#九西7號黃毓民
#九東10號黃洋達
義之所在,心之所往
早幾日同事同我傾開奧運閉幕,我先發覺原來我自2008年北京奧運之後就冇睇過奧運⋯⋯因為上屆同今屆都係忙於立法會選戰⋯⋯等五區公投都成功埋之後,下屆2020可以去東京睇奧運喇卦⋯⋯
呢4年黎好多朋友都問過我加入熱血公民係受薪定做義工架.首先,熱血公民哪有錢你老母,呢啲咁窮嘅組織點會請得起我呀?但我又唔會話我係做義工喎.加入熱血公民唔係咩幫人嘅課外活動黎架,好辛苦架好多野做架,一個唔覺意又會比人恐嚇呀比人拉呀,邊有做義工咁危險架.但係熱血公民每一個成員都會搏盡咁去做佢地嘅崗位,因為我地真係一班熱血嘅公民黎架!我地做咁多野係為左自己架!為左香港架!為左我地嘅安心立命之所架!
香港有好多人好醒,好識計算,為左霸佔眼前嘅利益而不惜犧牲他人;又有好多人好蠢,誤解政治,你幫緊佢但佢又以為你搵佢笨⋯⋯雖然呢啲人係好應該冚家產的,但熱血公民真首領陳秀慧提醒過我地,我地應該心存慈悲,我地爭取嘅,除左益自己,仲會益埋佢地架.我地唔介意.
「義之所在,心之所往,就要去做」呢句野其實喺國師陳雲嘅《香港城邦論2之光復香港》第46頁出現過架!我係咪好熟書呀!梗係啦我啱啱先睇完⋯⋯
今屆選舉我主要幫新界東4號候選人陳云根助選,冇錯佢就係我地尊稱嘅國師喇.我諗我第一次認識國師嘅厲害就係我2012年買左《香港城邦論》黎睇.其實我嘅政治啟蒙書係黃洋達嘅《金錢師》,我係因為睇左《金錢師》而加入熱血公民架!哈哈哈哈!諗起都覺得低能.但《香港城邦論》真係勁到爆炸架!佢寫得好顯淺易明,但係講緊啲好勁嘅野喎
即係以前啲泛民成日話要中國有民主香港先可以有民主,搞到我捐左咁多錢比支聯會買蠟燭,但《香港城邦論》Chapter One就話你聽,如果中國有民主先過香港,香港就仆街啦,你諗下中國13億人嘅民智同「如果不是我們,你們就完蛋了」嘅氣焰,如果佢地有一人一票,鏟平香港都得呀.我睇到呢度,簡直係當頭棒喝.係喎,點解啲咁易明嘅野,我地會比泛民厄左幾廿年
仲有好多架,佢仲有講香港其實不嬲都有實然主權,香港人根本唔洗買中共怕,因為係中共冇左香港唔得!嘩,你諗下,呢啲咁勁嘅野,係出現喺2011年出版嘅《香港城邦論》喎!5年前喎!陳雲簡直係本土思潮之父呀!
所以我成日推介《香港城邦論》比朋友架,又淺又易明,但勁!
國師個人都係一樣啦,佢啲演講都係簡單易聽,語氣溫和,但係內容都係好有力量,勁到核爆!
佢就係我今屆助選嘅候選人喇,你地新東選民個個都要同我投票比佢!!!
當然,為左完成我地五區公投全民制憲嘅偉業,你地其他區嘅都要投哂比我地熱普城嘅候選人!!!
學台長梁錦祥話齋,今次選舉熱普城五區當選唔係終點,而係香港建國嘅起點!!!
又原來國師連鐵山靠都識,我下次見到佢要問下佢識唔識猛虎硬爬山先得
Monday, August 22, 2016
城寨英雄 19
前日果集三姨婆叫拳佬去同刁蘭訓,拳佬好怕醜咁話︰「我仲係男仔黎架」嘩真係好嘔心.一個40歲嘅大男人先黎拍呢啲小子成長戲.點解煎pan要而家先懷才得遇.算了,因為佢靚仔我原諒左佢
跟住朋友話但如果搵真後生仔拍又會唔好睇,咁佢又啱
煎pan扮羞澀個樣真係好萌
然後我無啦啦download左煎pan個fan club個app做左「好鵬友」.日日睇佢啲相.真係好痴線.
Thursday, August 18, 2016
緣份已經無意中開了路
佢有句歌詞係「太多傷心感嘆號」!!!咩傷心感嘆號呀!!!咩年代黎架!!!好娘呀呢個term.我次次聽到都會笑左.
好啦其實我覺得呢套劇幾好睇呀.好膠咁.但係集集都有人要救有壞人要打,有世仇後代嘅愛情,有正直青年愛上殺手,主角係傻仔小子成長橋,成套劇都係經典套路黎架!!!我好鍾意呢啲ON9野的!!!
Sunday, August 14, 2016
總理的料理番 4
今集得好少乍 :-(
#皇帝的微笑
Sunday, August 07, 2016
總理的料理番 3
哄到我高橋一生BB咁埋做乜呀!這個臭貨!
#明明係高橋一生自己哄埋去
#點解敵對嘅人成日要哄到咁埋講野


text:
Ti family架愛駒由全新落地到依家 已經用左六年喇
今日最後一次帶佢去wet
過左六年 愛駒馬仔都仲係好型 保養得好好
去左邊度wet?
哈哈 馬仔最後任務係帶談小姐去迪士尼呀
談小姐好唔捨得馬仔 成日問佢之後會去左邊?
呢兩個stickers係tiba同tima六年前愛的印記 呵呵 (自覺好浪漫)
後面都好靚仔架!
車仔細細 但都好好座 有真皮座椅 同車廂都好大
隨住阿ti年紀愈大 d位已經唔夠坐 平日去飲茶 坐得爺爺嫲嫲再加個姑姐都唔夠坐
有見及此 tiba決定提早送份大生日禮物比tima同阿ti
登登登登
全新馬仔 最新落地八人車一大架
多謝tiba! 呢架車大家都睇左好耐 估唔到真係買左!
tiba一向唔鐘意二手車 同tima一樣 對車嚟講佔有慾比較強 同埋唔知上手咩人坐過 又唔知嗰d人點用架車
所以都係懶high買一手車好d hehehe
呢日tima陪tiba去攞車 tiba用左半個鐘驗下架車 順便試一試個感覺
準備開走喇 我地接新馬仔返屋企lu
車廂裡面都令人滿意
全自動天幕加dvd player
車頭燈都好靚仔啊!
中間嗰度可推做八座位
架車大架左好多呀
阿ti鐘唔鐘意架車? 梗係鐘意啦 喺車度可以睇佢最愛嘅DVD喎!
Thanks Tiba, we all love it!


text:
好 抵 呀 ! ( 設 計 對 白 )
鍾 嘉 欣 打 開 袋 H&M 同 經 理 人 晒 成 績 , 睇 佢 個 興 奮 樣 , 真 係 好 似 執 到 寶 咁 .
雖 然 未 至 於 要 去 威 爾 斯 搵 李 誠 醫 生 幫 手 , 但 八 珍 同 好 多 都 市 人 一 樣 , 有 情 緒 問 題 , 在 下 病 徵 就 係 鍾 意 買 使 錢 發 洩 .
女 人 fing 錢 唔 講 多 定 少 . ! 就 好 似 無 花 旦 鍾 嘉 欣 , 上 星 期 五 ( 七 日 ) , 佢 同 經 理 人 一 齊 去 中 環 掃 街 , shop 到 一 百 幾 十 有 交 易 , 貴 到 盡 都 係 幾 百 蚊 女 人 天 堂 H&M , 佢 終 於 出 手 .
買 完 行 到 出 街 , 拎 住 大 袋 H&M 鍾 嘉 欣 , 笑 到 四 萬 咁 口 , 又 擘 開 個 袋 俾 同 行 經 理 人 睇 佢 戰 績 . 拍 劇 捱 到 爛 面 荷 爾 蒙 失 調 鍾 嘉 欣 , 一 直 都 要 keep 住 睇 中 醫 食 藥 , 加 埋 cheap cheap 購 物 , 平 衡 心 態 , 內 外 夾 攻 , 相 信 效 果 會 比 齋 飲 苦 茶 更 好 .


text:
真係估唔到基督女少年軍竟然有驚喜, 3 年級已經可以參加 2 日一夜宿營! 小慈好唔想參加, 想我通告填「不同意」, 但我好興奮, 極力遊說佢唔好放棄呢個咁難得既機會! 媽媽要到 6 年級畢業營先可以同老師一齊過夜, 小慈咁犀利 3 年級就得云云... 於是, 小慈半推半就應承左, 佢之所以唔想, 係唔習慣瞓覺離開佢個枕頭 @.@ 凡事都有第一次, 試下啦!
事有湊巧咩都係今日內發生! 今朝小慈非常趕, 首先返學上兩節堂, 跟住全班出新城市廣場做常識科專題研習, 晏晝返學校食飯, 跟住換制服參加基督女少年軍立願禮, 再搭車出去東涌營地, 又揹書包又帶袋仔再攞住個入營背囊, 我都登佢辛苦
常識科專題研習, 研究沙田區衣食住行既問題, 要訪問大量途人! 呢班小朋友由初初怕怕羞羞到最後放膽去問, very good 呀!
跟住就非常趕咁返學校食飯換制服, 好在小慈都攪得掂 ^^ 呢位係唯一一個同班同學, 葉恩翹
仲有二年級時既同學仔 -- 周綽楠
先在學校舉行立願禮
小慈話佢淨係需要自己講「我願意」, 跟住新隊員全部一齊講「找尋,事奉及跟隨主」.... 都幾有氣勢
2日1夜宿營正式開始~~
行程都幾緊密啊
問佢冇枕頭瞓唔瞓得著? 小慈話佢改為攬住張被都 OK, 佢夜晚冇沖涼, 一來佢冇出汗, 二來因為營舍得 4 格廁所, 佢地 33 個女仔真係排好耐, 佢連換衫都係上格床個被窩入面進行咋 >v< 一間大房有 17 張床, 全部碌架床, 佢揀左瞓上面, 同葉恩翹一齊都好開心. 如果出年仲有機會, 小慈話佢會再參加喎 :)
小慈打左兩次電話返屋企, 第一次係夜晚 11:00, 食完糖水準備瞓覺, 老師借個電話俾佢打返屋企報平安既. 第二次係準備食午飯, 小慈見到營舍有電話就打俾我, 千叮萬囑一定要媽媽去接佢
出營 LOOK, 人仔細細要揹個咁大既背包, 冇漏野算好叻啦!
今日接小慈既仲有一個神秘嘉賓 -- 弟弟! 佢出奇地掛住小慈家姐, 講左好多次掛住, 話未試過天黑都唔見小慈家姐返屋企喎! 所以堅持跟埋我黎接小慈! 見佢兩個相逢恨晚既樣真係好窩心 ^^
第一次一個人係出面過夜, 大個女喇, 獨立勇敢左好多, 識照顧自己, 又玩得開心, 下次可以再放膽 D 識多 D 朋友就更加好啦~~
Good try and good start! 叻女 ^8^


text:
食譜
明天莘莘學子開學啦!
各位同學仔做哂功課未呀???
記得大小魔怪細細個時,
呢兩日就係趕功課嘅大日子;
嚟緊大小魔怪都要返學,
到時又係食冇定時架啦!
記得話個時間表俾我,
等我煮定D好嘢俾你哋食啦!
噚日煲咗呢個素湯,
真係超好飲,
母親大人連飲咗3大碗,
仲話素湯都煲得咁好味,
唔錯唔錯!
今日係我舊曆生日,
所以提前約埋母親大人,姐姐和妹妹一家齊齊嚟慶祝,
多謝妹妹送給我的生日蛋糕.
喂喂喂,
我仲要慶祝新曆生日架!
臨近中秋,
街市又有芋頭仔賣啦!
買咗2斤返嚟,
除咗用鹽水烚嚟食外,
用嚟炆餸都得架!
哈哈,
終於有人開口投訴啦!
話我打斧頭都唔係咁狼死喎!
幾隻雞髀係滿足唔到佢哋架!
好啦!
下次加多件咸魚俾大家食啦!
今晚我要學整麵包,
所以炒定個烏冬俾大魔怪食,
但未到晚飯時間佢已經食咗大半碟囉!
每次買桶麥皮返屋企,
真係好有決心去食架,
不過我冇咩恆心,
食食下就唔想食,
唯有用嚟蒸肉餅,
蒸出嚟個肉餅真係滑好多架!
唔信???
妳哋都試下啦!
堂弟婦係惠州買咗好靚嘅馬蹄俾我,
粒粒都脹卜卜架;
我留起幾粒嚟煮餸,
其餘的馬蹄,
我攞哂嚟煲湯喇!
粉葛~袪骨火,土伏苓~袪濕熱解毒,健脾胃,
馬蹄~清熱,茶樹菇~降血壓,抗衰老和抗癌等功效!
呢排返惠州真係好密,
噚日又同姑奶上咗去周圍行下食下;
記得上次返惠州買咗2條苦瓜落嚟,
整咗老公鐘意食嘅煎釀苦瓜.


text:
2014年4月30日 星期三
30/4/2014 挪威-奧斯陸
早晨奧斯陸
實在睇少咗早晨奧斯陸 - 氣溫
DFDS郵輪個體積同雙魚星差不多
維京船博物館 - 呢隻船其實係女酉長既陪葬品
雪車
真皮皮鞋
正在執貨唔做我生意
哩張十字綉係要求接待處哥哥讓位比我影
綠櫻前好Q的明哥
你哋幾時MEET我同遊
北歐人係買遊艇多個車
威吉蘭雕塑公園 又叫人生公園
佢就係比雀仔虾既威吉蘭
當女性面對逆境首先係掙扎
無法抗拒就逆來順受
女性對小孩態度
男性對小孩態度
憤怒的小孩
點解唔同禾玩
憤怒/無耐性的父親
溫柔的祖父
當男性面對逆境首先一定係死命掙扎
當無法抗拒都要拼死掙扎
生命的噴泉 - 係由大自然 而生
生命之柱 ( 國殤之柱的靈感來源 )
一個社會縮影 , 所有人都希望令下一代更好
生命之環
哩個雕塑反影女人天性
姐姐帶埋我出嚟 , 但又係無我份八 ,
咁唯有同蛇蛇玩 , 佢哋都唔知 , 嘻嘻
小女孩抗議小男孩埋女仔堆 , 我咪幫手教訓佢
四組男性相處
弄孫之樂 - 甘為孫子牛和馬
樂意聆聽停不了的點解 ? 點解 ?
Shirley 對面有靚仔睇呀 !
少女四人組 , 細妹怕醜淨得個背部
你哋睇咩 ?
公園後有條小村
行到夠鐘梗係去醫肚
都係坐入室內好啲
隻豬仔就佢個 Logo
香煎三文魚印度小米飯配酸汁
甜品 - 唔巧意思食咗1/3先記得留底
諾貝爾和平獎就係呢個市政廳頒發
比明哥捉到我偷偷哋扮維京人添
挪威皇宮
呢處係挪威同瑞典邊界
似唔似迪迪尼舊年套卡通片入面既精靈 , 都係揾佢哋參考
晚餐時間
晚餐都走去打機 , 真係..........
好有家感覺既酒店 - 客廳
書房
走廊
留言閣
有咩唔同
之咪就係 E 間酒店囉
訂閱: 張貼留言 (Atom)


text:
AirFryer - 西多士(附食譜)
我自己真係好鬼鐘意食西多士,
有時下午茶餐都會叫黎嘆吓~~
不過西多士似終係用油炸,
食得多唔止會好肥,
仲唔多健康.
所以我諗諗下不如試下用Airfryer,
睇吓零油炸之下,
會變成乜樣~~
用我自家製嘅方包再切成厚切.
做法好簡單,
將啲方包浸蛋,再用200度炸3mins,
跟位反轉再炸多3mins.
跟住就試塊薄切, 今次冇去皮,
但留意,薄切會更容易浸蛋汁,
我只係浸一陣,係唔係要浸半個鐘以上.....我有整乾同放入雪櫃一陣,有噴油. 我跟食譜,好大條,下次試下m記size, 下次你整暑條,可否post 相出來,等我比較一下. tks.
浸耐啲可以去除澱粉質令到啲薯條更脆, 所以如果你浸唔夠時間點炸都唔夠脆㗎!!!如果下次我炸開, 我放張相上黎比你睇啦~~
我都買咗空氣炸鍋,整牛扒好得,不過整新鮮薯條就黑晒又唔脆,想問下你有無整過新鮮薯條?
新鮮薯條我都有整過.你係炸之前有冇浸?浸完有冇抹乾?你入爐之前要加少少油先好食.同埋我自己個人覺得,啲薯條唔好切得咁粗,好似麥記那一種size就差唔多.用180度炸18-23mins,視乎你整幾多?我每次都只係做一個(因為做太多兩個小朋友會不停咁食),所以次次都會好脆.


text:
全副武裝, 郭恩明先生今日返小一適應日, 好靚仔呀!!!
一望班郭恩明, 到!
排隊, 排隊, 男一行, 女一行.... 呢位小朋友開學都怕且係排第一架喇 >.<
正班主任王老師, 把聲溫柔到不得了 ^^
我最開心就係見到藍老師! 當年都係小慈既副班主任而家又教小明, 好開心呀!
只要有動物既地方小明就會好開心, 乖乖地跟老師上班房上堂
媽媽就上禮堂聽講座
班主任都要現一現身先再上班房上堂
怕大家聽唔真個名, 印埋出黎俾大家睇, 好週到
弟弟話上班房佢坐第一個位 (真係排第一呀 v_v ), 老師有問佢地有冇哥哥家姐係度讀書, 佢有舉手先答問題, 冇係個位度嗌出黎喎
跟住老師俾佢地睇 video 了解學校生活, 弟弟話見到小慈家姐係 video 入面玩緊鬥獸琪 ^^
之後有 D 高年班既姐姐 (小慈話係關懷大使) 同佢地玩 "姐姐話" -- 姐姐話短頭髮既人舉手! 弟弟覺得好好玩, 不過時間太快, 冇機會食小食就放學了
總括而言, 弟弟好似好適應亦都好期待小學既生活, 最大原因都係有小慈家姐係度, 咩都已經話定俾佢聽, 又講定小息會黎探佢等等, 弟弟成個坐享其成咁既樣, Yo! 駛乜驚呀 ^^


text:
上次提到除左塔羅牌其實仲有其他紙牌既占卜術,效果亦都更趨向於電影橋段既作用.當然首先講哩種占卜術之前首先同大家分享下佢既背景同當時人相信會令大家更感興趣,本身用哩種占卜術既人係一個傳奇人物,甚至稱得上最出名既紙牌占卜師,而又因為佢其實亦都無乜後手既資料或者學術留低落黎,故為佢既成功更添一份神秘感.哩個人就係Marie Ann Lenormand.
其實我對佢既占卜方法感到興趣其中一個原因就係佢既名氣,咁到底佢有幾勁呢?佢係一個大概係兩百年前既法國占卜師,當然出名既占卜師當然係勁料同埋占得好準,準到拿破崙個個老婆Josephine成日都會搵佢占卜同埋尋求解決問題既方法,甚至當時俄國既沙皇亞歷山大一世都有搵佢占卜.所以以佢當時服侍咁多名流同達官貴人黎講,好自然名氣會相當大,有可能好似香港既蔡伯勵咁;亦都係因為哩個原因,雖然當時黎講占卜並唔係正經既野,係犯法,所以佢都坐過好幾次監,但無一次係坐得耐,因為...太多名流等住搵佢占啦.
至於佢點出名又點上位呢?以我大概搵到既資料其實係早係Josephine識到拿破崙之前,Lenormand已經有幫佢占卜過,指出將來會做皇后,佢老公亦都會好犀利.到後來佢所講既野都一一實現時,好自然Josephine就會諗起哩位占卜師,有咩事都會經常搵佢.
淨係聽故事已經夠哂吸引,我初初都諗住佢會唔會有咩技術或者神秘學研究留返低呢,而佢雖然寫過好多書,但有好多有關學術上既係佢死左之後被燒毀,所以留低既好少;而亦都有記載當時佢寫書當中,亦都有不少係推銷佢自己或者反駁質疑佢既人;另外既一D記載係講佢幾有錢,有幾多金,有幾多銀......其實感覺都幾搞笑,因為哩類型既事件通常出現得最多既係而家既八卦雜誌.
其實我真係幾羨慕佢,因為佢係歷史上眾多出名有成就既占卜師同神秘學家當中,係長壽,有錢有名,生活又輕鬆既占卜師,因為佢係自己開間書店仔,得閒招待下占卜既客人.雖然黃金黎明好多強人,但係好多都生活有點困苦又或者經歷過不太好既事.而Mlle Lenormand雖然都有坐過監,但次次都好快就放出黎就知其實佢好多出名客等緊佢,生活過得好,有錢又無憂,幾正咁.
(雖然現實既歷史同我地今日所知既可能有差距或者我地唔知佢內心諗乜,但都可以畀多份幻想空間畀自己.嘿嘿.)
繼續溫書,下次先再講返佢既占卜術.


text:
(呻文) 原來高都係原罪…未試到衫都一肚氣
唉自問都去左唔少婚紗店…但真係第一次遇到啲咁既店鋪
後尾上黎search先知,呢間係黑店,真係唔怪得人地咁講
以我未join已經受到咁既糟遇,比完錢之後態度咪仲衰
因為見到佢有條Cinderella既裙好似好靚
心郁郁之下同幾個b2b姐妹約左去trial
其實trial前已經好麻煩,又要打電話去book又要inbox埋張酒席單比佢
又要download fb offer,跟住又要再自己睇details
仲要你即刻揀定package,又話咩試既方式會唔同
anyway為左睇下條裙,我都算啦
呢間店位於觀塘工廠大廈
其實睇到門口都不太有好感 (因為去過其他工廠大廈既店,門口店都唔係呢種feel)
入到去,個店主一坐低就話,你都係要9999果個package架啦
(我連衫都未睇到有咩,點解會即刻決定到?! 好似你實join咁….)
我話睇下有咩衫先啦,想睇佢ipad d相
佢:下,我以為你係屋企會揀好晒先黎囉
我:咁我點知你fb啲衫齊唔齊
佢:唔齊架,呢度啲相都係咁上下架啦,由你入黎第一秒都計緊trial,你而家係度嘥緊你啲時間咋
佢既態度真係好差….佢assume所有人都要記晒佢既相簿…又一定知道晒自己想要乜…連睇下ipad都唔得?!?!
跟住佢就寫晒迎賓march-in敬酒送客係佢張紙到
就話,你一定係揀cinderella條裙做迎賓架啦
我即刻無言….我連試都未試lor
佢:其實你婚紗想揀啲咩款姐
我:我想一條mermaid修身既
佢:我地呢度無呢啲野架喎,日本婚紗全部都無mermaid架喎,我地呢度全部客都係細粒架喎
專頁既衫係只會做一類型,有ball gown就無mermaid,無一間公司係會搵到晒兩種類型既款ga wor
佢:其實我地專門做香港女仔D身形,細粒既人係唔會carry到mermaid,亦都唔會有人個身形係著兩種衫都好睇,你咁揀法係一定揀唔到架喎
我fd忍唔住出口:咁你170咁高,呢度都未必有衫啱你呀
佢:係啊,我地呢度無客係170架,一係就唔著高爭鞋或者唔落鋼紗
我:下,即刻本身條裙都唔夠長?
佢:你可以唔著高爭鞋,咁咪同人地一樣囉,其他人就著左先夠170齊地,你就唔好著咪可以
我真係O晒嘴….講真你咁既態度
仲要覺得自己係啱晒大晒,講到高係我既問題
我想同時揀魚尾,想揀埋蓬裙係我既錯…
真係傻ga wor!!!!完全唔明,點解佢做生意可以咁既態度
好似個世界一定圍住你轉….唔係你範圍既就係人地既錯
結果,我連試都唔想試就走左
唔想再嘥我時間
何況睇到條裙既真身….well 完全無靚既感覺之餘
質地真係似係TB搵得到
果啲閃只係上面加啲閃石仔only….根本無公主既感覺
似cosplay衫唔係似禮服
不過淨係佢啲態度都已經要bad list囉
後來係google見到…原來Envi Bridal有咁多負評
打出黎係唔想大家有機會受騙或者要受氣…..


text:
今日去咗聽一位針孔攝影大師 Justin Quinnell 嘅講座,佢先講咗好多歷史,然後再介紹下針機原理.最有趣當然係佢分享佢啲作品拍攝時嘅點滴啦,之後佢就示範點用個鋁罐嚟整日軌機,仲有喺Q&A環節時送出同款嘅相機.
繼續閱讀 →
今日又黐起條筋想影下4×5,拎啲菲林出嚟睇下,原來已經過期好耐了.過期RVP啲色水係會自動downgrade成為RDP嘅:|.好過冇啦,照影
繼續閱讀 →
今日無無聊聊挑起筋想影下pinhole,跟住就拎部機出嚟睇下,發現入面仲有3張唔記得係幾耐之前用淨嘅菲林.一於去銅鑼灣行街兼影相
繼續閱讀 →
今日又拎個 pinhole 出街影相,但係出咗門口先至發現機入面係 iso3200 菲林,結果喺猛烈陽光下全部都炒晒粉.直到開始日落先至影到一張正正常常嘅相
繼續閱讀 →
今日試部新玩具,PC 除咗 rise 之外仲有 fall,如果要試就冇野好得過走上山試.近近地最好選擇就梗係魔鬼山啦
繼續閱讀 →
今朝拎部機去海邊試,初步測試結果滿意,經過水平升高之後大廈無出現變形情況.矯正效果同預期一樣,好開心.不過仲需要一段時間去適應新鏡板,掌握唔同情況之下嘅曝光時間
繼續閱讀 →
查實今次整嘅只係最前面一塊鏡板.繼單孔同四孔之後,今次攪攪新意思玩 perspective control,以針孔機來計應該算係比較少見.可惜埋尾部份撞啱天氣潮濕,用咗好長時間來上油,效果唔好得來又唔同色 Orz
繼續閱讀 →
今晚又繼續,上油等到冇晒癮,冇野做就整埋個 pinhole 先.今次用嘅材料有啲特別,照估計配合新鏡板效果應該會唔錯
每次要上油都總係撞啱天氣潮濕,呢啲天氣除咗特別難乾之外,上油效果都會差咗.呢塊咁嘅衰野攪咗我兩日都仲係上梗油,睇嚟假期完之前拎佢出街玩嘅機會好微
點解次次都係等潮濕天氣嚟上油?因為只有天氣唔先會留喺屋企整野囉 Orz
唔知年初一宜唔宜做手工,今晚見得閒就挖返個未完成嘅pinhole出嚟攪.新一年有新開始,之前諗唔掂個shutter忽然又有頭緒了
繼續閱讀 →
放埋咗一二邊好耐,差啲唔記得掉咗佢去邊.今晚忽然黐起條筋挖佢出嚟繼續攪,開咗兩條幼坑再裝上膠片
繼續閱讀 →
話說琴日睇攝影展見到人地部 pinhole 機,今日就挑起條筋想影下.喺銅鑼灣避風塘用自己嘅相機紀錄一張海邊變遷畫面
繼續閱讀 →
琴日影淨半筒,下次再抬部67出嚟又唔知要等到幾時.都係拍落部pinhole到拿林影埋佢好過


text:
香港人營營役役,年頭忙到年尾,如果一年一日上街玩吓,當然無可厚非.不過有人偏偏喜歡倒行逆施,平時返工就玩玩吓,到放假應該玩嘅時候反而走去表達嚴肅訴求.要表達訴求冇問題,不過班友硬係鍾意用極騎呢嘅元素嚟包裝,搞到成個遊行好白痴!V煞,地產殭屍,一比一真人棺材房模型,仲有肥佬肚皮舞,點睇都係似cosplay party多過似表達嚴肅訴求嘅遊行啫!
包裝得騎呢都算嘞,最大問題係班友嘅理念混淆不清,訴求又同現實脫晒節.舉個例,睇吓遊行嘅主打口號「還我2012雙普選」,就知道班友完全欠缺邏輯思維.如果人地借咗,偷咗,搶咗,或者呃咗你,你先至可以叫人還.如果你根本從來冇擁有過,叫人地還條毛俾你咩!雙普選從來未喺香港出現過,亦冇人承諾過2012年可以有雙普選,咁又何來「還我2012雙普選」呢,簡直係語無倫次!而且政改方案通過咗之後,2012雙普選已經冇可能發生,班友仲喺度大嗌又有乜作用呢,專注喺點樣落實2017特首選舉唔係更有建設性咩?其實答案好簡單,班友根本就冇諗過要爭取到乜,佢地嘅目的只係要挑撥市民同政府搞對抗.咪話我睇死班友啦,出年71遊行嘅主打口號仍然會係呢句,甚至去到2017都係!
另一單白痴係喺遊行隊伍中,竟然有人高舉殖民地時代嘅香港旗.英國佬陰濕可謂人盡皆知,難得班友仲咁忠心不二,都唔知佢地係大腸生得過高定係腦部生得過低.如果唔係香港回歸,英國佬點會無啦啦推行代議政制,加速香港民主進程,分明係爆陰毒啦.如果香港仲係英國殖民地,你估香港又有冇可能喺2017年普選港督呢?真係發夢冇咁早!班友高舉港英旗幟,又係咪想香港回歸大英帝國呢?呢樣嘅難度,睇怕比香港獨立仲高囉!與其臨淵羨魚,不如退而結網,班友如果咁懷念大英帝國,就速速搞移民啦,71上街舉旗有鬼用咩!不過咁,英國佬咁識計數,當然唔會收容冇用嘅廢物啦,話知你忠字當頭又點?班友直頭係棄婦心態,明明俾條佬飛咗,仲要日日夜夜幻想可以復合,真係白痴之餘仲好犯賤!
以上嘅都未算最騎呢,更搞笑嘅都仲有,有人居然話「來生不做香港人」!對於廢人嚟講,想即刻唔做香港人的確唔容易,因為佢地想先進民主國家收容絕對係難過登天.人地都要睇吓你班友會對國家有乜貢獻,你有民主理念又點啫,移民係唔會有分加架!不過咁,要「來生不做香港人」就完全冇難度.做乜要嘥時間遊行啫,即刻買包炭番屋企燒啦!冇錯,唔好等喇,即刻投胎做隻豬!但係投胎都要小心喎,萬一做咗隻坦桑尼亞嘅疣豬就大鑊嘞.嗰度有咁多獅子猛獸,如果唔夠醒目嘅話,隨時連隻豬都會俾人食埋架.最好就可以做隻西班牙黑毛豬嘞,唔止唔使做,食用仲要係最頂級嘅橡果添.仲等?即刻去買炭啦!


text:
十月二十五日
十三個月至十四個月閒記
林村遊記
唔洗返工嘅星期六都唔係嘆 點解?
因為mami腸胃炎呀 鳴鳴 星期五食左太古城間麻xx房之後
ti爸同mami都肚仔痛 mami就嚴重d 好辛苦
本來今日約左alvin同小喬架 alvin發燒加上mami咁嘅樣
唯有取消今次嘅約會 去左荃灣睇醫生lu
出門前 titi咁開心嘅 mami好唔舒服喎
食完藥 喺ti婆屋企訓左一陣 就施施然落愉城食lunch魚米家
攝於愉景新城
食左d熱野 舒服好多 mami決定出去行下
散下心 呵呵 titi喺屋企學唔到野架嘛 要出去行下嘅
Is it such a big big excuse??? haha
唔 要搵一個地方唔好咁多人 仲要有洗手間standby比mami用
ti爸坐左喺度諗好耐..... thanks baba 辛苦晒
諗左一陣 佢bingo左 打左個電話問路 就直向大老山隧道出發
去邊呀? ti婆同mami好驚去沙田 好多人嘛...
ti爸戴住副黑超 目無表情 專心駕駛輕輕說 : 林村
噢!!! mami同婆婆都好興奮 一直都好想去林村呢
過左沙田 ti爸轉向康樂園 好快就到林村
林村一直比mami嘅感覺係熱鬧嘅 好有氣氛嘅 但去到居然冇咩人...
仲要條村好細 唔洗15分鐘都可以行晒成條村喇
雖然冇我想像中咁多人 同多野睇 但條村比人感覺好舒服
令mami最深印象嘅唔係寶牒 而係納稅人夾錢起嘅靚靚洗手
同條村完全唔夾呀 哈哈 高檔公廁 vs 樸實老村
林村嗰度冇咩野玩架 所以去一次都夠晒lu .... titi say bibi
林村附近嘅公園
公廁對面 有一對傻B
一個對住老婆 一個對住mami say hi
離開林村 mami再返婆婆屋企休息 之後就接公公食飯
晚餐揀左喺荃灣廣場食好好xx 野食就一般 但勝在有free parking
我地仲行左陣jusco 買左d halloween飾物佈置屋企門口tim
公公好似好掛住titi 成晚抱唔停 臨走仲好唔捨得咁
公公 其實titi都好唔捨得你架 你同婆婆一走 佢由荃灣喊到去荔景呢...


text:
大家好,又係我,早前因為情人節睇波搞到冇咗女朋友果位.雖然好痛,但身為李斯特迷嘅我見到愛隊順利殺入最後直路又覺得好興奮,漸漸失戀嘅傷痛就冇再影響到我.而且單身後嘅我可以場場波都追,仲由一開始得我一支公喺屋企用SOPCAST睇波,變到有一班突然球迷嘅朋友陪我由茶記睇到酒吧,再由酒吧睇到返佢屋企--真係睇波咁大把,貪零食任食又唔洗錢.
就喺一次睇波活動入面,有一個朋友帶多個新成員加入:佢個妹.問起佢點解會對李斯特城有興趣,佢居然話一開始以為大家講個華DEE即係劉德華,但睇睇下又覺得佢地踢得幾好睇唔多悶,最重要喺依個華DEE都幾靚仔.當我自我介紹完自己之後,啊妹突然爆出一句「哦,你就係睇波睇到失戀果位」,搞到我差啲將口入面啖手工啤噴落佢個頭度.我問佢點知件事,佢話已經有人將件事案件重演扔埋上網,而家好多人都會叫我做「李城失戀男」.喺依個MOMENT我淨係想消失喺佢地面前,因為失戀而出名我諗冇人覺得會係一件好事.
點都好啦,自從啊妹成為左華DEE睇波團(佢改㗎,唔關我事)嘅團員之後,我同佢就念黎愈熟,大家交換埋電話由英超李城又贏一場到今晚公司又要OT乜都講一餐,以前我覺得我EX已經好好,但識左啊妹之後我先知咩叫真正無所不談.之前EX莫講話越位唔會知係乜,佢仲以為碧咸去美國踢波果陣係踢美式足球,而家啊妹連防反同裝越位都知係乜,睇波果陣唔單止冇打喊路,仲會一齊扔花生殻(仲會自己執返依下無敵).試過有幾次我地仲扔低其他人兩個落酒吧睇波,其他人以為啊妹係我女朋友果種眼紅紅嘅目光真係令我有飄飄然嘅感覺.當然令啊妹真係變成我女朋友果刻,就要講返熱刺果一場波.
因為熱刺對車仔場波直接影響李斯特城有冇冠軍,所以我同啊妹專登落吧撐依隊冇李城嘅比賽.當眼見熱刺領先緊兩粒,我仲以為要等到李城對愛華頓先有奪冠機會.不過卡希爾嘅入波令我再次見到提前完夢嘅機會,夏薩特追平果球我更加叫到對面街都聽到,我諗啲人直頭當左我係車仔FANS.當球證吹雞完場果一下我冇再大叫,我望住熱刺同車路士嘅衝突,腦海已經諗緊李城班球員有幾開心,我嘅眼淚自二月十四之後再次流落嚟,但今次係因為滿足,開心,仲有一種啊媽睇住個仔生性最後出人頭地果種安慰感.啊妹見到我咁冇出聲,佢只係默默咁攬住左我,然後用手輕輕咁拍我膊頭.我抬起頭,同佢只有0.03CM嘅距離,之後一個KISS,一個深情擁抱,令到喺依一晚搵到夢寐以求嘅嘢除左李斯特城,仲有我.
李斯特城主場對愛華頓果晚,李城球員捧起英超獎盃,而我隻手都拖住啊妹出現係華DEE睇波團團友面前.大家都好驚訝,唯獨係佢啊哥好似一早知道一切咁冇乜反應.曾經我要喺睇波同女朋友之間作出取捨,但我而家唔單止可以睇到愛隊成為冠軍,仲有一個可以真心同我分享喜悅嘅女朋友.人生完美至此,我真係已經冇嘢可以再挑剔.


text:
尋晚同朋友傾開電話
原來大家相識都已經有十幾年
驚覺時間過得好快
快到真係有點難以置信
睇反以前D相
同而家真係好唔同(我覺得而家靚好多囉
)
但心理上
總覺得所有既事唔係發生左好耐咁
好多朋友都問我
結左婚既我有冇唔同
最初我真係冇覺得有乜野唔同
可能早係結婚一年半前已同唐生住埋一齊
好多事一早已經成為習慣
但...
慢慢我發覺
結婚後我不經不覺多左一份責任感
我好享受婚後既生活
正確D講
我仍好享受同唐生每日溫馨甜蜜既感覺 (嗌咬時唔計
~)
我覺得自己好幸福
因為同唐生相處左咁耐
同住左咁耐
好難得仍然有好甜蜜好戀愛既感覺
(雖然可能有好多JM都係咁,但對於我哩個戀愛經驗咁強既人來講
實屬難得
)
人總會長大
每一個人去到唔同既階段
都會有唔同既變化
好多朋友都問我地會唔會生B
身邊亦越來越多BB出世
而家開FB時
總會有好多BB相同我洗版
見到人地D BB咁得意
總會諗過哩個問題
但我同唐生總係好似大家都未準備好咁
大家仍然好享往而家既生活
但當中最最最concern既問題
當然係年齡既問題喇
嗱嗱嗱
大家千祈唔好問我幾多歲
總之就係果頭近喇
其實都真係時間要認認真真plan下究竟要B唔要B喇~~


text:
我諗每次開咪都應該會有唔同嘅感覺.上次就緊張到爆,今次…就搞到人地「炒粉」(編按:出錯).不過,經過第一次嘅自我介紹,個人就一定無咁緊張㗎喇,自我感覺良好.雖然今次有d唔順利,但就係咁先好玩.每一次都有唔同,而且又可以考吓自己嘅反應.
今次份稿就真係要多謝阿冰師姐喇!多得佢幫我睇咗好多好多次份,份稿先會可以咁順,內容嘅比重變得更平均.諗返自己一開始果份稿,真係…我都唔知點形容好.好彩果陣我順手打多咗份,再加埋師姐嘅幫忙,加上幾晚嘅時間,最尾終於出咗呢份睇落ok嘅稿喇.
仲有,原來寫稿真係真係要好好記憶力,因為要喺自己個腦袋裏面,不停咁攞d相關嘅故事出嚟,先可以寫到落去.就好似我份稿的主題是有關「知己」,幸好我曾有得到知己嘅鼓勵同幫助,令到我攞到最佳進步獎,真係要多謝佢.所以,寫稿的確好考記憶力.
當然,打多咗一次稿,對份稿嘅要求就梗係多咗,而且開多咗一次咪,的確係無上次咁緊張.仲記得上次我自我介紹,緊張到口都震,出嚟果d係震音嚟!不過今次就已經無再咁緊張喇,可能係心理上面調整到,令自己覺得係同朋友吹緊水,最起碼隻手同個口無再震先.不過就實在太少出聲,攪到我好似唔喺個節目裏面咁.
想知我下次仲會唔會唔太出聲?想知其他新新DJ分享d咩故事?就記得每逢星期六 8點,喺新城知訊台
聽我地個節目喇!
2012年新新DJ亞恆


text:
一踏入 反斗奇兵大本營,就可以見到 安仔玩具箱!龐大嘅 沖天搖控車 就做咗呢個畫面嘅背景.
現場出現「安仔玩具箱 將於二月中旬開幕」嘅告示,應該過多大約兩個禮拜之後就可以入去!睇黎,總設計師兼總工程師 安仔,而家正在為自己嘅玩具箱開幕作最後準備!好期待啊!
安仔 亦特別響玩具箱嘅多個位置寫上「Andy's Toy Box」,話俾人知呢個就係屬於佢嘅玩具箱!
當你進入園區,化身成細小嘅玩具嗰陣,周圍所有野都會變得非常巨大!呢個紙皮箱都唔例外!所以野都咁巨型嘅時候,每個部份都可以睇得好清楚,就連紙皮箱嘅瓦通紙質地都清晰可見.
叫得做玩具箱,點可以冇玩具呢?響店外有兩個 綠色小人,以及化身工程監督嘅 薯蛋頭先生.
見到 薯蛋頭先生 背面呢個可以將身體配件放入去嘅開口,即時諗起佢用緊怒火眼睛嘅樣!哈!
工程監督 薯蛋頭先生,拎住咗設計藍圖,確保玩具箱能夠準確地依照 安仔 嘅設計而建成.可以見到藍圖上所顯示嘅就係玩具箱入口,並有明確註明各種物件,例如間尺就寫住「Ruler」.
設計師真係有好多玩具,佢將其他玩具嘅樣貌畫咗響玩具箱上面,火腿 係當中比較著目嘅一個;其餘三個就係 寶貝,吱吱,Rocky,都係 反斗奇兵 頭兩集電影入面嘅經典玩具角色.
安仔 響玩具箱嘅其中兩邊畫咗大門,之後就剪開紙皮箱,俾我地呢班玩具可以入去裡面!
整個玩具箱嘅圖案都係用蠟筆畫出黎嘅,畫得好靚,響附近亦可以見到幾支不同顏色嘅蠟筆.
玩具箱外面仲有由積木改製而成嘅櫥窗,相信係用黎展示商品,上面都有 安仔玩具箱 嘅字樣.
尋日花咗少少時間去睇真啲玩具箱嘅外觀,俾我發現咗一個整得好有心思嘅特別效果!原來 安仔 擔心鉛筆,間尺會俾風吹跌,所以就插咗入泥土入面,響現實中都呈現出呢個效果.
安仔玩具箱 動工之前,呢個位置原本有一架紙飛機玩具響到;完工後,呢架飛機亦都再次出現!我本身仲以為起好咗玩具箱之後都唔會有得見返呢架飛機,估唔到佢地又放返玩具箱旁邊!
最後,就等我地回顧返 安仔玩具箱 嘅整個興建過程啦!開幕嘅時候,呢個位置就只係一堆草...
2012年7月,突然出現藍色圍板!之後,圍板上更加出現好多圖案,預告將會興建 安仔玩具箱!
工程全速進行!響幾個月之間,由一塊空地,變成一棟建築物,再慢慢為外牆進行粉飾工作!
2013年1月,安仔玩具箱 終於響我地眼前展現出真面目!並宣佈商店將會於2月中旬開幕!
整個興建過程只係用咗大約半年,真係好強!反斗奇兵大本營 咁快就有新商店落成,值得慶賀!而家真係好想快啲睇下裡面嘅佈置,亦希望玩具箱入面將會發售更多種類嘅 反斗奇兵 商品啦!


text:
姊妹裙專門店 Inezitar Production Co., Ltd.
服務詳情
評語 提交評語
姊妹裙訂做由我婚禮的姊妹負責,起初她在網上選了2至3間比較合適的店舖讓我選擇,因為呢間店舖的地點方便,款式選擇都多,所以最後選了呢間.
我同d姊妹上去間舖睇款,我哋見到d款都ok,就決定幫襯佢四條裙,而當天我亦立刻付款(全數).其後,姊妹們就分別自己約時間上去舖頭度身(婚禮前幾個月).但等到婚禮前一個月,間舖頭仍然冇打電話來叫我的姊妹上去fitting,於是我就打電話催吓佢哋,當時啲sales嘅態度已經唔多好,啲sales話佢哋係照order做嘢,總之d裙一返就會call我.我之後再打電話去催咗一次,終於佢哋喺婚禮前兩星期打俾我,話d姊妹裙已ready,可以請姊妹上去fitting.不過,我其中一個姊妹比較忙,一星期只有一天可以前往試身,於是佢就自己打電話去舖頭約時間,但個姊妹同我講不單只約不到時間試身,仲俾個sales鬧.
跟住我就打電話去了解吓發生咩事,同埋同佢講佢哋咁遲先通知我d姊妹上去試身,真係好難就時間,問佢可唔可以讓個期俾我個姊妹上去試身,但個sales話唔可以.過咗大約兩,三個小時,有個自稱係manager的男士打電話來鬧我,話係我姊妹嘅問題,唔關佢哋事,仲問我洗唔洗聽返電話錄音.
我覺得佢哋咁嘅服務態度完全唔可以接受,我幫襯仲要俾人鬧,當時我真係嬲到不得了,所以cut咗佢線.點知第二日,我一開facebook,就見到間舖頭post咗段嘢(列明我的訂單編號),話我哋有問題,唔配合他們公司的policy,叫其他客人要盡量配合佢哋的policy.雖然我好嬲,但因為仲有唔夠兩個星期就結婚,我都唔想同佢哋再糾纏,所以冇再打電話去.
最後,約唔到時間嗰個姊妹都冇去fitting,只是托其他姊妹幫佢拎埋條裙就算,而幸好其他姊妹上去fitting都順利.我覺得overall嚟講,呢次真係一次好差的experience,根本冇理由鬧客人,而且佢哋預到d時間真係好"抆",婚禮前兩星期才叫客人去fitting.
1368


text:
Le' Sean Seasons Florist
服務詳情
評語 提交評語
我係網上搵左好多唔同website同Facebook,有兩間我都幾impressed,呢間係其中一間,另一間就係近期好heat嘅hahaha florist,兩間都有寫 email quote下價.其實hahaha florist 都好,睇相覺得佢地嘅花球都好young好少女,係大部分新娘都會好鐘意果一type.但因為我係一個好求安心嘅人,hahaha florist只係一間網店而冇實質嘅店,但le sean 始終有間實體店,我可以親自上去了解,始終都會安心啲.第二就係價錢,我覺得le' sean價錢平啲啲,所以就揀左le’ sean.le’ sean嘅鋪頭係尖沙咀海港城pageone裡面,我入去嘅時候已經覺得佢係大花店,有好多特別嘅品種,之後再同佢地嘅職員溝通過,都覺得佢地嘅服務好好,所以即時俾左五百蚊訂.
幫我整花球嘅同事叫阿Sean,我諗係le’ sean個Sean,男仔黎嘅.其實我第一次上去佢唔係到,係之後另外約阿Sean見.成件事令我滿意嘅重點就係呢度!阿Sean逐樣花同我講有咩款,又問我本身有冇睇過啲咩相,有冇reference俾佢.另外佢重即時上網搵online magazine同我傾.因為我始終唔係有好多關於花嘅知識,所以只可以好老土咁同佢講講自己想要咩感覺,咩顏色,同埋大約鐘意啲乜野花,佢就會即刻同我搵.我對花好重視,雖然我唔太識,但我好重視花呢一part.其實meeting之前佢同事已經同我講,我鐘意咩花可以逐款傾都冇問題,所以我先會咁傾咁耐,絕對唔係為難佢.佢約我嘅時間好近我嘅big day,所以先會知個季節嘅花適唔適合同埋果種花究竟有冇.
pickup果日嘅花係如我所願,真係好好.加上佢唔係搵司機送過黎,係整花球嘅fean親自送過黎,覺得好amazing,我完全冇諗到!呢間花店係真係好有heart.


text:
自遊人網
讀萬卷書不如行萬里路, 而且我最憎讀書, 所以我寧願行路
20120329
德國極速之旅(五)
離開史圖加特繼續沿A81公路往南下就可以前往德國著名嘅黑森林區特里堡(Triberg).另外你又可以沿A5及A8公路前往黑森林西面嘅巴登巴登(Baden-Baden).
講到黑森林當然不能不提黑森林蛋糕,嚟到特里堡你就可以賞試一下最正宗嘅黑森林蛋糕,同我哋平時所食開既朱古力味櫻桃黑森林蛋糕當然唔一樣!另外特里堡亦都係布谷鳥鐘嘅發源地,即係我哋喺童話故事裏邊見到嘅木鐘,每到整點鐘內嘅雀仔就會彈出小木門外,咕咕作聲,所從又稱為咕咕鐘.嚟到呢度你就可以搵到大量布谷鳥鐘作為手信,另外更有布谷鳥鐘博物館以供遊人參觀.
而位於黑森林西面嘅巴登巴登,就非常靠近鄰國法國.呢度除咗黑森林,仲以豪華酒店,賭場與及溫泉著名.呢度既有德國最大既歌劇院,亦都有德國最大同埋歷史最悠久嘅賭場.而溫泉更加係世界聞名,因為巴登巴登嘅德文就係溫泉溫泉既意思.
遊覽過巴登巴登,沿A5及B33公路就會經過特里堡,之後再經B33及A98公路南下就會到達波登湖(Bodensee/Lake Constance).波登湖位於萊茵河流域,面積超過500平方公里,有半個香港咁大.由於波登湖位處德國,奧地利及瑞士邊境,所以該湖泊亦由三國共同管理.如果你來到德國一面嘅湖畔,對面就已經係瑞士及奧地利嘅國境.
20120325
德國極速之旅(四)
20120323
德國極速之旅(三)
嚟到史圖加特呢個汽車工業嘅重鎮,當然唔可以錯過總部位於斯圖加特嘅平治同埋保時捷車廠.啲兩間車廠都分別係總部附近設有博物館,開放予遊人參觀.保時捷博物館就正正位於保時捷總部對面嘅街角,博物館於2009年落成,外型設計非常破格,總耗資超過十億港元,而你只需要付出8歐羅就可以入內參觀,可謂物超所值!
保時捷博物館嘅建築就好似飛船一樣,除咗地面嘅入口同埋紀念品銷售店外,整個展館都懸浮半空,只有建築物嘅左右兩邊有支撐,而建築物嘅頂部就鋪滿咗玻璃,所以當你置身於博物館入口嘅時候就好似位處一隻龐大嘅飛船之下.整個既誇張又有動感而行之有效的設計,就正正反映做保時捷汽車工藝的概念.
進入門口經過售票處,沿扶手電梯上到去位處三樓嘅展覽館,就可以展開你嘅保時捷歷史之旅.整個展覽館展出既汽車超過80部,當然唔少得有保時捷博士設計嘅第 一部汽車 - 甲蟲車,而呢部甲蟲車亦都成為左整個博物館唯一非保時捷品牌既汽車.由此你亦都可以發現保時捷同埋大眾汽車的深厚淵源.到咗今時今日保時捷又再度被大眾汽 車集團拼合.除咗甲蟲車之外,當然唔少得大量新舊嘅保時捷,除咗呢啲係街上便可以見到嘅量產車之外,仲有一啲非常珍貴嘅概念車又或者係賽車,例如 959,917,944旅行車等等.
假如閣下係保時捷車主,更加可以將你嘅愛車運到保時捷博物館,佢哋特設經典保時捷修復部門,可以將你嘅經典保時捷修復至出廠時嘅水準.亞洲區嘅車主可以考慮空運閣下嘅保時捷到德國,展開一敞保時捷歷史之旅,出發前更可先致電廠方或閣下所屬代理預約維修事宜.
參觀完博物館大家千祈唔好錯過位處地面既保時捷精品店,呢度可以買到多種保時捷嘅精品,價格比起其他地方更加相宜.而除咗參觀保時捷博物館之外,大家更可以 喺前往史圖加特之前,以電郵聯絡廠方安排參觀廠房之旅,參觀廠房時間為星期一至四期辦公時間.當然能否安排就由廠方作最後決定.
20120308
德國極速之旅(二)
大部份前往德國既旅客都會先前往法蘭克福(Frankfurt),因為法蘭克福係全國最大既國際機場.到達之後前往特定嘅租車櫃檯,攞車之後就可以出發,展開你嘅德國極速之旅.第一站當然係前往鄰近法蘭克福嘅汽車工業重鎮史圖加特(Stuttgart).由法蘭克福前往史圖加特方法非常簡單,只需沿A6公路並留意路牌指示,就可以到達距離法蘭克福200公里嘅史圖加特.
同好多其他德國高速公路一樣,A6公路並無限速,所以200公里距離可能只需要一個小時便可以到達,所以沿途大家有時間仲可以前往德國其中一個著名小鎮海德堡(Heidelberg)遊覽.海德堡位處萊茵河支流河畔,既有德國第一所大學,亦有傳統嘅德國市集,古城區內更有古堡,餐廳及步行街,整個城鎮保留咗中世紀歐洲嘅建築風格,非常值得遊覽.由於海德堡正正位於法蘭克福及史圖加特中間,大家可以視之為中途站,先休息再繼續旅程.
離開海德堡再走上A6,快則一個鐘已經可以到達史圖加特.但係快還快,於無限速公路上駕駛,有幾樣事項需要特別注意.第一就係德國人非常奉公守法,如果唔係超車,佢哋一定唔會用快線.所以大家記得遵從當地既交通守則,唔好長期佔用快線行車.另外大家要先熟習你租用嘅汽車型號,先嘗試慢慢加速,然後再測試剎車性能,先至好高速行駛,因為你所租嘅汽車,同你平常揸嘅汽車性能及設定都唔會一樣.而且大家要緊記同前車保持相當既距離,因為高速行駛畤,時速100公里同時速200公里嘅剎車距離,往往係兩三陪嘅分別,要喺時速200公里之下將車輛完全剎停並唔容易,所以揸車嘅時候記得打醒十二分精神,留意路面狀況.
20120306
德國極速之旅(一)
有幾樣嘢要注意既就係第一,同大部分歐洲國家一樣,德國棍波車係比較普遍,如果大家租車嘅時候要自動波,就要係大概兩三個禮拜之前租車,再向租車公司要求自動波.否則你到達當地攞車嘅時候先要求自動波車,通常租車公司都唔可以提供.
另外就係GPS係歐洲唔算普及,當你租車嘅時候,大部份車輛都唔會內置GPS,你要向租車公司額外要求外置GPS系統.普遍嘅收費係每日10至12歐羅.但係部分新汽車型號,尤其係自動波車型號,可能已經附有GPS系統而無需額外收費,大家係租車嘅時候記得比較清楚.其實普遍德國既公路網絡,路牌指示非常清晰,如果唔係穿梭於巿內大街小巷一般都唔需要導航系統,只需要一份地圖你就可以穿梭全國.所以通常喺歐洲揸車,我都會選擇用電訊網絡商提供嘅全日任用數據漫遊,咁樣喺有需要嘅時候可以使用GoogleMap搜尋你要前往嘅目的地,另外又可以全日用手機上網,價錢同喺租車公司租用GPS其實差唔多.
20120223
佐賀牛
近排日本神戶牛首次輸出國外,運到澳門販賣,鬧得全城熱哄哄.其實除咗神戶牛,與其齊名嘅日本三大和牛松板牛及佐賀牛,都已經係香港有得買.當然係 香港買到嘅和牛比日本貴,所以有機會去開日本當然要大嚓一番.比起神戶牛,佐賀牛雖然無咁出名,可能係因為佢無宣傳自己啲牛日日飲啤酒或者聽音樂.但係受惠於九州天然氣候水土優良,佐賀牛嘅肉質一啲都唔比神戶牛差.而且由於九州氣候溫和,所以佐賀牛產量穩定,價錢亦比較神戶牛相宜.
要稱得上為佐賀牛,其實一啲都唔簡單,首先佐賀牛必須要係佐賀附近養殖嘅黑毛和牛,而佢嘅血統其實係源自但馬牛.但馬牛其實就即係神戶牛嘅品種.另外肉質等 級必須達到A4或者A5,而用來量度雪花分佈嘅BMS等級就必須要達到7至12級以上先至可以稱之為佐賀牛.就算牛肉肉質達到A4,但係雪花分布未及七級,咁只可以稱為佐賀產和牛,而唔能夠稱為佐賀牛.
20120222
黑川溫泉(四)
20120221
雪地駕駛
如果閣下攞車嘅地方冬天時候經常落雪,譬如北海道,租車公司通常已經為你所租嘅車準備好冬季輪胎,呢啲輪胎呔紋比較深,抓著力比較強,所以喺雪地嘅時候就無咁容易打滑.但係如果閣下租車嘅地方並唔大雪,而你需要揸車前往冰天雪地既地方,你就記得租車嘅時候同租車公司說明你所租嘅車要配備冬季輪胎.由於冬季輪胎可能係附加設備,所以亦可能要繳付附加費.
但係冬季輪胎只係可以應付已經除雪嘅路面,假如閣下需要前往山區,而積雪係非常深嘅話,冬季輪胎亦可能未能應付,咁係呢個時候你可以向租車公司要求準備鐵鏈.鐵鏈嘅用處係套於輪胎上,以進一步增加輪胎喺雪地行走時候嘅抓著力.但是大家要記得鐵鏈只適用於積雪較深嘅路面,假如閣下已經駛離積雪路段,就要將車停埋一邊,先除下鐵鏈再繼續行駛,如果唔係就更加危險.
冬季輪胎及鐵鏈都只是硬件配合,最重要嘅係大家揸車時候要分開小心.落雪大雪嘅路段,記得開車頭燈,以便行人及其他車輛注意.同時亦要緊記同前車保持多啲距離,因為雪地煞車時間比平時可能需要多幾倍.煞車嘅時候千祈唔好重Break,要循序漸進咁樣踏煞車制,如果唔喺輪胎就會被ABS鎖上,繼而令車輛失控.而不論上斜落斜都記得要用低波,同樣可以増加抓著力.
同時亦應盡量避免突然加速爬頭,因為係大雪情況之下,其他車輛可能會見你唔到.遇到失控情況,就千祈唔好緊張,先慢慢咁樣放開油門,等車輛慢慢減速,然後再慢慢左右扭動呔盤,嘗試重新控制車輛,同時亦可輕輕煞車以減慢車速.總而言之,雪地駕駛要份外小心,切忌心急,記住去旅行都係為咗開心,遲到早到都無問題,最緊要係開心出發,平安而回!
20120218
水上溫泉鄉
20120214
寶川溫泉(二)
寶川溫泉最大嘅賣點就係佢嘅露天風呂,相比只有四十多客房規模嘅溫泉旅館,佢一共有四個露天風呂之多!而且除咗室內既澡堂之外,四個露天風呂全部沿河而建,同樣地享受森林河川嘅開掦景緻.四個露天風呂之中,般若之湯,摩訶之湯及子寶之湯三個係男女混浴,而摩耶之湯就專為女仕以設.所有溫泉之中最特別既就係子寶之湯,因為佢嘅面積之大而被譽為露天風呂日本一及世界一.更加係健力士世界紀錄大全之中最大嘅露天溫泉!
子寶之湯大嘅程度可以比得上25米泳池,由於寶川溫泉係以露天風呂作為賣點,前往浸溫泉嘅住客可以話係比其他溫泉旅館多,好彩呢度嘅溫泉又多又大,所以就算整間旅館所有嘅旅客前往四個唔同嘅露天風呂同時浸溫泉,你都唔會覺得擠湧.


text:
Wednesday, 31 October 2007
Sicko
暑假上咁多齣戲, 其實我最期待想睇o既係呢齣, Michael Moore 新o既紀錄片. 今次佢個題目係美國o既醫療制度, 佢想講o既係, 美國有好多人冇醫療保險, 而美國人雖然知道呢個事實, 但係就一直都當睇唔見, 而佢今次就將好多個案放上畫面, 要美國人睇見一個冇保險o既阿婆俾醫院送出街, 睇見冇保險o既 911 英雄冇錢睇醫生, 睇見一個細路女因為醫院基於保險條例唔肯醫所以瓜柴, 然後要佢地回答, 佢地係咪可以接受美國係一個咁涼薄o既社會.
除o左冇保險o既人, 佢亦有講到有保險o既人. 講到好多個案, d 有保險o既人俾保險公司玩, 搞到一身蟻. 而呢 d 保險公司因為要增加利潤, 當然會將金錢放o係人身健康之上, 合理之餘亦好唔合理, 好吊詭.
總括o黎講, 我覺得呢齣戲好正, 雖然題目嚴肅, 但係拍出o黎幾搞笑, 有好多笑位, 亦有令人動容o既情節, 由頭到尾都唔覺悶, 拍紀錄片拍到好似 popcorn movie 咁, 算佢好o野. 雖然好多人都鬧佢個 solution 唔得, 但係如果問我, 交勁稅同埋要等, 但係人人有免費醫療, 我會覺得免費醫療比較好. 事關睇完佢齣戲之後, 第日當我可以交少 d 稅, 同埋睇醫生唔使等, 我就會不其然諗到有 d 人俾醫生拒於門外, 話之佢死, 真係會良心不安.
Posted by Howtindog at 15:45
Labels: 電影
0 comments:
Subscribe to: Post Comments (Atom)


text:
馬鞍山綫馬鞍山 財務公司支店検索
馬鞍山
馬鞍山站為港鐵馬鞍山綫的一個架空車站,乘客可在該站乘坐往烏溪沙或大圍列車,往返九龍及新界等地.車站位於沙田區馬鞍山新港城中心與馬鞍山廣場之間一段西沙路地面及架空路段.馬鞍山站於2004年12月21日馬鞍山綫通車同日啟用.
馬鞍山站設有兩條樓梯與扶手電梯,以及一部升降機,連接月台及大堂兩層.大堂入付費區亦設有洗手間供乘客使用.車站兩個出入口均設有客務中心,增值機和售票機,另外亦有為盲人指導的錄音提示器.此外,每邊出入口亦設有特闊閘機,方便有需要人士出入閘.大堂收費區設有7間商舖,包括麵包糕餅店,便利店,外帶壽司店,自動櫃員機.另外亦設有3個報紙櫃供乘客於早上免費取閱.馬鞍山站設有兩個月台,以島式月台設計排列.月台可容納8卡列車,現時只開放其中4卡長度的月台.馬鞍山站的月台暫沒有設置幕門或閘門,但港鐵已正在計劃興建.
車站啟用初期,兩邊出入口互不相通.港鐵在2013年進行車站改善工程,除在大堂加建商店外,亦將向鞍源街一邊大堂改建為非付費區,打通兩個出入口.
車站位處馬鞍山市中心,附近一帶均為住宅區,包括海柏花園,雅濤居,海濤居,迎濤灣,新港城,富輝花園,馬鞍山中心,海典居,雅典居等,不少屋苑均設有行人天橋連接,加上兩個出入口皆與大型商場馬鞍山廣場及新港城中心連接,經商場的天橋網絡能前往鄰近屋苑,因此使用量一直處於高水平,為馬鞍山區內4個車站之冠.


text:
2008年12月31日 星期三
4th Cycle
我同老公一路都無特別唸過幾時生BB,但係周圍嘅朋友或者係親戚,無論係先過或者係後過自己結婚嘅,都相繼有左BB甚至乎生埋,我地先開始發現呢個問題係要去正視,畢竟生BB都有期限!
我唸老公幾時都ready,係我成日都唔急咁!零七年無做舖頭,啱啱轉黎入境處做又唔多慣,福利又麻麻,果時就同老公講,等我轉埋工我就安心有BB嘞!後來發現搵番份咁上下嘅工又有d難,又要轉得成之餘都要做番一排先要得BB,真係唔知要等到幾時!無法啦!我就話,我除左結婚影婚紗相同蜜月外,都無時間去旅行,有左就有排都唔使去,所以大家都決定去一次旅行先再順其自然嘞!不過我份工頭一年都無大假攞,都有唸過攞no paid復活節去旅行,唔使等到contract完咁耐,但係no paid去旅行,加埋紅假,真係唔抵,唸落都唔急於幾個月啫,所以最尾都決定九月先去旅行!
之前都做過哂婚前檢查同婦女健康檢查,見人地好似話有BB就有,從來都無唸過有咩問題.上forum睇吓,先至發現好多人都好似我咁唸,一切又正常,但係都試好耐都唔得,咁我就開始知驚!可能因為咁我突然之間都有d壓力,見Ellen Law同我同時plan住有BB都有左,重要係2nd Cycle就有,都唔好話唔緊張!每次M黎前一定會痛好幾日先到,因為plan住生BB,所以一feel到痛我都會失望到喊!其實又唔係好急住要,但係唔知點解就真係驚同失望,可能我都唔應該睇咁多forum,等自己唔好亂唸野!
十二月三十一日,M應該今日黎,suppose我應該過左呢日先去驗吓,但係之前又無咩M痛,所以起身之後心血來潮驗吓,過左一陣就見到“+”,都有d意外,即刻叫醒老公睇,佢重問我即係點解,我話即係bingo左,因為枝tester响日本買嘅,佢重問係唔係“+”就代表bingo架?我攞埋張説明書俾佢睇,佢先至識傻笑,重讚我叻,哈哈!
都好開心第四個Cycle就bingo,因為之前我地好擔心有問題,雖然人地話試一年唔得先睇醫生,但forum d人試半年唔得都仆去睇,攪到我地幾咁有壓力!
訂閱: 文章 (Atom)


text:
網站質素之所以能夠不斷提升,係因為已經有好多複雜嘅部份都做到 reusable,比較大型嘅會以 framework 或者 system 形式出現.要做到能夠具成本效益之下制作大量高質素又複雜嘅網站,唔單止要運用合適嘅 framework 或者 wordpress 依類 CMS 作為 platform,而且仲要喺 platform 之上 reuse 大量 plugin, widget, library, source code 等.制作大量有共用特性,例如 responsive layout, SEO-friendly 嘅網站,最好係專注一至兩個合適嘅 framework,盡用 framework 同 CMS 嘅 customization 空間制作多樣化嘅網站.
Themify Framework 喺 2013 年 7 月出現,唔單止有 Drag & Drop page builder,可以靈活彈性咁制作唔同類型嘅 fully responsive layout,仲有 img.php 處理 image 縮放,減低 mobile device 嘅 data flow,而且內置 cache 可以加强 performance.版面方面有好多常用嘅 widget,包括 slider, tab, video, map 等,為設計師省卻大量 coding 嘅工序,專注於 graphic 同 customization.Themify 每個 theme 都係建基於相同嘅 framework 而且保持不斷 update,當中 Basic theme 係我常用嘅 starter theme.我相當滿意佢嘅 responsive design 處理,喺 pad 同 desktop 嘅版面應該要近似,喺 pad 繼續有 sidebar,而 pancake button 嘅 480px 以下出現唔會太早.用 HTML5 而且 structure 合理,方便加入 custom CSS 做出各種唔同 style 嘅 theme design.
Live demo:


text:
政治冷感與官商勾結相輔相成
香港人每日都係工作工作再工作.為左兩餐O T 不斷, 每個人既目標就係為咗唔好死, 捱落去.到底咁樣同死咗有咩分別? 每日起身, 刷牙洗面, 咬住個包跑落去番工.初時佢地嘅心態不外乎: 「捱住先架姐, 輪到我發咗達, 仲唔係我天地? 」但好明顯, 成功嘅又有幾多個.更多嘅係失敗嘅人, 佢地由返工捱到放工, 食飽第二朝又再嚟過.佢地心入面並冇諗過, 點解會搞成咁, 只係繼續無止境地捱落去, 發佢地嘅發達夢.政治? 有錢搵, 邊個得閒理.
咁到底點解會造成咁? 9 7 回歸之後, 香港並冇普選, 香港人就處於一個「希望特首條仆街唔好咁仆街」嘅被動心態入面, 同一時期中國不斷向香港殖民, 每日送1 5 0 個受過愛國愛黨教育嘅人過嚟, 希望「以污水污染清水」; 但係香港人又點會咁易「落答」, 所以政府就諗到用官商勾結嚟令殖民更為順利: 由政府營造一個對商家有利嘅環境, 而商家就負責勞役香港人, 令香港人淨係為咗兩餐就做到隻狗咁, 冇時間去爭取額外嘅野, 間接令政府施政更為順利, 形成惡性循環.香港大部份人受兩方夾擊之下已無反抗之力, 加上中國持續性嘅殖民, 早已沖淡香港人本土意識,有部份「人」甚至對住捍衛本土權益嘅人加以指罵,話佢地「多事」,「博出位」,「無嘢搵嘢嚟做」.
如何解決? 佔領中環? 荒謬, 坐喺度博拉博同情, 如果有實際作用嘅劉曉波就唔洗仲坐緊監.要爭取香港人嘅民主就當然取決於香港人自己.你肯為普選做幾多野, 或者係犧牲幾多睡眠同搵錢既時間出嚟, 收起和平理性非暴力非粗口, 而且必要時亦要以暴易暴, 否則只能夠流於叫下口號散下步嘅地步.另外, 有冇諗過可以將敵人變成朋友, 教化班走難落黎嘅大陸人?我相信佢地仲有一分嘅人性, 可以明白我地點解要排中, 而唔係淨係識指控我地歧視.但係,對於教極都唔聽嘅大陸人, 不必同情, 佢地早已泯滅人性.最後, 用最近潮興嘅一句作結: 香港人, 為咗民主普選, 你可以去到幾盡?
六四誰守


text:
最後一天了, 發生了一段小插曲, 因為3月31日係歐洲轉夏令時間, 出發前明明提醒自己要記得, 因為呢一日要搭飛機返Helsinki, miss左就要等兩日先再有機, 同時會冇埋返香港程機!
點知我真係忘記了, 好彩iphone自己識轉咋, 我地係去到Helsinki見到個鐘唔同時間先醒起, 真係好好彩呀, 偉大既iphone, 哈哈!!
講返最後一日行程, 我地又係起身食早餐, 今餐仲要食得好飽,因為有排冇得再食野! 食飽就call的士去Ivalo機場, 呢度去機場好快呢, 好方便!!
Ivalo機場好細, 連張登機証都係手寫! 呢度好多動物公仔, 仲造到好真, 我地影左幾張相後就上機, 正式離開北極圈了!
大約個半鐘頭機去到Helsinki, 我地係機場搵locker存行李後就搭巴士出市區了!
第二次黎火車站, 我地搵左間便利店買1-day pass, 之後就坐電車去church, 其實呢度都幾細, 可以行到去, 但買左飛當然唔好蝕, 一兩個站都要搭!
第一站係岩石教堂(Temppeliaukio Church), 落車後要行一小段斜路上黎, 睇外表真係唔知係一間教堂, 好彩我做晒功課, 一早google map左, 慳返好多時間搵路!
呢個教堂好特別呀, 可能我對岩石有d興趣, 所以Helsinki幾個教堂我一定要黎呢個先, 不過入黎逗留5分鐘, 影幾張相就走了, 因為真係冇咩好做!
又坐返電車去火車站附近, 即係Helsinki地標既大教堂(Helsingin Tuomiokirkko), 真係好大間, 不過我地冇入去了, 間間教堂都差唔多款架啦, 我地慳時間去多d地方好過!
行到攰了開始餓, 係附近搵左間餐廳食野, 係食pasta, 又幾好味喎, 仲有free wifi添!
附近都幾多手信鋪, 我地行左幾間, 最後都係空手而回, 之後再搭電車去最後一個教堂(Uspenskin Katedraali), 估唔到都幾多人, 我地又係到此一遊, 影完相就走了!
行返落去時, 呢度附近都有條情人橋, 又係好多鎖係度架, 唔知世界上有幾多情人橋呢?
由於我地速度太快, 所以有時間剩, 可以搭船去埋芬蘭堡, 不過搵左陣都唔見個碼頭, 最後都係要問人!
呢度搭船去大約15分鐘, 原來都幾多人去喎, 見到個結冰既海面, 有少少擔心坐隻船唔太安全, 原來又唔會, 因為隻船都幾密, 成條航道都出左黎, 唔會話撞到d冰!
芬蘭堡係以前既軍事機地, 原來都幾大喎, 雖則明明見到好多人黎, 但去到行可以係附近一個人都冇架, 我地周圍行, 有d地都幾危險架, 又滑又多暗地方, 老公行到差d pk添呀!!
我地係度逗留左一個鐘左右就走了, 行唔慣街既我, 都幾攰架! 搭船出返去時剛好日落, 睇埋最後既日落先走!
返到市中心, 我地又四圍逛, 其實係想搵地方晚餐, 但附近d餐廳全都好貴呀, 真係逛左幾個圈都揀唔到, 最後唯有食麥記!
食飽後已經入黑, 我地就搭巴士去機場, 返香港了!!


text:
實在太懶了,暑假都過埋,但係積落好多野未寫,先寫返去旅行遊記先.呢次我地去左九州,其實今次去九州都係大半年前換成功換機票至有得去!我甫住國泰網好多次但從來換唔到,永遠Waiting到起飛日都未有,偏偏今次好早confirm到機位,農曆新年時已確認到.點知九州大地震,原先目的地係熊本同阿蘇都被迫要取消了.本來都有諗過未出飛票轉地方,但係好多其他地方都滿坐,加上當支持下當地旅遊業啦,繼續成行了!
呢次係去左日本咁多地方都未去過既九州,第一站係博多!第一間酒店係博多Blossom好近博多站
房間都比東京酒店大好多!
因為飛機delay了,本來11點機變左成1點先起飛,來到已近傍晚了!呢幾日可能係祗園山笠祭,博多站門口有一大座花車,我地幾大都影下相先!
後面咁大座花車據講係由男士們肩托重達1噸的祭禮用大花車(名為“山笠”),全速跑過博多市內.由七月一至十五日,最後一晚會玩到零晨,可惜15晚我地會去左別府,所以無緣見到了.
第一晚我地留係博多站行下,因為淨係眼見呢度有幾間百貨有又好多野食咁.但第一時間我地落左百貨超市買左d野食過下口癮,個拖羅卷超抵食,好正添呀!!阿蘇係農場,照計佢出d奶唔差得去邊啦!
反而百貨就無咩野買囉,我地第一晚無收獲
上到百貨頂樓有好多食市,我地第一晚揀左食火煱,見到呢間餐廳d牛好似幾正
碟牛真係幾靚,不過份量唔算大
有3款湯底,豆乳,sukiyaki,同清湯選擇,我地揀左sukiyaki壽喜燒.待應仲幫我地用肉卷住d蔥來吃
其實我地只叫了兩個餐,但係有白飯有麵所以最後都飽飽的
回酒店時,晚上著燈後既山笠好靚呢!


text:
餐廳喺酒店嘅8樓, 叫做Grave, 全間酒店高32層. 11樓以上就係客房, 如果要上客房, 一定要用房間咭匙拍咭, 如果唔係嗰層嘅燈係唔會著.
一出電梯, 嘩! 好多酒呀, 唔通呢道係存酒庫?
的酒放到密密麻麻, 而餐廳入口就係側面.
入到去好大呀, 而food counter 就喺餐廳中央, 佔地都頗大. 其中一格仲放咗的麵包做裝飾
樓底好高, 的天花用好多不規則嘅板切成, 非常雅致.
先去攞飲品先, 型爸要嘅skim milk, 我要咗石榴汁
第一round要咗沙律同芝士, 白色透明一條嗰的唔知係咩, 硬硬爽爽, 食咗都唔知係咩. 真係估唔到芋頭都可以做沙律, 攞咗一嚿試吓, 覺得乾咗的
要咗半碗雞粥, 仲有少許熱食. 呢道食粥通常都落辣椒粉. 不過的粥"太"好味啦, 應該落咗師傅
跟著就係烚蛋啦, 烚5分鐘, 半生熟
估吓呢支野係咩
用嚟蓋喺蛋面, 將粒珠拉起, 一跌落去, 驚唔得呀, 師傅再整多次
睇吓的蛋, 上面有條裂痕
將佢一掀開, 就得啦, 係咪好攪鬼呢! 加的胡椒鹽, 好味.
型爸攞咗西瓜同菠蘿, 佢話超甜, 但係我都食唔落, 因為我攞咗件迷你Waffle... 真係好夠啦.
行出去就係露天泳池
我揀咗呢棵大樹下嘅太陽椅. 型爸鍾意曬, 但我唔想咁曬呀! 唔想再有雀班出水嚟呀!
右手面就係泳池
型爸游緊水, 發現前面有一張帳篷型嘅太陽椅, 即刻叫我過去.... 嘻嘻, 好盞鬼又舒服
過咗一陣, 嗰班歐洲人男士走咗之後, 我先可以影個泳池. 泳池唔係太大, 無標準池咁大, 但足夠啦.
型爸就咁熱叫的凍飲, 佢叫咗一支Singha
我要咗礦泉水
好舒服咁曬吓太陽游吓水, hea咗個幾兩個鐘. 要落房沖涼, 又要出發啦.
跟著我地坐的士(叫酒店幫我寫定泰文), 我地要去河口廟, 泰文叫Wat Pak Nam, 在當地好出名, 呢個Wat Pak Nam 有website介紹架, 個website都好似全部係泰文, 好耐都無上過去, 唔知而家有無英文網頁呢?
就係拜呢個心得佛
呢個就係廟堂, 個金身就係心得佛. 拜完神就會將的金鉑貼上去, 個金身越嚟越厚
拜完神我地周圍行吓, 呢道擴建大咗好多. 呢個新廟堂, 上次嚟都未起好. 入面有好大尊金佛像.
行出嚟有泰皇夫婦嘅相. 泰國人非常尊敬佢地嘅泰皇.
再行出嚟見到嚿野, 咩野嚟呢, 咁得意嘅.
再睇吓後面, 原來係個鼓嚟架. 咁前面個喇叭型嘅東西就係揚聲器啦.
行完我地就離開啦! 我地要去食晏啦!


text:
之後就塗上"舒緩膏"
再蓋上保鮮紙,呢一PART等得比較耐
據BA講係因為怕我痛,耐D會好D
之後就電,的確係無咩點痛,係某D位會痛少少
脫既過程我問過美容師問題,不過我無論問咩佢都好似無答我咁"嗯"
就帶過了,亦好快脫完
出到去...BA佢都好細心再問我有咩不滿,
我同佢講美容師答唔到我問題兼且到以家我仲未到所謂既脫疣機係用咩方法令我D疣無左
佢就話係電波,終於講到係用電的,我就話我脫既時候覺得好似我陪朋友去脫癦既機咁?
佢就話機種同機頭都有所不同,好,我總算明白了
到最後佢算係為服務方面不足及時補上~
佢係要我用消炎藥膏...搽結焦位
唔...本身我諗住佢拎出唻比我睇下時我可以望下或者影低自己出去買
點知佢係用自己公司罐放..我無奈購下,因為我唔想為左呢D錢
而令我塊面有咩事時有機會推卸係因為我自己買左D唔知D咩既消炎藥膏
呢罐嘢都XXX架
回家後我影低左,之後都會KEEP住影係變成點既樣
今次佢只係集中左我面側面咁打
唔想我太過花面出去..而且有D痴太埋都怕我負荷不了
會見到紅圈位置有好多都未打到的...我下次會留意佢會唔會打!
因為我個價係包打全面的
過幾日FOLLOW UP一下我結焦情況!


text:
加入购物车成功!
成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票 成人票成人票成人票


text:
其實睇其他blogger 都提過,多啲紅色睇上去會後生一啲,太多金線,雖然貴氣啲,但可能會睇上去成熟啲,所以心目中都係小五福,因為有邊個女仔想俾人話老架.
其實見楊千嬅著褂皇咁靚,都想試吓,但俾男友ban 左.
永隆繡莊
依間係朋友介紹,佢話依間價錢較平,佢都係依間度租.
去到表明來意想租褂,因為有另一位試緊褂,所以叫我地先睇相薄,但講真,太多款喇,我同男友覺得好似全部差唔多,無乜分別咁.所以我放棄睇相薄,直接問小五福價錢,好似話大概$650左右.咁順便問埋媽咪,婆婆褂既價錢,一般數量既金線都係6,700左右.咁返去問吓佢地會唔會考慮著先.
佢地有提過,如果我confirm 租褂,會即時封褂至我結婚.但講真,我入左間舖只係五分鐘左右,又有人試衫,租衫,咁好生意.我租件衫只係幾佰蚊,點會真係封褂.所以我對封褂真係唔太在意.手工,又係唔識睇.
由於我記得上海街好似唔只得一間褂舖,而我地又無嘢做,所以男友就話行向油麻地方向再睇,點知,原來以前既褂店,無左好多喇,有啲招牌仍在,但內部已經轉型喇.印象中有幾間架嘛,點知行行吓,已經行到去油麻地.好彩四,五月唔熱咋.
馮滿記繡莊
依間真係間老舖,因為以為全部依啲舖都係用大,中,小五福嚟區分啲褂.所以指住門口廚窗嗰件問係咪小五福.點知其中一位伯伯已經好激動咁話,你講得出依三個字(指小五福)就知道你唔係要搵我地啲款,我地嗰啲真係傳統款,唔同出面嗰啲.
講真,佢咁激動我都俾佢嚇親,我亦怕我再問落去,佢會爆血管,所以即刻講聲唔該再閃人.
京華禮服綉品公司
依間係馮滿記對面馬路.入到去有兩夫妻.講真,老闆有啲惡,但知道我地下年一月至到婚期,叫我八月至再嚟租,因為我太早租,佢封唔到褂.雖然要我八月再嚟過,但老闆都介紹左廚窗中既褂,等我大概了解吓,雖然話惡,但佢最後都有笑容既.老闆娘就多啲笑容.
可能係因為佢唔肯即時租俾我,所以令我相信佢真係會封褂.但我都提過,封唔封褂,真係問題不大,但佢地已經令我對佢地加分,因為我都係搵間老實舖.
其實踏入八月已經想去租褂,但又怕去到又話早,所以今日見無乜嘢做就同男友講去租褂.四點幾出到去,當時舖中只有老舖娘,未有其他客,好彩無客咋,因為五點幾有客約左嚟試衫,所以老闆娘就襯依段空檔介紹俾我.
老闆娘睇清楚我身型,身高後已經問我心目中想要乜嘢價錢,因為佢話得返一千至千六左右既款啱我,其他平款都俾人租左.我真係突一突,又係你叫我八月至返嚟,聽你講八月至嚟,嚟到又話無乜款啱我.佢之後解釋,依兩個星期好多好似我依啲身型既人嚟租.
咁還掂嚟左,而本身都想試多金線同少金䤼既效果.咁叫佢照俾我睇啦.佢只拎到一套出嚟,咁只好再問佢仲有無,佢check 左一陣,又要打電話問,至搵到多一套租過一次既出嚟.(我之後到落單時至知道第一套係大五福,第二套係中五福)
其實點解我問仲有無其他,因為第一套大五福一嚟比的預算貴左,同時亦都好似太多金線,出租過兩次.第二套係中五福,據佢所講只租過一次.兩套放哂係台,咁就可以比較到,中五福較接近我想要既多啲紅,同時,套中五福既金線明顯較令.套大五福啲金線相對較暗啞,但其實有得比較至覺,之前只係拎一套出嚟時真係唔覺有問題.所以即使套中五福較貴,但我都較鍾意中五福.
老闆娘建議我先試大五福,佢睇得好準,好啱身,著上身後男友都話好睇(本身佢都覺得多紅啲會好睇啲),著上身唔覺啲金線覺得舊或者暗啞依啲問題.
跟住到中五福,我只係套左件衫上身,老闆娘都未幫我拉條裙上身,我男友已經話唔洗試,第一套好睇好多,連老闆娘個女都係咁講,大五福襯我一啲 .我都有問乜嘢原因,係咪因為依入較鬆,因為依件無第一件咁貼身,男友話係我唔係咁襯褂嗰種紅,我反而著多金,銀好睇啲,反而著中五福睇上去仲老左.咁佢地都咁講,就再試多次套大五福影相.因為依度要confirm 邊套,至可以影相.就係因為咁,我最後就租左一套原全無諗過會租既大五福喇.
據佢地所講,佢地係我租左套褂後就會封褂,連俾人睇都唔會.咁信不信就由你喇.
大五福(出租次數兩次):$1180
中五福(出租次數一次):$1380
京華 - 大五福 . 從由朋友中得知, 依套叫金龍銀鳳
京華禮服綉品公司
佐敦上海街194號地下
Tel : 2384 2082
馮滿記繡莊
油麻地上海街203號
Tel : 2384 9553
永隆繡莊
上海街409號 G樓
Tel : 2780 3007


text:
2013年9月21日 星期六
海港酒家 @ 將軍澳中心 ( 21-SEP-2013 )
上湯焗波士頓龍蝦烏冬底 x 2
別不同果醋骨煲 x 2
魚香茄子海鮮煲 x 2
深海龍躉炒球 x 2
清蒸龍躉頭腩 x 2
海港醬燒雞 ( 半隻 ) x 2
新鮮自制狀元豆腐 x 2
濃湯銀杏鮮竹浸菜苗 x 2
楊洲炒飯 x 2
西瓜汁 x 2
芒果糯米糍 x 2
甜橙 x 2
( 21-SEP-2013 SAT )
今朝里奧大人真搞笑 佢 7 點半醒咗去廁所 之後問我點解唔起身 我話想瞓晏 d 所以 8 點先起身 我點會唔記得番工喎 呵呵 ~
個人仲係飽飽滯滯咁 早餐食奶油多算喇 ~
番到菇場 無人開 server 所以入唔到 system 但就可以上網 不過我無理由唔入 system 家嘛 之後又要熄機再開 run 順之後都差唔多 10 點 部腦快到呢 ~
今日無嘢做 實在太好喇 可以搬 blog 同上網 之後好快又放工 lu ~
等咗 15 分鐘巴士 星期六 d 車真係疏好多咁 ~
喺屋企 hea 到差唔多 2 點先食嘢 唔想食太飽 所以食車仔麵 依家細碗咗好多呀 唔怪得無咩人食啦 ~
食完又番屋企 hea 之後坐的士去大姑奶屋企 要執下 d 相簿同西裝 搞到 5 點幾 又坐的士去將中 因為約咗 6 點喺海港食飯做節呀 ~
食到差唔多 8 點 之後影下相又傾下計 差唔多 9 點先走呢 ~
搭地鐵番屋企 其實車程真係唔耐 不過我鐘意行上行落囉 ~
番到屋企就即煲中藥 之後沖涼 里奧大人就睇錄咗嘅電影 我就打機睇雜誌 又係 12 點先瞓呀 ~
標籤: 肥在外飲食篇
訂閱: 張貼留言 (Atom)


text:
無價喇叭
通常D IPOD,IPHONE喇叭都幾貴下,但又驚買平野易壞,唔知點揀好?其實如果唔係要黎開PARTY, "FUNK" 機嘅話,點解唔試下自己整呢? 其實揚聲嘅原理好簡單,所...
PIZZA砌圖
今次介紹呢個DIY其實都幾難整,冇機器又未試過 “鬥” 木嘅話都應該整唔到.但係呢個Pizza Puzzle真喺做得好鬼靚,大小朋友都應該鍾意!下面圖片教唒你點做,冇機又冇地方嘅話可以諗下去宅木試試,...
聖誕DIY
聖誕節到,出去買裝飾佈置屋企,不如同屋企人齊 DIY,又環保又可以同屋企人享受下創意時間.以下幾個 DIY 簡單又易明,啱哂大人同細路! 1. 企鵝吊飾 &n...
旅行喺……
呢年嘅工作比較忙,但喺忙中都有放假嘅.澳門有好多朋友都會去下陽光沙灘聖地渡下假,有D會去歐洲童話小鎮,又或者去下繁華都市Shopping.每種旅行方式都好令人羨慕,每次旅行經歷都有...
DIY 草皮大整蛊
平時睇開個D DIY,都喺細細件比較容易整.嘩,但喺今次呢個唔單止大件,仲要等幾個星期先搞點,呢班人真喺犀利! 話說呢班同事趁其中一位放三個禮拜假,決定搞個草皮大整蛊 ─ 就...
主場住所
世界杯完咗都幾個月,唔知那12個足球場而家用黎做D咩呢? 法國兩位建築師 Axel de Stampa 同 Sylvain Macaux 就提出了一個解決方案,叫做 "Cas...
不要忘記
上年暑假去咗前南斯拉夫其中一些國家,想睇下長達十年嘅戰爭後人民嘅生活,城市嘅面貌,旅程給我很大的感觸.喺薩拉熱窩遇到一個同我同年嘅男人,佢同我講咗戰爭時嘅一些故事.當年佢只有十歲,...
眠宿廣告
大家有冇覺得廣告,商品,招牌呢D野周街都係?當佢地已經成為日常生活嘅一部份,但係又冇咩實質供獻,反而仲有D咗礙居民作息添,譬如話射燈太強造成光害.不過係斯洛伐克,廣告牌就有新嘅意義喇! &nbs...
S(H)AVE THE RAIN FOREST
篡改圖像似乎冇咩咁特別.不過愛爾蘭一間博彩公司 Paddy Power 之前發表關於巴西世界杯嘅圖片就令到好多人不滿. 就咁睇落去真係好似冇咗 D 樹咁,又好難怪 D 人咁嬲嘅....
綠屋頂
橫琴嘅新大學校園,我諗唔少人都有意見同不滿.雖然我本人未行過入去,淨喺遠觀,不過已經覺得...... 再加上以前 D 亞 Sir 講裡面嘅配套...... 其實同鄰近國家地...


text:
今日係聖誕前夕,我都諗住係娘家吃埋飯先走,但經過頭先一役後,我都唔多想再留係娘家,又係為左阿B與老豆吵野,有興趣就轆到最底睇.
我激氣得滯,所以忘記左今日停食水,要到6點先有,但我4點幾回家,係大堂見到有人挽水,心諗唔通有意外6點都未水嚟!返到乜都唔做得,得個〝等〞字,好在6點幾有返水,立即動工.
老公公司個倉搬去另一到,所以好夜先放工,佢叫我自己諗煮乜食,繼上次冬至食西餐,今日聖誕前夕就中西合壁,來一個〝叉燒火腿蛋炒飯〞和〝吞拿魚薯蓉〞.
這幾日來老公已身體有D不適,尋晚食左粒藥就早眠,頭先又話喉嚨有D痛,又話有D發燒,佢食食下炒飯話咽不下,轉只吃薯蓉,最後兩樣都係食唔晒,而家存放係雪櫃,都唔知有冇機會食.
頭先老公講左一樣好嘔心既野我知,話說老公放工等紅Van,已聽到後面有名男子不時自言自語,有時好大聲好似叫囂咁.有車來老公上車坐最後,該名男子上到車與老公同坐,老公仲要坐裡面,男子對住老公咳左兩聲,被老公〝啤〞住,佢就向單座既女子咳.
突然該名男子話〝唉~喉嚨好似有D發炎喎!〞,之後〝Hurt Hurt〞兩聲就吐左D啖係手掌到,將啖玩弄鼓掌之中,有時又抺落櫈底和座位上.
男子又突然講野〝哎呀~好似想嘔〞,個人不停搖晃,真係好似想嘔咁.老公平時落車個站有好多人落車,人落得七七八八男子突然坐左去司機後面,但老公都冇落車,係下個站先落.老公話單座位個女仔都想落車,但見個男子去左前面,所以都冇落.
老公話該明男子又肥又高,若果佢將D啖抺落佢到,就算唔夠打都會打佢,同埋佢話〝敵不動我不動〞,因為老公要落車一定會touch到抺係櫈既啖,該男子太肥據本佢對腳貼住張櫈,簡直密籠,老公攝都攝唔到出去,所以男子唔郁佢唔郁.
我與老豆吵野事件:
佢地成日都閂街門,而家天氣凍更加喇!只係得騎樓開半邊窗,有時再凍D閂剩條隙仔,而且D風都唔入到廳,咁樣空氣一D都流通,又會困晒D菌係屋內,所以我每次入門後都唔閂大門的.而家家中已有3人病左,分別為肥仔,娣婦和阿B,阿B仲流好多鼻膏,係佢地一家3口嘞!
尋日老豆已經〝依依哦哦〞,話阿B病要閂大門,我只係講〝咁樣流通,困晒D菌係屋到.〞,我又帶左阿B出街買野,我地去左1個鐘,阿B流鼻膏比屋企少.
今日我一入門口又開大門,老豆又〝依依哦哦〞,話阿B病要閂門,過多陣阿B又流鼻膏,老豆又話〝今朝都冇流既,係而家先流〞,佢講左幾次我終於忍唔住,就係咁就吵野,但係佢言詞間話我,佢話每次阿B病都係我一手做成,又話我整到阿B身體咁弱.
我都知〝公說公有理,婆說婆有理〞,我講實係我有道理,所以我都唔係要大家認同我,我只不過係想發洩一下啫!


text:
今日我地去比薩同五漁村, 另一個名係五鄉地.由遊佛羅倫斯出發, 小小趕既情況之下都可以一日完成以下兩個景點.
首先搭火車去到比薩站, 約一小時.由火車站行大約十至十五分鐘去到比薩斜塔.
比薩斜塔真係幾斜, 都唔倒下真係有點不可思議.現在已經加固, 所以可以行上塔頂參觀.
隔離有主教堂, 另一邊的洗禮堂亦都很漂亮
主教堂入面有好多個根石柱支撐
亦有少量的濕壁畫
比薩斜塔外邊有好多手信攤檔
之後我地就搭火車去到La Spezia站 (約一小時).係La Spezia轉火車去五漁村.係La Spezia已經有五漁村既遊客中心, 可以買能夠無限次搭穿梭五條魚村之間既火車票.
由於時間關係, 我地唔能夠去五個村, 我地就揀左其中三個漁村: Vernazza, Manrola, Riomaggiore.
五漁村非常漂亮, 有時間其實慢慢玩一日都冇問題.
Vernazza
去五漁村一定要行上高地往落村, 先至可以見到個美麗海岸, 真係非常漂亮.魚村都可以咁靚, 真係嘆為觀止.
魚村屋色彩繽紛, 雖然無威尼斯布拉諾島那麼色彩繽紛, 但係已經可以令畫面非常漂亮.
五漁村入面既街道都係好似小鎮咁樣, 窄窄的.
Manrola
之後我地就搭昆d往返五漁村既火車, 沿著海岸行走去Manrola.風光明媚非常優美.
呢條村亦都係有好靚的海岸線, 由高點望落去景色一絕
有好多當地人係到曬太陽
漫步魚村, 逛逛商鋪, 時間好快過
好靚既陶瓷
係Manrola呢條村可以行愛之路去下一條村Riomaggiore (約20分鐘).但係我地點月左右去條路封左, 所以就冇得行呢一條有優美海岸的小路.
Riomaggiore
要睇清楚火車時間, 我地時間緊迫, 怕走火車, 所以第三條村的時間就多左少少.
由於係魚村, 有好多路邊的小檔賣炸海鮮
呢條村的小屋都係色彩繽紛
臨海沿山而建的小屋
有好多船隻可以出海
雖然行色匆匆, 但係我五漁村係意大利之中其中一個我最鍾意嘅景點.如果有時間慢慢行, 坐低食飯欣賞海岸景色就更好了.


text:
恭喜晒喎! 我睇你張相都估到架喇! 哈哈! 幾時呀? 我覺得度蜜月都係一個唔錯既選擇黎架, 因為真係好靚~ 要注意幾樣野:
1. 東歐勁多扒手, 要小心.不過, 我上次一個人去都冇事, 小心d就得啦! 如果你淨去一個地方都好d, 我去咁多個就要成日換錢, 好麻煩!Budapest用Forint, Prague又用第二種外幣,
Slovakia又用另一錢, 最煩係呢度.唔好唱太多錢,
可能用唔晒, 又唱唔返, 唱返又蝕晒.我會在那邊搵有PLUS標誌的櫃員機攞錢, 每次收$50HKD手續費, 都ok. 真係要帶現金的話, 寧願帶少少歐羅, 因為有時找換店未必收港幣, 但係大找換店一般都可以用歐羅兌換forint, 其實用信用卡都好方便.不過最衰唔係度度都用到.去國會參觀要一早去排隊, 要預備定足夠forint,
因為完全唔收歐羅或者信用卡.有個小貼士, 排隊前先去問下個security,
話你用hong kong passport, 參加英文導賞團(佢地唔俾自己參觀架), 佢應該會俾你優先入去攞籌架!
因為其他人好可能係排德文或者西班牙文團, 唔好跟佢地一齊排呀!攞完籌要再等, 等,等, 不過都值得睇既~
2. Budapest d 景點同書既介紹唔同左, 開放時間好短, 要留意, 事先上網搵左開放時間先會好d, 因為我好幾次都摸門釘.去到又關左門, 無癮, 所以我連續三日都去浸溫泉,
哈哈!
3. 溫泉好多都收卡, 唔駛帶太多錢, 因為放locker都有少少危.我去左Szechenyi溫泉, 比較平.有室外泳池同戶內溫泉, 着泳衣浸.
3. 皇宮值得去, 日頭去完, 黃昏上蓋勒特丘陵睇景, 夜晚落番河兩岸影相食野, 都幾浪漫架!
4. 夜晚好多景都開左燈好靚, 要帶影夜景靚既相機就正喇!
有間local club有好多年青人一齊跳舞, 但係我唔記得位置係邊lu, 係個local 人帶我去架, 我淨係記得中間有個水池~
5. 你最好事先睇一下有關的資料好d, 因為未必個個都溝通到, 必要時用手語啦! 出門前問定酒店或者hostel職員, 佢地一般都識英文.其實淨係英文都ok架喇~因為那邊有好多遊客.
6. 留意坐交通工具既方式, 要事先買票, 你可以選擇買city card, 有 一兩 星期那種.不過除非你日日出街, 去好多地方, 如果唔係, 都未必抵.先計劃你想去邊度, 可能一日去幾個附近既地方,
咁買一張日票仲抵.你亦可以每程上車前買.在巴士站附近有票機.記住一定一定要上車前買票, 車上冇得買架.我朋友試過以為上車買票, 罰左幾千港元呀! Metro都係唔錯既選擇!
7. 0野食都好多元化, 好多選擇.推介一個市場,
好多野買, 你可以買d野番去煮飯仔都得.我之前係自己在hostel煮早餐.我住那間提供早餐的,
不過係冇private room.我覺得你地最好住酒店或者有private
room with private facilities既hostel會好d, 你可以搵下hostelworld.com, 有好多資料.如果用個網站的話,
記住登記左先, 可以慳番d
booking fee.
8. 我好似有0個個Hungarian既contact number, 佢好主動帶我周圍參觀, 不過年紀好大架喇, 同我阿爸差不多年紀, 如果你真係有需要, 都可以問下佢既.不過佢個人怪怪地, 我怕嚇親你, 哈哈!
諗到乜再問我啦! 雖然我去左三日, 但係我有朋友去左歐洲年幾, 佢都幾熟, 我可以幫你問佢
歐洲火車網絡都幾發達, 但東歐d火車都幾殘舊, 都係那句, 小心扒手.過境坐火車夠快,
坐巴士夠平, 內陸機可以去遠程.
你如果唔係去好多地方, 唔駛買火車証架
我自己上航空公司網頁訂架!你如果住酒店旅行社套票抵,但係我住hostel,所以自己買.有幾條airline都幾平,你可以check
AirChina, Qatars Airway, Korean Air 比較平,Lufthansa, KLM, French
Airway既機靚d,但係貴d,燃油附加費貴d.
亞洲既Airline燃油附加費通常平d,但係轉機時間耐d.如果撞正promotion,有機會執到$5000以下既平機票. 亞洲Airline平d
afford到酒店一定好d安全d 設施靚d既~ 如果可以揀d有埋溫泉那些仲正! hostelworld都可以check 到d平酒店,
你問下旅行社丫, 通常package平d架~ 我上次由德國入布拉格, 再去布達佩斯, 所以我用歐羅換Forint.你如果直接去, 機場實換到,
但通常都唔抵, 你可以換住少少先, 去到市中心, 一般酒店同hostel附近都有兌換店, 唔駛擔心.再唔係, 用我個方法,
用有plus標誌既提款卡, 同一個密碼, 去到搵番有plus標誌既提款機提款, 每次收hkd$50手續費, 就安全d.
而家歐羅或者歐洲貨
幣幣值低, 抵去, 可以睇下滙率再決定.我暑假應該會再去西班牙, 所以我而家開始網上換定少少歐元, 到暑假先提出黎.我係用網上銀行港元兌換歐羅,
然後去較大既分行提取現金(要事先打去分行check下有冇小額現金), 咁就唔駛收手續費, 仲可以係滙率抵既時間入定貨先.^^


text:
2010年7月11日星期日
小人
佢話白鴿黨太重視民調,放棄咗終極普選嘅原則.既然民調反映民意,咁重視民調有乜唔妥?只係堅持自己嘅原則而唔理大多數人點諗,呢唔係民主,係獨裁!唔通真係眾人皆醉佢獨醒?叫佢慳啦!枉佢仲話係乜民主之父,民主之恥就有佢份.
佢又話白鴿黨發表嘅報告唔能夠釋除公眾對檯底交易嘅疑慮.呢個絕對係有引導性嘅講法.最搞嘅係佢話何X仁講咗冇檯底交易,佢自己絕對相信.即係話公眾要唔相信係公眾嘅事,與佢無關.喺度扮晒好人,正一偽君子!既然佢自己都相信,而只係覺得白鴿黨份報告交代得唔清楚,咁就應該自己圍內傾掂數,睇吓份報告有乜要補充,而唔係公開話份報告唔得.
最攞命嘅係佢話白鴿黨走向建制.其實白鴿黨而家連溫和民主派都未算,只係由激進過渡到冇咁激進啫.話佢地走向建制,仲唔係老屈?條友咁講分明就係想隻白鴿死無全屍,因為扮民fan屎唔一定支持激進路線,但係就絕對憎死建制派.
條友仲驚隻白鴿死唔斷氣,再踩多腳勁嘅.佢話以前從來未聽過白鴿黨有人喺某一件事上面大讚政府官員,連民X聯都未試過讚得咁誇張.又拉埋建制派嚟講,佢都算惡毒喇.話時話,我就唔多覺有單咁嘅,但係條友又唔肯講明,搞到人一頭霧水.如果呢單只係喺白鴿黨嘅內部會議裏面發生,根本就唔應該公開講出嚟.
唔知邊個講過:君子絕交,不出惡言.條友既然唔認同白鴿黨嘅路線,咁和平分手咪算囉.但係佢居然出埋晒陰招,唔毒嗰句佢唔講,絕對係小人行徑.計我話,條友一定係嗰棄婦心態.男人移情別戀,女人就周圍唱衰個男人,要唱到街知巷聞為止.但係諗深一層,棄婦都唔會惡毒到想個男人死無全屍啫.終於俾我諗到喇,條友十足十天龍八部裏面嗰個康敏(馬夫人).佢得唔到嘅男人就要親手毀滅,絕對唔會留返嚟益第個.聖人話:唯女子與小人為難養也.條友咁啱兩瓣都中晒!
仲有,真係好憎條友個死款.成日都眉頭深鎖,懶係憂國憂民咁,仲話唔係小人?我絕對冇人身攻擊,聖人都話啦:小人長戚戚.
李小人,以下係我私人醒你嘅:
打你個小人頭,等你有氣冇定抖!
打你隻小人手,等你有都唔識偷!
打你隻小人腳,等你有鞋都唔識着!
打你個小人忽,等你晚晚俾人拮!
2 則留言:


text:
食完個魯肉飯
我地又搭捷運去 101
JU E-MA 介紹我地去食 BUFFET
佢話台灣朋友都讚好架
呢間食店叫
睇佢個網站都有好多間分店
NT$828
圍返都係 HK$2XX
對位香港人黎講真係幾抵食!
我地 BOOK 左 6:00
係圓山搭淡水線去到 台北101 / 世貿站
睇下個地圖
好似好遠咁
其實係 101 出口, 係 FOOD COURT 行左半個圈, 上返地面
響食天堂就係呢個商場裡面
去到好多人已入座
因為 BOOK 位時已經講左有一個 BB
所以兒童餐具 / 娃娃椅已經準備好晒
好欣賞台灣既呢份心思
只要你講明有 BB , 佢地都會俾個適合既位置你
而且唔駛三催四請先有張 BB 櫈坐
好,,,我地去到
緊係第一時間餵飽我地既大少先啦
爸爸拎左粥 / 蒸蛋 & 燒雞
其實個粥好咸, 所以我無俾 JUJU 食
然後,,,呢個人仔...食左 3 碗蒸蛋
(我地都有叫左個飯俾佢)
佢食飽, 就到 JUBA JUMA 輪住黎食
呢度地方好大
座位同食物區係分開既
而座位區係分開一格格
唔會好嘈
呢度既刺身都算多款式
仲有其它既壽司卷物
刺身都幾新鮮同埋厚切
見到個生牛肉嗎?
我覺得好好味呀, ENCORE 左兩次呀
食落好有 "o趙" 口, 唔會有血腥味, 加埋洋蔥一齊食...勁夾
'食完生野就到熟野啦
呢個係清湯熟蜆呀
小小一壼
好有特色
味道不錯, 個湯有海鮮既甜味
老公最愛既豬手 + 泰色四小碟
總括黎講我覺得都食得過
飲品方便都有好多選擇
汽水係迷你版
我覺得好有良心呀
唔會飲到你成肚汽然後食唔到野
除左細細罐汽水以外
果汁都有 4-5 款
另仲有熱咖啡 / 各式茶類
UM.,,,因為我掛住食 + 果度人來人往
我都唔好意思拎住部機四圍影了
(其實仲有好多中式熟食,
詳情可以去佢地個網睇下,
佢地有 LIST 所有食物出黎)
吃到七成
係時候要帶 JUJU 出去逛下
甜品方便亦有專櫃
不過,,,,JUMA 比較不吃甜
同 JUJU 拎左個檸檬小蛋糕
開心得佢丫
而我自己就食炒雪糕
呵呵呵
炒左 D 糯米磁入去
好味呀!!!
JUJU 都唔執輸, 食雪糕....筒
JUBA 的最後衝刺
JUBA 話拿破崙好好味喎
好啦, 飲飽食醉
尾聲出面無咁多人
可以影下相留念
JUBA 話好滿意呢一餐
跟住落商場行左一個圈
鬆弛熊店
仲有日本既 ABC MART
因為我地要上 101 睇夜景
見到 KITTY 又話要合照的小朋友
睇下人地既商場幾靚
我同 JUBA 都覺得香港商場點整都唔會有咁靚
我地黎得呢度
緊係要做 D 遊客野架啦
估唔到 8:00PM 都仲要排隊上
首先就搭金氏世界紀錄最快既電梯上到 89 樓觀景台
(由 5 樓搭上去 37 秒就到喇)
一入到去就可以拎呢個導覽器
有英文/中文/廣東話/日文揀
我地當然係揀左廣東話啦
然後每個位置都會有唔同既編號
只要係導覽器輸入編號 (好似打電話咁)
就可以聽到果個方位望出去既景點介紹
(唔知我地 sky 100 有無呢個服務架呢)
嘩嘩嘩, 好靚呀
連本身話唔想上黎既 JUBA 都話靚
HEEHEE,,, 又一家人留影先
無入錢扮有野睇, 好攪笑囉
仲有個香港人哥哥同佢地兩父子講: "要入錢先有野睇架"
JUJU 又話要聽下呢度係咩黎架喎
佢仲要彈左句出黎 : "哦,,,,呢度"
笑到我同 JUBA 肚痛
忍唔住要放多張夜景相
呢度真係好靚呀
我同 JUBA 都覺得花 NT500 上黎係值得架
可惜既係 , 91/F 室外觀景台無開
如果唔係可以帶 JUJU 去感受下風力
呢個係台北 101 既鎮樓之寶
風阻尼器
暫時係全世界最大/最重既風阻尼器
主要既責任就係減緩強風吹襲時帶黎既震盪
簡單 D 黎講, 其實就係避震囉
所以佢對樓高 101 層既台北地標黎講
係好重要架!
高空影貼紙相, 你影過未?
不過當 JUMA 想話入去望下既時候
突然有一批強人湧至
我地都係走先了
好啦, 無得上 91/F, 就落去 88/F 睇野
其實我地愛上左台灣好耐的了
呢度可以近距離睇下個風阻尼器
仲有吉祥物一隻
又搵人幫我地影下相先
又大隻既 "DAMPER BABY"
好喇, 跟住落黎既半個圈都係睇我地買唔起既
寶石 / 珠寶 / 玉器
再排隊搭電梯落返 B1
見到打烊中的鹵味店
老公最愛
又買左黎食
再係 FAMILY MART 買左杯面
又黎宵夜 LU
早抖!


text:
離開左飛牛
我地就向台北市區進發啦
出去既時候, 司機話好彩我地叫佢早 D 過黎咋
如果唔係佢就係對面線塞緊車
唔知幾點先入到去接我地喇
好, 我地去左酒店 CHECK-IN 先
地理位置本人覺得唔錯
對面就係遠東百貨
行 3 分鐘就到西門捷運站 3 號閘口
過兩條馬路就到西門町
重點: 對面有間 FAMILY MART!!
老公話好滿意
仲話呢間係咁多次旅行揀得最好既酒店
<(  ̄︿ ̄)
好了, CHECK IN 完後
司機叔叔就車埋我地過去師大夜市
原來我地離師大都唔係好遠
司機話, 搭的士應該唔會超過 HK$50
佢仲好好地同我地兜左一圈介紹
其實我都無好詳細咁搵過師大既資料
只係知道佢比較多野賣
好喇, 到左
呢度有食店, 亦都有好多賣年輕服飾既小店
又黎張全家福先
你地睇, 有個人個樣幾咁兇狠!!!
就係佢!! 就係佢!!
攪到我無晒心機行街買野!!!!!
好啦, 其實呢度真係好多潮服
價錢又唔貴, 我覺得呢度都值得一去
不過以 JUMA 呢個身型,,,,其實都....唉,,,都係算吧啦
加上有隻 JU 係咁扭計, 不斷扭, 係咁扭...
攪到我都想爆炸!!
JUBA 買左兩件 T-SHIRT
都幾靚架
圍返唔駛 HK$100 件
好抵!!!
雖然呢度好多食店
不過環境好似唔太啱 JUJU
所以我地就打的去不遠既 "永康街"
係司機叔叔介紹既
總店
未夠六點
多人到咁
我地都係走人了
去左轉個彎就到既 "高記"
小籠包唔錯
仲叫左個燉雞面俾 JUJU 食
我覺得好食過係香港 "鼎泰豐" 食果個
好啦, 咁早就食飽
本身想試下雪花冰 / 葱抓餅
不過...扭計 JU 開始眼訓了
金睛火眼
望住我地杯珍珠奶茶幾時有呢
拎完杯奶茶拿拿林跳上的士返歸
呢間就係我地既房喇
細細地, 不過都 OK 既
浴室超大
呢點對我地一家三口帶住個細 BB 黎講係好重要架!
不可缺少的浴盆
入住時講聲就得架喇
有免費既小食
仲有訓得好冧既 JUJU 一個
其實睇佢個網站
係有好多特色房間架
應該係話, 每間房都會有唔同既裝飾
我地呢間,,,,應該係最平實架喇
╮(-_-)╭
其實 JUMA 都唔係無收獲架
我地去左屈臣氏買 MASK
朋友同我講過 DR. WU 係台灣賣得好平
我今次去入貨係事在必行的!!
唔知係我好彩, 定係基本上佢都係長期有優惠
俾我搵到 10 片既優惠裝
NT1399 , 仲要有 85 折!
呢度 20 片 MASK 都只係 NT23XX
圍返每片 HK$32 左右
係香港萬寧專櫃賣緊 $180 / 3 PCS
你話你話, 係咪好抵先!!
好啦, 影完一輪相
我都係時候肚餓!
好殘忍咁嘈醒左 JUJU
落街 LU
過一條小馬路, 再過埋呢條大馬路
你睇, 西門町就係對面咋!
西門町留影
老細 JU 係咁要 "紙閒" "紙閒"
其實佢想講 "自己行"
嘩,,,你 D 懶音呀
(⊙0⊙)
行行下見到雪糕店
JUJU 話要食
講解完一輪之後
最後講: 聽日先食啦, 知道嘛
佢又會好順攤咁答: "知道"
行左一陣, 就買埋宵夜就返酒店了
宵夜 1 號
老公最愛既 "滷味"
豆腐有少少偏咸
反而我本身唔多想食既鵝腸就好好味
夾埋 D 酸菜一齊食
我食左好多
HAHHAHAHA
宵夜 2 號
西門町代表作: 亞宗面線
好似好食過我四年前黎
同埋佢地超快手
呢頭俾完錢
過去拎野食已經入好袋啦
宵夜 3 號
路經見到, 好似幾得意
其實佢係加大牌既小丸子!
安頓好 JUJU 後
我地有得一邊睇電視一邊食野喇
早抖!


text:
2010年10月3日星期日
Monster Burger 悠閒下午茶
今日出開金鐘, 3點幾, 又未食lunch, 於是就去左經常去食既Monster Burger醫醫肚啦
第一次食Monster Burger, 係中環0個一間, 之後有次去金鐘行街, 發現係遠東金融中心都有一間. 自此, 去金鐘都好常去食.
今次去Monster Burger, 遇正下午茶時間, 由於好少係呢個時間去食野, 於是我地冇食佢主打既手打牛肉漢堡, 轉而試佢既下午茶餐.
Monster Burger既下午茶餐有5個set揀, 20幾蚊一個set, 有漢堡, 熱狗, 雞翼, 多士等...配一杯飲品, 仲可以免費轉咖啡, latte, Cappuccino.
今次試左其中既芥末雞腿漢堡+薯條, 同埋芝士蘑菇火腿多士+焗薯蓉花
芥末雞腿漢堡+薯條
先講雞腿漢堡, 芥末醬配雞腿+原片蕃茄生菜, 味道配合. 雞腿煎得剛剛好, 香口得來又有肉汁, 而且肉質嫩滑, 唔會嚡口, 容易咬開.
薯條一如以往, 香脆可口, 外脆內軟. 佢上檯時已經加左調味料, 就咁食已經夠晒好味, 鍾意惹味d既, 可以加上黑椒, 會更添風味.
芝士蘑菇火腿多士+焗薯蓉花
芝士蘑菇火腿多士, 味道亦唔錯, 蘑菇好香, 加上火腿同芝士, 各種味道都0岩0岩好, 唔會搶左另一種味. 係火腿下面搽左蕃茄醬, 整體上好有食pizza既感覺.
焗薯蓉花, 並沒有任何花巧既野, 只係好單純既焗薯蓉, 用上唧花做成精緻既形狀, 味道亦都不錯, 外脆內滑, 只係略嫌唔夠味, 如果可以加少少鹽係薯蓉入面就會更好食.
由於未食lunch, 兩個餐, 兩個人食得唔夠飽, 於是就試左佢既新出品, 日式芥末魚堡
日式芥末魚堡
呢個包唔似最近大型連鎖漢堡店新出既包, 佢用左一種wasabi沙律醬, 味道有少少刺激, 又唔會好似真既wasabi咁刺鼻. 魚柳比較一般, 就係好普通既快餐魚柳. 反而個包有d驚喜, 睇落好似好硬, 點知一拎上手, 發現好鬆軟, 咬落去, 好鬆化, 好林. 整體上, 都唔係太好食, 純粹叫做試下新口味.
一路食野, 一路睇旅遊雜誌, 坐坐下就六點幾, 坐左咁耐, 都唔會太多人, 而且又唔會嘈, 好舒服咁過左一個下午. 如果想輕輕鬆鬆食個tea, 金鐘既Monster Burger係一個唔錯既地方.
推介食物:
一寸手打牛肉漢堡, 薯條
地址:
金鐘夏愨道16號遠東金融中心閣樓
Posted by Kar at 上午2:30
沒有留言:
訂閱: 發佈留言 (Atom)


text:
曾經,我每天工作的地方也可以望到家,在家附近也可看到工作的地方. 曾經,每天我都在馬鞍山,科學園,大埔之間來來回回. 今天,雖在同一間公司工作,但身處異地,為的,可能就是型和找尋另一種生活的感覺. 雖然我與高科技行業像是越走越遠,但仍想努力返回圈子.
曾經,我每天工作的地方也可以望到家,在家附近也可看到工作的地方.
曾經,每天我都在馬鞍山,科學園,大埔之間來來回回.
今天,雖在同一間公司工作,但身處異地,為的,可能就是型和找尋另一種生活的感覺.
雖然我與高科技行業像是越走越遠,但仍想努力返回圈子.
Thursday, December 31, 2015
HP Gen8 Microserver NAS 前傳 + 德國網購經驗
之後就試過用人地唔要o既 notebook 去做 NAS + BT machine,試過 FreeNAS 同 OpenMediaVault,最後都係覺得 OMV 就手啲.將 OS 裝係 USB driver,boot 起部 notebook,再拆個 cd-rw 出嚟,裝個 HDD-tray 去加 storage,效果唔錯,用電量唔高,只係佢o既擴充性太低.HDD tray 只能容納 2.5" HDD.唔想加個外置 HDD 咁肉酸.
最後都係頂唔順,就買入一部 HP server 去玩 NAS solution.當然,唔係咩勁 server,佢只係部 microserver,HP N40L.咪睇佢係 server 就以為佢好貴,佢只不過成惠港幣貳千大圓正,同埋買咗啲 RAM 作為 upgrade.仲平過一部 QNAP/Synology o既 2 Bay NAS.不過,當然有代價喇,就係要自己搞掂個 OS.唔同人地啲 NAS 咁,插隻 HDD 入去即刻用得.身為半 IT 人o既我,最鍾意就係攪屎棍,試 OS 我就最鍾意o架喇.試過 WHS2011,OMV,DSM 後,發覺 DSM 都係最 user friendly,又兼且 stable,咁就一直用 N40L + nanoboot + DSM 5.0 呢個 solution,個 server 開咗都應該有 3 年,無事無幹.安裝詳情好多地方都有介紹,我喺呢篇 blog 就唔講住,留翻 Gen 8 部新機度講.簡單啲去理解就係用 nanoboot (linux core) boot 起部機去扮一部 Synology NAS o既 environment,然後就裝個 DSM 上去,我只係做實驗,唔好問我關於版權問題.
我部 N40L 無玩 RAID,因為我覺得唔需要:RAID 0 係加速,但死一隻 HDD 就 data 全死;RAID 1 係 mirror,用嚟減低 downtime;RAID 5 玩 parity bit,去減低因為壞一隻 HDD 而做成的 data loss.以上三種都並非 backup,我再重申,RAID 並唔係一種 backup,唔好再拗,你唔鍾意聽就算數.明o既就明,唔明就聽我講,實實際際咁買多隻 HDD copy 啲 data 出嚟.家陣啲 HDD 平到傻,咪再慳啲無謂錢,記得,相片係無價,唔好 take risk.自從 data loss 過之後我就有 3 個 copies.其實你如果有個信得過o既朋友,直頭同佢 rsync 就最 perfect.off-site backup 其實都好緊.
好喇,點解我要買部 Gen8 Microserver?因為身在外地,想同老婆家姐一家做個 NAS solution,人多 data 多 device 多,現今世代有個 NAS 中央處理 data 同 backup 實在係好事.加上,我又可以玩下嘢,remote site backup 我香港 server 啲相,實在係一石幾鳥.同埋最緊要夠平,你諗下,一部 HP server grade o既主機呢次只要 EUR193,兩仟港幣唔駛,你仲想點?呢次我都一樣買條 8GB RAM 去做一個小 upgrade.記得要買 ECC non-buffered RAM,唔係用唔到o既話唔關我事.
呢次我就喺一個德國網站網購,http://www.computeruniverse.net,有興趣自己去睇下,佢 gen 8 microserver 賣得好很平,同埋有啲 LEGO 都係好平.所以我有順手買埋 :P.留意翻,LEGO 唔係所有series 都平,只係 technics 同火車比較平啲,自己格下價喇,終之如果連運費平過 shop.logo.com 或者 hk.auctions.yahoo.com 就係叫做平喇.
long story short,呢個網雖然好似流流地,但我係收到貨的,所以可以放心購買.記得,我買咗兩盒大 LEGO,一個 server,一個 Dyson 配件,夾埋先 EUR29 運費,寄香港或美國都一樣價,另外,credit card 付款俾多 EUR 1.x,Paypal 就EUR 2.x.想小啲煩惱我就建議俾 Paypal,直接 charge EUR,咪用 Paypal 轉 HKD/USD,佢地個 Forex rate 差到爆炸,咪中伏!我就係中咗招...仲有 credit card 見你大 amount o係外國網站買嘢,佢會以為被人盜用,唔 approval 個 transaction,個網站係人手去 card center 攞 approval,如果唔順利佢會 send email 叫你 update 或者對一下 credit 資料或者轉 Paypal,但因時差問題,來來往往 email 可以玩你幾日,我就因為咁而玩咗四五日,真係吹到 B 一聲.
講咗咁耐,我呢次最大筆金額o既網上境外購物終於寄到家姐屋企.等我返去再做開箱文.


text:
第二天
六點半起身準備開始第二日既旅程,因為今次成個trip都時間緊迫,所以都冇辦法啦要早出晚歸,玩得幾多得幾多,都唔知幾時再有機會再返來,雖然好多時旅行都係咁好似辛苦左少少,但我好享受每一個旅程~今日就係咁成為左全房最早起身既人
出發去火車站前問左hostel職員行去火車站要幾耐?職員答覆係行20分鐘就到...我都唔係好信架啦,成3公里路邊有可以20分鐘行得完,最後用左極速行都要行30分鐘先到,結論係20分鐘跟本冇可能行得完,其實搭巴士好快到,但行下當晨運都唔錯
好大既杭州火車站,杭州好多地方都興建緊地鐵,市中心好多地方都係地鐵地盤,暫時有種污煙瘴氣感覺,相信過多幾年起好左地鐵會好好多
預早左時間去火車站,見仲有時間,買個早餐上車慢慢歎
經常都係唔同地方見到「真功夫」,終於有幸可以食返一次~
上到車...我唔知係唔係同一等座有仇,次次坐一等座都係比個倒頭位我......
大約40分鐘就去到紹興站
無啦啦走到去紹興其實係有目的,今次係因為魯迅已來,我相信80後以上都會知道魯迅係邊個,中五會考其中一篇課文「孔乙己」就係出自魯迅作品《吶喊》
先坐車去魯迅故里
紹興街頭,每當有十字路口就會有呢D屋仔,作用係比揸電單車﹑踩單車既人係等過馬路時有一個遮蔭既地方,唔洗日曬雨淋,雖然周圍都有個咁既野係道就唔係咁好睇,但政府肯整個咁人性化既設施方便市民真係值得一鑽
紹興同杭州一樣,好多呢D自助租單車地方
好快就到左啦,參觀魯迅故里係免費既,用回鄉證就可以換領門票;魯迅故里分四大部份,包括魯迅祖居﹑魯迅故居﹑三味書屋和魯迅博物館
先參觀魯迅祖居
魯迅祖居的大廳,用來會見客人,招呼賓客
唔記得係咩地方啦~
主人書房
用來藏書既房間
幼主房間,有張比較高的凳,方便小朋友坐
儲物室,中間仲有個地牢
呢個廚房真係好好好大
出左魯迅祖居,向前行幾步就係三味書屋,三味書屋就係魯迅小時候讀書既地方
三味書屋既課室,魯迅就係坐最左邊個個自閉位
思仁堂係三味書屋既大廳,三味書屋係一間學校,同時都係老師既屋企,呢個大廳同祖魯迅居大廳一樣,都係用來招呼賓客
三味書屋既其他地方(有個伯伯坐係中間睇報紙,扮讀書人?)
魯迅博物館,入面有好多魯迅既介紹,包括魯迅既作品,魯迅係南京,日本,紹興等地既生平事迹,入左去之後保證可以對魯迅有更深入既認識,係呢道唔講咁多啦,掛住睇都冇點影相,如果對魯迅有興趣既呢道好值得參觀
出到門口就見到好出名既三奇臭豆腐,真係咁奇?要試下先知
其實我就食唔出有咩咁「奇」啦,呢種唔係香港既臭豆腐,唔臭,似係一件普通炸豆腐,不過都算好食,加D辣椒醬更正
最後參觀既地方--魯迅故居,魯迅就係係呢道出生﹑成長
魯迅既房間,當年魯迅係日本留學返到紹興就係住係呢道,第一篇文言文小說《懷舊》就係呢間小小既房間寫成
魯迅:「我家的後面有一個很大的園,相傳叫作百草園.其中似乎確鑿只有一些野草,但那時卻是我的樂園.」
百草園係魯迅屋企一個後院,用來種花種菜,但亦都係魯迅小時候最鐘意玩既地方
魯迅故里雖然唔大,但如果細心睇既話都要唔少既時間
出左魯迅故居就要繼續趕路,去一個我相信好多人都識既地「咸亨酒店」,係魯迅故里旁邊
「孔乙己是站著喝酒而穿長衫的唯一的人.他身材很高大;青白臉色,皺紋間時常夾些傷痕;一部亂蓬蓬的花白的鬍子.穿的雖然是長衫,可是又髒又破,似乎十多年沒有補,也沒有洗.他對人說話,總是滿口之乎者也,教人半懂不懂的.」
孔乙己:「溫兩碗酒,要一碟茴香豆.」呢個就係孔乙己夢寐以求既茴香豆
咸亨酒店入面既餐廳,本來都想試試,但係道食野有D麻煩,先要買儲值卡,再用儲值卡買野食,最後仲好似要退卡,見咁煩都係唔食啦......
離開咸亨酒店,行大約15分鐘,去到下一個目的地--倉橋直街
洗眼睛?是甚麼東東?
倉橋直街沿河而建,民居就住係河道同道路中間,每家後院都有一個小碼頭
紹興其中一間好好好出名既餐廳--狀元樓,但時間太緊迫冇時間食
求其搵個地方食少少野又一餐
紹興古稱會稽,春秋時期越國首都,亦係一個江南水鄉,小橋流水遍佈整個紹興市;古時紹興曾經有超過一千座橋,而家係倉橋直街呢道就有7座橋,寶珠橋係其中之一
但點解橋上面係寫光明橋既?
烏蓬船穿過小河,好有水鄉感覺
行到呢道要同紹興講再見啦,回程返杭州
坐上2:07既火車去杭州,50分鐘車程
到杭州火車站直接跳上Y2去太子灣公園
好多人去西湖都上左K7,K7既車連續不斷咁開都上唔晒人,反而Y2就冇咩人搭
去太子灣公園既路唔遠,但一出火車站冇耐就開始塞車,足足塞左個半鐘先落車,我相信行路去會比較快
呢個時間太子灣公園最靚就係鬱金香,鬱金香係香港比較難見到,因為鬱金香生長係較凍既地方,生根溫度大約2°C – 5°C,生長期大約13°C – 17°C,香港除左雪櫃都好難可以保持咁凍
紫色鬱金香:永遠的愛 / 無盡的愛 / 最愛
粉色鬱金香:美人 / 熱愛 / 幸福
黃色鬱金香:高貴 / 珍重 / 財富
紅色鬱金香:愛的表白 / 榮譽 / 祝福 / 喜悅
白色鬱金香:清純 / 純情 / 純潔
如果有齊晒以上咁多鬱金香就好啦
呢個時間太子灣公園真係好多人,多人到同行年宵差唔多,而且沿西湖邊馬路迫滿車,單車路就迫滿人,搭車踩單車都要一D時間
太子灣公園對出就係西湖蘇堤,如果要行過蘇堤都要唔少時間,蘇提大約有二千七百米長,踩單車就輕鬆得多
今日天氣唔係咁好,視野唔係咁清楚,所以都係一路行一路求其影幾張相就算啦
行到去蘇提另一邊已經開始天黑,要搭巴士返市區,但又有另一個問題出現啦,呢個唔係巴士總站,大家都係呢個站上車係好難迫得上...等左唔知幾多部先上到...杭州好多巴士都係呢款混合動力車,用電&汽油推動,當車慢行既時候會用電,好靜而且冇嘈音冇廢氣
再次返到高銀街食飯,今次揀左食紹興菜,但呢餐就冇之前個餐咁好食啦
冇肉既醬油鴨
東坡肉,雖然真係好肥,食一次半次應該冇問題既
呢個肉沫臭豆腐就真係頂唔順啦,冇呃人真係臭...同行朋友話同廁所既味道差唔多...
仲有冇汁既小籠包
食完再去河坊街買下野就返Hostel啦,今晚又做左全房最遲返到既人...
唔知係唔係杭州比較適合女仔去多D?同房另外四個室友都係女仔,而Hostel住既女比男都多好多,睇來杭州咁詩情畫意既地方都係唔係咁多男仔識欣賞......
第三天
今日全間房又係我地最早離開Hostel,大約九點check out,離開前影下間Hostel先,呢道好靚
上層係雙人房,下層係多人房
不過呢間Hostel消費唔平,係好好好貴,呢道食薯條要28蚊一份,我最鐘意既成都懶骨頭賣10蚊咋
既然咁近西湖,走之前再去望望;西湖再見
坐巴士去武林廣場,再轉巴士去杭州機場
黎到呢道杭州旅程完結啦,係機場迎接另外5位一齊去黃山既朋友,好快就可以開始今次旅程既重點,黃山水墨畫之旅
↓ 杭州﹑黃山﹑婺源﹑安徽古鄉 7天夢幻之旅 @ 2013 春 ↓
http://arho25.blogspot.hk/2013/09/2013.html
↓ 黃山 (上篇) ↓
http://arho25.blogspot.hk/2013/09/blog-post_10.html


text:
2012年3月20日 星期二
哥哥慶生兼細佬第一次坐飛機遊曼谷 day4 20/3/2012
放假去玩嘅時間過得真係快,今日我哋就要返香港啦,由於係晏晝機,要早d出機場,所以我哋都無乜安排行程,整係響酒店游下水,響附近行下就算.
起身梳洗後就去食早餐,跟住就爭取時間快快手手返房換泳衣落去游水.細佬今日扭眼瞓,所以落咗水無耐就扭計要上返水,好彩哥哥好合作,玩多一陣都肯返房沖涼換衫.
我哋整理好d行李就出去作最後衝刺,沿途都好曬好熱,好彩兩位少爺都無乜投訴.我就去Central World幫朋友買嘢,而爹爹就帶兩個細嘅去Big C 行住等我.我快快手買完嘢就去Big C join佢哋,再買咗d日用品同零食,pack埋盒就返酒店啦.
返到酒店我哋執好哂嘢就check out,原先諗住響酒店食埋午餐先去機場,不過酒店d嘢貴到無朋友,一個main dish要成7,8十蚊港紙,所以決定出到機場先再食.多咗出嚟嘅時間就響lobby影下相.
等到1點,我哋預先約定嘅的士司機準時到達,拿拿聲搬d行李上車就出發去機場,出機場嘅路有d塞,不過都係響預算時間內到達機場.我哋第一時間去check in,不過條人龍唔短,而且郁得好慢,終於我哋check in完可以食午餐啦,但係離登機時間得45分鐘,又要過海關又要check行李,d時間好似唔係好夠,由於大家都好肚餓,唔理啦食飽先算!我哋好似走難咁走落去離境大堂下一層嘅S&P,用最快嘅速度點好嘢食,等咗寶貴既20分鐘之後再用5分鐘食完餐飯,其實d嘢都幾好味,不過可惜無時間慢慢食.
醫飽個肚就飛奔去過海關,好彩我哋帶住小朋友,有得優先俾我哋過關.過咗關再跑到去閘口預備上機.天呀!估唔到我哋行錯路,白白兜咗個大圈,行咗姲耐先去到登機閘口.好彩係咁趕嘅情況下居然無遲到,去到閘上仲有時間映張相上機,完滿結束今次旅程.
張貼者: jacqueline 於 下午12:29 沒有留言:
2012年3月19日 星期一
哥哥慶生兼細佬第一次坐飛機遊曼谷 day3 19/3/2012
今日好多節目,所以我哋好早就起咗身,食咗早餐就先去遊個早水.哥哥依然好興奮,細佬亦愛上咗游水,一同佢換泳衣就開心都傻咗,係咁撐手撐腳.
嚮游池玩夠,我哋就出發啦,先去Sima Square食午餐,由於無乜主意,求其去咗Fuji食壽司,食完唔多好味嘅壽司先醒起我哋應該去樓上好味d嘅 Sen 食,真失敗!
吃飽我哋就去我哋今個trip嘅重點節目-Siam Ocean World啦.其實嚟過咁多次曼谷都無諗過嚟呢到玩,主要原因係呢到嘅入場券太貴,不過今次我做足功課,響網上搵到個agent,已經用平好多嘅價錢買定飛.去到啱啱有歌舞表演,原本令好似對我哋嘅安排無乜興趣嘅哥哥好興奮,同d公仔影完相就催住入場.
Siam Ocean World其實都幾多嘢睇,至少好過去海浪公園同d自由行迫,哥哥睇到好開心,估唔到連細佬都睇到眼定定,我哋行咗個半鐘就行完.再去隔離睇埋4D電影,4D電影我就覺得麻麻,因為響套電影途中會有d氣噴出嚟營造氣氛,不過d氣陣味都幾迫臭,一路睇就一路營住聞完d氣會嘢病.
玩到攰哥哥要借用細佬既bb車小睡片刻,我哋就成機行街shopping.不過曼谷d嘢真係越嚟越貴,所以都係無乜收獲,反而響 Siam Paragon嘅超級市場買到唔少零食.行到咁上下哥哥就醒咗,所以順手俾佢揀個生日蛋糕今晚切,買完蛋糕又聞到好香嘅炸魚蛋味道,就買咗一盒試試,雖然唔平(100bat),但係估唔到又幾好味,食完再買多一盒返香港先.
見d cash 都駛得7788,又應承咗幫人去買嘢,我哋就去咗Amari Plaza 嘅林真香唱錢兼買手信,攪掂返酒店洗個面換件衫影下相,再出去食晚飯.
今晚去我哋最鍾意嘅 Zarrotii 食意大利嘢,booking個陣已經講明會帶兩個小朋友,所以佢哋特登安排我哋張枱近門口並且去到已經講定如果小朋友嘈要我哋帶小朋友出去餐廳.由於呢間都算係高級餐廳,所以佢哋嘅做法都無可口非.我哋今晚點咗小紅莓汁鵝肝伴沙律,Parma Ham,燒海鮮拼盤同開咗支酒,d嘢好好味,不過細佬今晚唔多合作,無啦啦扭計,所以我同爹爹要輪流抱出抱入,食都咁上下就無心機,連甜品都放棄就埋單走人.埋單要4千幾bat,折合要千一蚊,貴就貴,不過以咁嘅價錢響香港就食唔到咁嘅質素嘅食物.
返到酒店沖好涼就同哥哥切蛋糕,其實哥哥聽日先係正日生日,不過聽日我哋就要返香港,無乜時間同哥哥切蛋糕,所以就今晚切,我哋食咗少少唔係咁好味嘅蛋糕就休息啦.
(day 3 完)
張貼者: jacqueline 於 下午12:28 沒有留言:
訂閱: 文章 (Atom)


text:
2007年5月29日星期二
I'm in China~
今日同幾個同事上咗生產商嘅深圳廠房, 舉行一個兩日一夜嘅會議, 主要係硏究公司旗下一個產品, 可以下調成本嘅空間有幾多? 第一次自己搭火車上羅湖, 場面比想像中混亂, 好彩有同事 貓芙蓮 晌月台等埋我, 唔係實搵唔到集合地點.八點幾等齊人就上安排好嘅廠車, 再坐多成粒鐘先到, 地點係"龍華市".十點半鐘準時開會, 因為唔想晒時間, 所以食晏都只留晌廠叫外賣, 我叫咗個"辣排骨蒸飯"套餐, 食物質素又比意料中好喎.之後就落咗生產線參觀成件產品嘅制作流程, 聽下講解影下相, 跟手就返上 office 繼續戰鬥.五點幾鐘有咗個大綱, 交低建議比廠跟進, 第二日先睇結果.散會之後坐埋廠車到酒店都只係六點, 一致決定齊齊休息一陣先食晚飯.由於唔識路, 為安全計大家乖乖留晌酒店嘅中菜廳醫肚就算, 無四圍走.中菜廳有兩層, 以食海鮮為主, 晌二樓開位之後可以落一樓睇辦訂菜.又真係好多款式, 鮑參翅肚有, 晚飯小菜都有, 全層放到自助餐一樣, 豐檢由人! 款式太多唔數喇, 遲啲睇相啦.食飽飽之後就返上房, 同女友傾陣電話, 再睇下電視睇下書, 出奇地十二點左右就訓咗喇!
沒有留言:
訂閱: 發佈留言 (Atom)


text:
Nov 8, 2012
Thursday
小學, 點樣揀?
e個問題真係好煩
Jayden而家先2歲半多d
我開始諗小學, 會唔會早左d呢?
定係其實o係揀幼稚園時
已經應該要揀埋小學呢?
我晨咁早已經target左一間小學
(我真係癡癡地, Jayden讀緊Two’s就開始諗小學)
心儀學校係間英文私校
但係係小班教學, 得好少同學仔, 我唔知好唔好
哈, 不過我驚Jayden入唔到
今日無啦啦心血來潮
上Baby Kingdom睇討論區
睇完, 我得出o既結論係, d資料未必識合自己
人地個仔又唔等於我個仔
個個小朋友性格唔同
有d野人地覺得淺
可能我覺得深
有d家長覺得強迫學樂器唔好
我就覺得好好
有d家長覺得d學生唔乖
但有d家長覺得只係d學生活潑
好多...好多...
唔緊要, 仲有幾年時間俾我觀察o下Jayden
可能佢根本唔係讀書料子
學校唔收佢呢
哈哈
又或者到時香港o既教育制度改左, 唔同左
如果到時真係改左
咁我而家諗o既野係多餘
講真
我而家覺得學校係一定要功課, 考試
有適當壓力係應該
但最好唔好咁大啦
因為等小朋友可以有多d時間去玩, 或者去學其他野
因為除左書本上o既知識
仲有好多野值得去學, 去見識
淨係讀書叻係唔得 (當然唔可以太差啦)
學校成績好唔係代表全部
e個世界有好多野
最起碼要品德好, 唔可以冇家教
...
唔知想當年我媽媽有冇我而家咁煩呢?
可能係我自己搵野黎煩
好, 講完
又係時候繼續湊仔啦


text:
我隨手用 search engine 揾倒一間個名改得好靚嘅網頁設計公司,自己提供埋 hosting 服務,話自己用 PCCW gigabit 光纖,全 dell server,但網頁嘅反應完全唔對板,甚至出現過慢而 time-out 嘅情況.網頁嘅 loading speed 只會影響 search engine ranking 唔到 0.4%,但會嚴重影響用者嘅感受.Google 有個 Pagespeed insights 嘅網站,同相關嘅 Chrome extension 可以評估網站同 server 喺速度上有無做好 optimization,提供左好多議建比 web developer 去改善網站嘅速度.另外仲有 Pingdom Speed Test 加入評分作為參考.
愈大型愈多資料,功能愈强大以系統形式建立嘅網站,因為復雜度高,同埋用左好多 open source,往往需要用幾十個 plugin,一定會比 static HTML 無 database 嘅網頁慢;功能同速度係互相 trade-off.但因為新一代嘅 broswer 相當著重速度,除住科技不斷進步,網絡速度不斷提升,硬件同網頁技術都提供唔少方法將網站加速,對於復雜度愈高嘅網站,pagespeed optimization 就愈重要.
由選擇 web hosting 公司開始,用新型嘅 SSD 取代傳統機械式硬碟對 web server 同 database 嘅速度會有非常明顯幫助.之後係 web server configuration,例如 set cache expire 時間長短.跟住最大影響係成個網站設計嘅好壞,圖片加埋 script 平均每頁可以有 1MB.如果用 WordPress 之類嘅 CMS,會比純 HTML 慢,因為 web server 每頁都需要由 PHP render 為 HTML,而 WP Super Cache 依類 plugin 就係預先 cache 起已經 render 左嘅 HTML,大幅減低 web server 同 database 嘅負擔,令速度同用純 HTML 寫嘅網站差唔多.
Reference:


text:
今日只係留響酒店活動,加上回程巴士 3 點先到,我地同酒店 request 咗 late check out @ 1pm,所以時間都好鬆動.
9點瞓醒去食早餐,食完就去玩乒乓球 + 桌球,酒店安排一張檯一間房,所以可以玩得好 free.終於可以同自稱乒乓球好勁嘅 Angus 過招,咁又真係幾叻 wor,仲教咗我幾招~
跟住返上房休息下,執埋 d 野就去附近搵野食,出咗酒店向左行,行咗10min,無收穫.行返右面10min 左右,終於見到 d 旺 d 嘅地方.上咗去一間西餐廳,係用 d 假花吊住張椅,好攪笑,不過食物一d 都唔吸引,亦唔平,終是走人.
跟住去咗一間叫「笑傲湘湖」嘅餐廳食湘菜,d 菜名好多都係用 d 武功招式做名.我地叫咗「獨孤九劍」,鐵板茄子,鐵板孜然牛肉.
鐵板茄子,鐵板孜然牛肉都好好味,個鐵板孜然牛肉 d 味勁到一泥到我就打噴嚏,非常惹味.鐵板茄子係多油咗 d,不過都好好味.
至於個「獨孤九劍」,我地叫咗先知係鴨,本來想改,因為怕「鞋」+ angus 不太好鴨,不過最後都無改到.「獨孤九劍」上碟有九隻鴨膍,用椒鹽炸過,再用 d 辣椒,香料等炒,又脆口又香口,d 肉仲唔「鞋」,連 Angus 都話好好味.埋單連飲品 + 白飯 around RMB 100~
食飽飯行2點半返酒店等巴士,響 Lobby 見到同我地同一架車上泥嘅一對男女坐響度,跟住個男仔仲出去買咗一大袋麵包返來同女友一齊食,好明顯無食 lunch,唔知佢地有無 request late check out 呢?忽然有 d 沾沾自喜嘅感覺,嘻嘻.
3點上車,5點幾過關,大陸0個邊關又細又多人,迫到死仲猛食煙,好難頂.下次有機會都係玩坐船 trip.當然,飛機 trip 就最好 la.
Angus 路經大埔無落車,6點幾返到九龍塘,去南山邨食粉麵. ^0^


text:
BEN舖頭終於開張啦,我地一行九人北上祝賀佢,花牌當然唔少得,有我地三個個名架,好勁呀,咁大個女第一次咁威送花牌比人!不過由於BEN舖頭趕住開,招牌用唔切太陽哥哥個個LOGO,係大陸做左個;太陽哥哥個個要印紙袋時先有得睇呀!
由於太多人,費事阻住人地開張做生意,我地夜晚先掃貨,先去沙井玩高卡車先!但我好快已掃左一對鞋,哈哈!第一日做生意,唔好講係咪勁鐘意,我覺得點都要幫襯下!
點知去到沙井,有人book左個賽車場,要一個鐘後先有得玩,我地買定飛後就周圍影下相先!
點知等左大半個鐘後,突然落起大雨,仲係勁大;d飛又出門恕不退換,只可簽做一個月內黎玩返,但沙井咁遠,成一個鐘車程,兼且我地係四百蚊包架車,好難約過...誰知有四個貪玩之徒,話只要細返d雨都會玩,咁我地平時玩開通常都玩兩round,佢地就玩晒d飛,剩返一張就平十蚊賣左比人,總算唔洗大蝕d飛啦!未戴頭盔前的頭套,大家覺得似唔似...『避孕套人』?哈哈!
琪琪真係好,唔玩都貼身追訪佢地,幫佢地影相留下回憶,點知有人唔領情,話好嬲唔影喎,唔該佢檢討下啦,人地唔玩,落雨C濕都跟住您地行左一段路上車幫您影相,仲咁態度!哼!不過我今日玩唔到都有d失望,因為我都幾想玩同最緊要今次咁遠黎,係因為呢個場真係算好大好靚...返到去BEN一早已係小肥羊霸定位設宴款待我地,佢真係好好,自己一個人等位等左大半個鐘,今餐仲係佢埋單呢!埋單成八百幾蚊...d野其實叫多左,尤其是d丸,多到呢...唔係我地班禽獸好似唔洗錢咁,其實呢餐可以平d...真係戥BEN肉赤...
琪琪又玩每人一大頭的影相遊戲啦,今次係第二次啦,又真係幾有意思同幾開心!
出晒名輪盡的琪琪坐定後話隻眼好濛,叫我望下佢眼入面係咪冇左隻隱形眼鏡,點知真係,但佢個身又無,檯又無,最後我竟然係佢張櫈度見到,真係笑死人!我地就即刻用湯匙盛住拎去廁所清洗!
我地一家三口食飯時玩自拍,邊個條脷長d呢?嘻嘻~~
飯後就回BEN舖頭掃貨,我地好似唔洗錢咁,係咁試試試,我就揀左兩對,細妹一對,仲有一對諗住送比太陽媽媽!但費事用左BEN舖頭的現貨阻礙佢做生意,佢遲d會去倉拎比我地!不過真係好抵呀,今朝佢已經話收收我成本價就得(大概價錢三分一),但我識做既,幾fd都係打開門做生意姐,唔好去到咁盡,話晒人地開張,人生大日子,我叫佢比折頭我得啦,最終以半價成交!(拎到鞋先再post相啦!)
係度再次祝BEN生意興隆,大展鴻圖,賺到盤滿砵滿,跟住開分店!


text:
2014年1月7日 星期二
無味的板長
去碼頭,揀咗板長.加洲卷,蟹子唔駛咁孤寒掛?
魚生飯,超迷你,呢個小容量仲膽敢深度不及外觀既一半,就好似大家樂焗豬扒飯咁,碟內膽係淺淺既不鏽鋼兜咁,呢度都係淺到連隻小小鐵匙打側都高過佢.
蟹籽沙律,出奇地大份,但係冇乜味既,除咗蛋黃醬味,就乜味都冇.
最及格就係個蒸蛋,夠熱.
魚生嘛,都係冇乜味道既.
最特別就係呢塊電子餐牌唧
食完餐飯,Bibi話不如食爭鮮好過.人地咁平,味道唔可以太要求.搵間正式鋪頭黎食,就係想食有味既野,點知係乜味都欠奉,仲衰過去超市買盒壽司食,咁就冇下次啦.
12 則留言:
板長..睇親英超直播都有廣告,佢喺呢方面駛唔少錢,啲野縮水預咗,但太袖珍又真係幾離譜!回覆刪除回覆
莫講話我吖,連啲後生女都覺得唔抵,就一定係有問題啦.刪除
SUPER搵笨,我只會幫襯元氣,千兩同埋一D 唔係大集團GE ~~回覆刪除回覆
咁我都係諗住近近地先去唧,真係冇下次啦.刪除
上次返香港都無幫襯過板長!回覆刪除回覆
咁算你好彩啦.刪除
咁都唔平喎~都無咩食過魚生哥d~~回覆刪除
唔怪得澳門哥d執哂~回覆
叫人點回頭吖,住宅區,做唔到街坊生意就摺得架啦.刪除
我都笨, 唔識食又唔識分佢好唔好味 之前食灘萬都覺得冇乜特別.回覆刪除回覆
你呀,求其食飽就算架啦,只要唔俾啲你唔鍾意食既野你就得架啦.刪除
唔怪之得今年板長老細冇去日本買魚啦~~~~冇人去食乜味道既魚生回覆刪除回覆
其實投到條魚又咪咁,單單掉啲錢去賣廣告而唔做好品質,咪即係倒米咯.刪除


text:
尋晚係深圳玩完回來,今朝7點幾叫老公起身已覺得好攰,頭痛和骨痛,再瞓多陣就回去湊阿B,我與阿B玩到3點幾攰到坐係到都瞓得着,所以4點幾就打道回府,真係難為佢地仲要返工.
我返到去上網一陣,又整理一下北上既相,但覺得有點眼花,頭眩就眠一眠,瞓到7點幾老公來電先醒一醒,但情況沒有改善,老公叫我食粒長效,8點幾再起身就好D,但我一D都提不起勁寫Blog,拖到而家先寫.
從這篇開始我會將姐姐,叔叔‧‧‧等字眼省去,因為佢地有好多人都係年紀比我小的.
星期六,日我地北上,今次我沒有上網搵資料,因為同屋住而家係上面工作,而高佬又間中都會上去玩,有佢地就不用煩喇!
前日熊貓北上前去剪髮和染髮,我見我又夠期要剪,所以順便去埋佢果到剪,老公都陪我去,然後一齊去集合地點.
我地預定8點幾搭旅遊巴北上,但高達還未知放幾點,所以我地就去醫下肚.我地身處旺角咁就係掃街喇!
平時老公唔吃我又冇得食,今日有熊貓我終於嘗到〝瘋薯〞喇!後來高佬都放工來join我地.掃完街仲未得,橫掂要去搭KCR,所以行左去太子DSC睇傢俱.電話到我地係旺角火車站等埋YY和高達,再去上水與同屋住兩公婆會合,今次一行8個人.
我地由十點幾己過關到深圳,同屋住帶我地坐巴士去按摩附近的〝天天漁墩〞醫肚,但食物水準都係一般咁喇!
圓盆焗沙花甲:我地原本叫〝圓盆焗沙蜆〞,但冇蜆就改左〝花甲〞,16蚊斤我地叫左兩斤,真係抵.
我食左2隻就開始有D唔妥,唔知你胃痛定腸痛,總之痛既範圍以肚臍為中心,擴散開去有一個大size既西樵大餅咁大喇!食下,傾下又笑下又冇事喇!
鹽焗花螺
\
鮑汁雜菌煲:個汁似茄汁,冇乜特別.
鹽焗雞:雞肉〝鞋〞,但就好入味.
雀巢夏果海中寶:識我既朋友都知我好鍾意食雀巢,所以老公點左呢個餸比我.一心諗住拆巢,個巢一來唔係用芋絲整,二來又唔脆過晒氣,總之就唔好食喇!
蒜蓉西蘭花:賣相好掂,而西蘭花硬度又適中~Good.
瑤柱蛋白炒飯
反沙芋
食飽行過對面街就係按摩地方,同屋住就去搵朋友一陣再來.我地梳洗完就去大堂,但冇位要等,我地7個人迫係兩個位,我食飽唔坐企下.我地等左大半個鐘都未得就去問下,但果D人不停叫我地去VIP房,我地要過夜去VIP房貴好多架嘛!我地緊係唔肯喇!
高佬見我地同佢地講野唔多應,等左大半個鐘就大聲同佢地理論,我地攞住一個宗旨〝樓下知客話有位叫我地上來〞,後來有個經理出來安排我地樓上坐,個經理態度都唔多好,等左一陣就有一間房,我地4個女仕入去先,之後又安排一間3人房比男仕.當時同屋住都未來,所以之後佢要自己一間房.
除左呢件事之外,仲有係女賓部梳洗時都冇人招呼,幾乎樣樣都係自己搵,自己拎,平時會貼身招呼架嘛!原來男賓果邊都係一樣.
我,屋住老婆和男仕既按摩師都好好,但係熊貓既按摩師就好似怕整親佢,只係輕輕力好似摸下摸下咁,而YY既按摩師就好趕時間走,按左2個鐘就心不在然,攪到佢仲痛過未按之前.
今次按摩真係唔掂,大家已講左下次都唔會再來,服務態度差,果間野叫〝美亞〞.


text:
清晨六點幾到達羽田機場,攞咗行李就去附近買麵包做早餐,再去機場嘅 Toyota Rent a Car Counter 租車,由於機場係禁區,所有攞車還車都要响機場附近嘅支店進行,而 counter 嘅職員幫我哋確認資料後就安排 shuttle bus 送我哋去支店.去到攞咗車滙合埋早一日到嘅姑媽姑丈就開始我哋15日嘅旅程.
由於我哋一家三口實在太攰,上車無耐已經瞓曬,直至我哋㗎車離開咗東京去到驛站先起身去吓厠所鬆吓,跟住又再上車瞓返,中途經過 Aeon Mall 就落車買咗d日用品同飲品食物呢幾日用.
我哋一路沿住東北自動車道北上,沿途風景一路遷, 見到周圍有積雪就知道我哋已經進入東北地區, 下晝2點幾我哋就到達福島縣嘅大內宿,響車度見到已經落緊雪, 大家都好興奮,著好晒禦寒衣物我哋就落車,由於大家都好肚餓, 決定先去食咗晏,再去玩雪映相.
午餐係呢度嘅名物ー大葱蕎麥麵,食麵嘅舖頭好古老, 重有一個個火爐,好有風味,我哋叫咗大葱蕎麥麵, 天婦羅同燒岩魚,d嘢賣相就幾好,但味道就麻麻.食飽就上主菜- 出去玩雪嘞!
大內宿積雪頗厚,但又軟棉棉,洛洛初次見到落雪表現好興奮, 係咁踩d雪,又伸手想捉住d雪,玩得好開心,而大人就不斷映相, 因為大內宿嘅雪景真係幾靚.
雪越落越大,我哋驚洛洛頂唔順決定上車走嘞.由於東北早天黑, 我哋先返郡山酒店,放好行李再去附近嘅Aeon Mall 行一陣同食晚餐,今晚只係普通餐廳食,但又出奇地幾好味, 食完就返酒店嘞!
今晚住郡山Comfort Hotel,一般商務酒店格局,掠嫌枕頭較扁,瞓得麻麻舒服, 但張床都夠大,夠2個大人1個細路瞓,而且勝在有free wifi,好方便,價錢又唔貴,仲包埋早餐.


text:
如果成日去日本,又鐘意打邊爐烚下烚下,應該對「溫野菜」呢個名唔會陌生,事關佢唔單止喺日本有超過350間,喺台灣都一樣有分店.上年12月溫野菜就係香港尖沙咀LCX開張,今年4月仲喺銅鑼灣開咗第二間添,今次小弟就去咗尖沙咀個間食咗個Lunch.
叫得做溫野菜,當然主打蔬菜啦,種類比一般火鍋店多,Menu就寫佢啲菜係由日本直送(當然我估唔係隻隻菜都係啦).至於肉類就有和牛,熊本豚肉同雞肉等選擇.
如果有喺台灣食過,就知道佢地有「吃到飽」(即係任食)揀,但香港同日本就唔行任食,都係逐份逐份嗌,而且係一人一鍋,湯底就有9種,由$19-$39不等,我同朋友就揀咗壽喜燒同骨膠原柚子塩湯.
肉類我地就叫咗上級牛肋肉,熊本豚腩肉同梅肉;蔬菜就嗌咗野菜盛合,金時蕃薯,青皮南瓜,青蘿蔔;另外仲嗌咗八爪魚餅,寬條麵同蕎麥麵,飲品就叫咗梅子青檸梳打.
每張檯都會有柚子汁同麻醬供應,開始食之前侍應會同你柚子汁係for蔬果,麻醬就落肉類.蔬菜入面,自己就比較鍾意生菜同青蘿蔔,其實你話佢日本送嚟我就唔係好食得出,不過佢同個柚子汁真係幾夾,落完即刻覺得好味咗.
至於肉類,就真係一分錢一分貨,上級牛肋肉比兩款豚肉較好味,壽喜燒湯會送隻日本雞蛋,蛋味勁濃,用黎配肉真係超正,就算配麵都好夾,至於熊本豚梅肉就咸咗少少.
加加埋埋,埋單都要400蚊,lunch嚟講會比較貴少少.不過佢有個會員制度,叫做kabu pass,雖然入會要$200,自己研究過其實都join得過,分別有幾個優點:
多間日式餐廳適用
Kabu pass唔單止喺「溫野菜」用到,同集團嘅「牛角」,「牛涮鍋」同「寿司大」都可以用,唔計入會送嘅coupon,堂食都有9折,而且12個月只要消費夠$3,000就可以免費續會.
電子coupon
入會時會送一堆coupon,比較抵嘅已經有堂食$100同$50 coupon,仲有「牛涮鍋」90分鐘放題四人同行三人價錢優惠券,加埋唔同免費食物coupon等等,基本上入會後食兩餐都已經回到本.
積分獎賞
會員食嘢可以儲分($1=1分),分數可以換嘢食,例如1,000分可以去牛涮鍋換到Asashi啤酒放題,1,100分可以係溫野菜換到碟熊本豚肉眼,如果同朋友食兩餐應該都已經有嘢換到.網上啟動帳戶仲即送200分,生日分數仲會double計.
總括嚟講,溫野菜味道唔錯,比起同集團嘅牛涮鍋好味得多,當然價錢都貴返啲,如果成日會去溫野菜,牛角等嘅日式餐廳,kabu pass絕對申請得過,有得用coupon再儲分換嘢食,加埋用信用卡俾錢嘅話,例如匯豐嘅「最紅自主獎賞」,加倍所落飲食類別,又可以再賺多啲.